কৰ্মচাৰী ভৱিষ্যনীধি আয়োগত 2189 টা পদ খালী: EPFO SSA Recruitment 2019 - News in Assam- Career News in India\nin Central Govt Jobs, Uncategorized\nকৰ্মচাৰী ভৱিষ্যনীধি আয়োগত 2189 টা পদ খালী: EPFO SSA Recruitment 2019: কৰ্মচাৰী ভৱিষ্যনীধি আয়োগত 280 টা সামাজিক নিৰাপত্তা সহকাৰী (Social Security Assistant) পদৰ বাবে আবেদন বিচৰা হৈছে। নিম্নলিখিত পদৰ বাবে ইচ্ছুক পাৰ্থীয়ে অনলাইনৰ মাধ্যমত আবেদন কৰিব পাৰিব। লগতে আপোনালৈ অনুৰোধ জনাও যে নিয়োগ সম্পৰ্কিয় বাতৰি লবলৈ আমাৰ ৱেবছাইত AllJobAssam.com visit কাৰে যেন।\nপদৰ নাম: সামাজিক নিৰাপত্তা সহকাৰী (Social Security Assistant)\nপদৰ সংখ্যা: 2189 টা\nদৰমহা: Level-4of Pay Matrix (Civilian employees) (Gr. ’C’) with Entry Pay Rs 25,500/- under 7thPay Commission).\nবয়স: ১৮ পৰা ২৭ বছৰ।\nApplication Fees আবেদনৰ মাচুল: এই পদসমূহত আবেদনৰ বাবে প্ৰাৰ্থীয়ে সংৰক্ষিত বৰ্গৰ বাবে 250 টকা আৰু সাধাৰণ বৰ্গৰ বাবে 500 টকা আবেদন মাচুল দিব লাগিব।\nঅনলাইন আবেদন সমাপ্ত হব/আবেদনৰ অন্তিম তাৰিখ: ২১ জুলাই ২০১৯\nআবেদন কেনেকৈ কৰিব- How to Apply for EPFO SSA Recruitment\n>> আবেদন কৰিবলৈ https://alljobassam.com/epfo-ssa-recruitment-2019/ লিংকত ক্লিক কাৰক\n>> ক্লিক কৰাৰ পিছত এখন নতুন Window খুলিব। তাত আপুনি Apply Online Link ক্লিক কৰক।


“মাজুলীলৈ আহা, এয়াই আমাৰ অষ্ট্ৰেলিয়া”: কিয় কৈছিল ডা: বিক্ৰমজিতে? -\nHomeআঞ্চলিক“মাজুলীলৈ আহা, এয়াই আমাৰ অষ্ট্ৰেলিয়া”: কিয় কৈছিল ডা: বিক্ৰমজিতে?\n“মাজুলীলৈ আহা, এয়াই আমাৰ অষ্ট্ৰেলিয়া”: কিয় কৈছিল ডা: বিক্ৰমজিতে?\nডিজিটেল ডেস্কঃ “তোমালোক মাজুলীলৈ আহা, এয়াই আমাৰ অষ্ট্ৰেলিয়া! মাজুলীত থাকিলে তুমি অষ্ট্ৰেলিয়াত থকাৰ দৰেই অনুভৱ কৰিবা”। প্ৰায়েই কৈছিল বিক্ৰমজিৎ বৰুৱাই। সিদিনা বিক্ৰমজিৎ বৰুৱাৰ অন্তেষ্টেক্ৰিয়া সমাপন কৰি শ্মশানতেই তেওঁৰ সখিয়েক ভাস্কৰ ভাগৱতীয়ে ক’লে এই কথা।কিন্তু কিয় মাজুলীক অষ্ট্ৰেলিয়াৰে ৰিজাইছিল শোকাৱহ নাও দুৰ্ঘটনাত অকালতে আমাৰ মাজৰ পৰা হেৰাই যোৱা জনদৰদী, জনপ্ৰিয় চিকিৎসক বিক্ৰমজিৎ বৰুৱাই?হয়তো নিজৰ কৰ্মস্থান অৰ্থাৎ মাজুলীক প্ৰাণ ভৰি ভাল পাইছিল বাবেই তেওঁ মাজুলীক ৰিজাইছিল উন্নত ৰাষ্ট্ৰ অষ্ট্ৰেলিয়াৰ সৈতে! হয়তো নদীদ্বীপ মাজুলী আৰু চাৰিওপিনৰ পৰা সাগৰেৰে আবৃত অষ্ট্ৰেলিয়াৰ মাজত ভৌগোলিক বিচাৰেৰেই সাদৃশ্য বিচাৰি পাইছিল তেওঁ! হয়তো শিপাৰ সৈতে নিৰন্তৰ টান অনুভৱ কৰিছিল বাবেই মাজুলীতে বহুতৰ স্বপ্নৰ অষ্ট্ৰেলিয়াখন বিচাৰি পাইছিল তেওঁ! আৰু মাজুলীৰ প্ৰতি থকা এই ভালপোৱা, টানেই তেওঁক দায়বদ্ধ কৰিছিল নদীদ্বীপটোৰ মানুহবোৰৰ প্ৰতি।\nমাজুলীৰ অগণিত লোকৰ সৈতে হৃদয়ৰ বান্ধোনেৰে বান্ধ খাই পৰিছিল তেওঁ। সেয়া কেৱল ৰোগী আৰু চিকিৎসকৰ মজৰ নিতান্তই প্ৰফেশ্যনেল সম্পৰ্ক নাছিল। সেয়া আছিল মৰমৰ বান্ধোন।আৰু এই মৰমৰ বান্ধোন আছিল বাবেই আজি মাজুলীৰ ৰাইজে সুঁৱৰিছে তেওঁক।স্মৰণ কৰিছে তেওঁ কোৱা প্ৰতিটো কথা। স্মৰণ কৰিছে তেওঁক আৰু অনুভৱ কৰিছে তেওঁৰ উপস্থিতিক।\nনক’লেও চলে,মাজুলীৰ নাও দুৰ্ঘটনাই ৰাজ্যৰ পয়ালগা আভ্যন্তৰীন জল পৰিৱহণ বিভাগটোৰ স্বৰূপ উদঙালে।মুখ্যমন্ত্ৰীয়ে চাৰি বছৰৰ ভিতৰত দলং নিৰ্মাণৰ প্ৰতিশ্ৰুতি দিলে। হয়তো দলং হ’ব। কিন্তু এই দলঙখনৰ বাবে প্ৰাণ দিব লগা হ’ল বিক্ৰমজিৎ, পৰিমিতা আৰু ইন্দ্ৰেশ্বৰ বৰাই। এওঁলোক প্ৰত্যেকেই আছিল মাজুলীক নিস্বাৰ্থ ভাবে ভাল পোৱা মানুহ। মাজুলীক ভাল পাইছিল বাবেই বিক্ৰমজিৎ বৰুৱাই কৰ্তব্যত হেলা নকৰি দুৰ্গম যাতায়ত ব্যৱস্থা আৰু অনেক সমস্যাত ভাৰাক্ৰান্ত নদীদ্বীপটোলৈ ঢাপলি মেলিছিল। অন্যথা সুচল স্থানত নিজৰ পোষ্টিঙৰ বাবে চা-চিনাকিৰ জখলা বগোৱা,টেবুলৰ তলৰে টকাৰ লেনদেন কৰা চিকিৎসকৰো অভাৱ নাই।\nবিক্ৰমজিৎ বৰুৱাৰ দৰে মানুহ এইক্ষেত্ৰত ব্যতিক্ৰম। তেওঁলোকৰ দৰে কৰ্তব্যপৰায়ণ লোকে নিজৰ কৰ্মস্থানতে বিচাৰি লয় পৃথিবীৰ সবাতোকৈ ধুনীয়া ঠাইখন। সেইবাবেইতো বিক্ৰমজিতে মাজুলীতেই বিচাৰি উলিয়াইছিল সুদূৰৰ অষ্ট্ৰেলিয়া! সঁচাকৈয়ে এই ভালপোৱা , এই অনুৰাগ বিৰল। সেইবাবে বিৰল ডা: বিক্ৰমজিৎ বৰুৱাৰ দৰে লোক। সেইবাবেই সময়ৰ বালিত হেৰাই নাযায় বিক্ৰমজিৎ। সেইবাবেই আজিও বিক্ৰমজিতৰ শোকত উচুপে মাজুলী। এয়াই বিক্ৰমজিতৰ প্ৰাপ্তি। আৰু মাজুলীবাসীৰো প্ৰাপ্তি এয়াই যে – – – তেওঁলোকে পাইছিল বিক্ৰমজিতক!\nPrevious articleদুলীয়াজানত অৰ্ধগলিত মৃতদেহ উদ্ধাৰ, তীব্ৰ চাঞ্চল্য\nNext articleৰাজপথত পশুপালক, গো-সুৰক্ষা আইনৰ বিৰুদ্ধে উত্তাল শিৱসাগৰ


অসম সংস্কৃতি কুইজ। Assam Culture Quiz - Growhills Publishing\nPosted on April 21, 2019 July 16, 2019\nঅসম সংস্কৃতি কুইজ\nপ্রঃ ধৰ্ম বুলিলে কি বুজা ?\nউঃ ধৰ্ম হৈছে দৈৱ অনুপ্ৰাণিত ব্যক্তি বিশেষৰ দ্বাৰা প্ৰনয়ণ কৰা এক জীৱন পদ্ধতি।\nপ্রঃ ‘পঞ্চতীৰ্থ’ কি ?\nউঃ গুৱাহাটী মহানগৰত থকা পাঁচোটা মন্দিৰ যথা- কামাখ্যা, উমানন্দ, নৱগ্ৰহ, উগ্ৰতৰা আৰু অশ্বক্লান্ত মন্দিৰক একেলগে ‘পঞ্চতীর্থ’ বুলি কোৱা হয়।\nপ্রঃ গুৱাহাটীৰ কোন মন্দিৰ জনাৰ্দন দেৱালয়ৰ ওচৰত অৱস্থিত ?\nউঃ শুক্ৰেশ্বৰ মন্দিৰ।\nপ্রঃ গোপেশ্বৰ দেৱালয় ক’ত অৱস্থিত ?\nপ্রঃ বিল্বেশ্বৰ দেৱালয় অসমৰ কোন ঠাইত অৱস্থিত ?\nউঃ নলবাৰীৰ বেলশৰ নামে ঠাইত।\nপ্রঃ ‘গোপেশ্বৰ মন্দিৰ’ক আন কি নামেৰে জনা যায় ?\nউঃ গুপ্তেশ্বৰ মন্দিৰ।\nপ্রঃ অসমত কোন ধৰ্মৰ লোক বেছি ?\nপ্রঃ মাধৱদেৱ কোন ?\nউঃ শংকৰদেৱৰ প্ৰধান শিষ্য আৰু ভাগৱতী বৈষ্ণৱ ধৰ্ম প্ৰচাৰক।\nপ্রঃ বৈষ্ণৱ ধৰ্মৰ মুখ্য অনুষ্ঠানসমূহ কি কি ?\nউঃ সত্ৰ আৰু নামঘৰ।\nপ্রঃ মহাপুৰুষ শংকৰদেৱে ক’ত জন্ম গ্ৰহণ কৰিছিল ?\nউঃ নগাওঁ জিলাৰ বৰদোৱাৰ আলিপুখুৰী নামে ঠাইত।\nপ্রঃ মহাপুৰুষ শংকৰদেৱৰ জন্ম কেতিয়া হৈছিল ?\nউঃ ১৪৪৯ চনত।\nপ্রঃ ভাগৱতী বৈষ্ণৱ ধৰ্মৰ এজন অন্যতম প্রচাৰক শ্ৰী শ্ৰী গোপালদেৱৰ দ্বাৰা অসমত কিমানখন সত্ৰ প্রতিষ্ঠা কৰা হৈছিল ?\nউঃ ১২ টা।\nপ্রঃ অসমৰ প্রধান ধৰ্ম সংস্কাৰকজনৰ নাম কি ?\nপ্রঃ শংকৰদেৱে প্রচাৰ কৰা ধৰ্মটোৰ নাম কি ?\nউঃ এক শৰণ ভাগৱতী বৈষ্ণৱ ধৰ্ম।\nপ্রঃ শংকৰদেৱে প্রচাৰ কৰা ধৰ্মৰ প্রধান মূলমন্ত্ৰ কি ?\nউঃ ‘এক দেৱ, এক সেৱ, এক বিনে নাই কেৱ।’\nপ্রঃ হাজোৰ হয়গ্ৰীৱ মাধৱ মন্দিৰ কোন ধৰ্মৰ লোকসকলৰ পৱিত্ৰ তীর্থস্থান বুলি গণ্য কৰা হয় ?\nউঃ হিন্দু আৰু বৌদ্ধ ধৰ্মাৱলম্বীসকলৰ।\nপ্রঃ অসমৰ কোনখন স্থানক হিন্দু, ইছলাম আৰু বৌদ্ধ ধৰ্মৰ লোকসকলৰ একমাত্ৰ মিলনভূমি বুলি কোৱা হয় ?\nপ্রঃ শংকৰদেৱে ৰচনা কৰা গীতসমূহক কি বুলি কোৱা হয় ?\nপ্রঃ আজান পীৰৰ দৰগাহ ক’ত অৱস্থিত ?\nউঃ শিৱসাগৰৰ শৰাগুৰিত।\nপ্রঃ শংকৰদেৱে কত মহাপ্রয়াণ লাভ কৰিছিল ?\nপ্রঃ বিহুৰ আগদিনাক কি বুলি কোৱা হয় ?\nপ্রঃ কোন বিহুৱে নৱবৰ্ষৰ সূচনা কৰে ?\nউঃ বহাগ বিহুৱে।\nপ্রঃ গাগনি কি ?\nউঃ অসমীয়া সমাজত নৱজাতক এটিৰ জন্মৰ এঘাৰ দিনৰ দিনা পালন কৰা উৎসৱ।\nপ্রঃ বহাগ বিহুৰ দ্বিতীয় দিনটোক কি বিহু বুলি কোৱা হয় ?\nউঃ মানুহ বিহু।\nপ্রঃ খেতিয়কসকলে কেতিয়া পথাৰত আকাশ বন্তি জ্বলায় ?\nউঃ কাতি বিহুত।\nপ্রঃ ৰাভাসকলে পালন কৰা বসন্তঃ উৎসৱটোক কি উৎসৱ বুলি কোৱা হয় ?\nউঃ বাইখো উৎসৱ।\nপ্রঃ টুচু পূজা কি ?\nউঃ ‘টুচু পূজা’ হৈছে অসমৰ চাহ জনজাতীয় লোকসকলে পালন কৰা এক উল্লেখযোগ্য উৎসৱ।\nপ্রঃ কোন মাহত মাধৱদেৱৰ তিথি পালন কৰা হয় ?\nউঃ ভাদ মাহত।\nপ্রঃ শংকৰদেৱক কোন নদীৰ পাৰত সৎকাৰ কৰা হৈছিল ?\nউঃ তৰোচা নদীৰ পাৰত।\nপ্রঃ শস্যৰ খেতি চপোৱাৰ লগত জড়িত থকা অসমৰ উৎসৱটো কি ?\nউঃ আহিন মাহত পূৰ্ণিমা তিথিত।\nপ্রঃ কোন বিহুক ৰঙালী বিহু বুলি কোৱা হয় ?\nউঃ বহাগ বিহুক।\nপ্রঃ কঙালী বিহু কাক কোৱা হয় ?\nউঃ কাতি বিহুক।\nপ্রঃ ভোগালী বিহু কাক কয় ?\nউঃ মাঘ বিহুক।\nপ্রঃ ৰঙালী বিহুৰ প্রথম দিনাক কি বিহু বুলি কোৱা হয় ?\nউঃ গৰু বিহু।\nপ্রঃ কোন বিহুত গৰুক নতুন পঘাৰে বন্ধা হয় ?\nউঃ বহাগ বিহত।\nপ্রঃ বহাগ বিহুৰ শেষ দিনটোত কি বিহু বুলি কোৱা হয় ?\nউঃ চেৰা বিহু।\nপ্রঃ বড়ো-কছাৰীসকলে পালন কৰা ‘বৈশাগু’ উৎসৱৰ লগত জড়িত নৃত্য বিধৰ নাম কি ?\nউঃ বৈশাগু নৃত্য।\nপ্রঃ বহাগী আৰু বিহু উৎসৱৰ গুৰুত্বপূৰ্ণ অংশটো কি ?\nউঃ দেওধানী নৃত্য।\nপ্রঃ মেজি কি ?\nউঃ মাঘ বিহুৰ আগদিনা প্রীতিভোজ খোৱাৰ বাবে ৰাতি মানুহে একেলগ হৈ খেৰ- নৰাৰে এক ঘৰ সাজে ইয়াকে ‘মেজি’ বোলে।\nপ্রঃ ‘আলি-আই-লৃগাং’ কোন জনগোষ্ঠীৰ উৎসৱ ?\nউঃ মিচিং জনগোষ্ঠীৰ ।\nপ্রঃ ‘ৰজনী গব্রা’ আৰু’ হাৰ্নি গব্রা’ কোন জনগোষ্ঠীৰ উৎসৱ ?\nউঃ ডিমাচা জনগোষ্ঠীৰ ।\nপ্রঃ ‘বৈশাগু’ কোন জনগোষ্ঠীৰ উৎসৱ ?\nউঃ বড়ো আৰু কছাৰীসকলৰ।\nপ্রঃ ‘ৰংকাৰ’ কোন জনগোষ্ঠীৰ উৎসৱ ?\nউঃ কার্বি জনগোষ্ঠীৰ ।\nপ্রঃ ‘বাইখো’ কোন জনগোষ্ঠীৰ উৎসৱ ?\nপ্রঃ চকলং অনুষ্ঠানত কেইটা বন্তি জ্বলোৱা হয় ?\nউঃ ১০১ টা।\nপ্রঃ কামাখ্যা দেৱীৰ মন্দিৰত তান্ত্ৰিক শক্তিৰ ধৰ্মীয় অনুষ্ঠানিকতাৰে পালন কৰা অদ্বিতীয় উৎসৱটো কি ?\nউঃ অম্বুবাচী মেলা।\nপ্রঃ কোনজন অসমীয়া চলচিত্ৰ নিৰ্মাতাই পোন প্রথমবাৰ বিহু পতাকা অংকন কৰিছিল ?\nউঃ নিপ বৰুৱাই।\nপ্রঃ অসমৰ জাতীয় উৎসৱ কি ?\nপ্রঃ শ্ৰীমন্ত শংকৰদেৱে কিমান বছৰ বয়সত বৈকুণ্ঠ প্রয়াণ কৰে ?\nউঃ ১১৯ বছৰ বয়সত।\nপ্রঃ অসমীয়া সমাজত কোন জীৱক উৰ্বৰতাৰ প্রতীক হিচাপে বিশ্বাস কৰে ?\nপ্রঃ অসমীয়া মানুহে কোন জন্তু বাটত দেখিলে যাত্ৰা মংগলময় হয় বুলি বিশ্বাস কৰে ?\nপ্রঃ অসমত সামাজিক আৰু ধৰ্মীয় আন্দোলনৰ গুৰি ধৰোঁতা মুছলমান সাধু পুৰুষজনৰ নাম কি ?\nউঃ আজান পীৰ (আজান পীৰক ‘শ্বাহ আউলীয়া’ বুলিও কোৱা হয়।)\nপ্রঃ বশিষ্ঠাশ্রম পুখুৰীত গা-ধোৱাৰ তাৎপৰ্য কি ?\nউঃ এই পুখুৰীত গা ধূলে দীৰ্ঘ জীৱন লাভ হয় বুলি বহুতে বিশ্বাস কৰে।\nপ্রঃ তাঁতশালত বোৱা অসমীয়া সংস্কৃতিৰ প্রতীক কি ?\nপ্রঃ অসমীয়া পুৰুষসকলে পৰিধান কৰা মুখ্য পোছাক কি ?\nপ্রঃ অসমীয়া মহিলাৰ প্রধান সাজ-পোছাক কি ?\nপ্রঃ অসমীয়া সমাজত বিয়াৰ আগদিনা ৰাতি পালন কৰা অনুষ্ঠানটোৰ নাম কি ?\nপ্রঃ আহোমসকলৰ বিবাহ উৎসৱক কি বুলি কোৱা হয় ?\nপ্রঃ অসমীয়া সমাজত বিয়াৰ ‘জোৰোণ’ অনুষ্ঠানত কইনালৈ দৰা ঘৰৰ পৰা গহণা আৰু কাপোৰৰ সৈতে কি পঠোৱা হয় ?\nপ্রঃ নৃত্য পৰিবেশনৰ সময়ত অসমীয়া তিৰোতাই হাতত কি পিন্ধে ?\nউঃ গাম খাৰু।\nপ্রঃ অসমৰ সত্ৰীয়া নৃত্যই কোন বৰ্ষত ৰাষ্ট্ৰীয় স্বীকৃতি লাভ কৰে ?\nউঃ ২০০০ চনত।\nপ্রঃ অসমৰ সৰ্বোচ্চ শিৱ মন্দিৰ কোনটো ?\nউঃ শিৱসাগৰৰ শিৱদৌল।\nপ্রঃ পোৱা মক্কা ক’ত ?\nপ্রঃ হাজেত থকা পোৱা মক্কাৰ মছজিদটো কোনে প্রতিষ্ঠা কৰিছিল ?\nউঃ গিয়াচ উদ্দিন আউলীয়া নামৰ এজন মুছলমান সাধুয়ে।\nপ্রঃ ‘নৱগ্ৰহ মন্দিৰ’ কত অৱস্থিত ?\nউঃ গুৱাহাটীৰ চিত্ৰাচল পাহাৰত।\nপ্রঃ কামাখ্যা মন্দিৰৰ আন নাম কি ?\nউঃ যোনী পীঠ।\nপ্রঃ মহাভৈৰৱ মন্দিৰ কোনে সজাইছিল ?\nউঃ বনাসুৰ নামে এজন ৰজাই।\nপ্রঃ নটা গ্ৰহৰ মন্দিৰ কোনটো ?\nউঃ নৱগ্ৰহ মন্দিৰ।\nপ্রঃ ভাৰতৰ সৰ্ববৃহৎ শিৱলিঙ্গটো কোন মন্দিৰত অৱস্থিত ?\nউঃ অসমৰ মহাভৈৰৱ মন্দিৰত।\nপ্রঃ অসমৰ খাজুৰাহো কি ?\nউঃ অসমৰ কামাখ্যা মন্দিৰক ‘খাজুৰাহো’ বুলি কোৱা হয়।\nপ্রঃ অসমৰ সৰ্ববৃহৎ পৰ্যটকৰ আকৰ্ষণৰ কেন্দ্ৰ কোনটো ?\nউঃ কামাখ্যা মন্দিৰ।\nপ্রঃ উমানন্দ এটা শিৱ মন্দিৰনে ?\nপ্রঃ শিৱদ’ল, বিষ্ণুদ’ল আৰু দেৱীদ’ল অসমৰ কত অৱস্থিত ?\nপ্রঃ অসমীয়া সমাজত ল’ৰা সন্তান জন্ম হ’লে সন্তানৰ পিতৃ-মাতৃয়ে কোনবিধ খাদ্য বস্তু আশীৰ্বাদৰ কামনা হিচাপে বিতৰণ কৰে ?\nপ্রঃ বিহুৰ গামোছাত তোলাৰঙা ফুল কিহৰ প্রতীক ?\nউঃ উবৰ্বৰতাৰ প্ৰতীক।\nপ্রঃ অসমীয়া সমাজত দৰা ঘৰে বিয়াৰ আগদিনা কইনা ঘৰলৈ গহনা, মাছ, কাপোৰ ইত্যাদি পঠিওৱাৰ নিয়মটোক কি বুলি কোৱা হয় ?\nপ্রঃ অসমীয়া সমাজত পৰিয়ালৰ শ্ৰেণী বিভাজনক কি বুলি কোৱা হয় ?\nপ্রঃ অসমীয়া সমাজত মৃতকৰ শ্ৰাদ্ধ অনুষ্ঠানৰ পাছত মাছ মাংসৰে ভোজ-ভাত খুওৱা হয়। এই অনূষ্ঠানটোক কি বুলি কোৱা হয় ?\nউঃ মৎস স্পৰ্শ।\nপ্রঃ ‘আঠ মঙলা’ কি ?\nউঃ ‘আঠ মঙলা’ হ’ল বিয়াৰ আঠ দিন পিছত কইনাক দৰাৰ ঘৰলৈ নিয়া অনুষ্ঠান ।\nপ্রঃ ‘চিতি-পাতি’ কি ?\nউঃ ‘চিতি-পাতি’ হৈছে অসমীয়া মহিলাসকলে কপালত পিন্ধা এবিধ অলংকাৰ।\nপ্রঃ অসমীয়া সমাজত অনুষ্ঠিত মৃতকৰ ক্ৰিয়া-কৰ্মসূচক অনুষ্ঠানটোক কি বুলি কোৱা হয় ?\nপ্রঃ অসমীয়া সমাজত শিশুৰ জন্ম হোৱাৰ এঘাৰ দিনৰ দিনা প্রথম বাহিৰলৈ উলিয়াই অনা উৎসৱটোক কি বুলি কোৱা হয় ?\nপ্রঃ উমানন্দ মন্দিৰটো ক’ত অৱস্থিত ?\nউঃ ভষ্মাচল পাহাৰত।\nপ্রঃ উমানন্দ মন্দিৰটো কেতিয়া স্থাপন কৰা হৈছিল ?\nউঃ ১৬৯৪ চনত।\nপ্রঃ নামঘৰৰ মুখ্য ভেটি কি ?\nপ্রঃ কিমান চনত কামাখ্যা মন্দিৰ পুনৰ নিৰ্মাণ কৰা হৈছিল ?\nউঃ ১৬৬৫ চনত।\nপ্রঃ কামাখ্যা মন্দিৰটো কোনে পুনৰ নিৰ্মাণ কৰিছিল ?\nউঃ কোচ ৰজা মহাৰাজ নৰনাৰায়ণে।\nপ্রঃ সূৰ্য পাহাৰ অসমৰ কোনখন জিলাত ?\nপ্রঃ অশ্বক্লান্ত মন্দিৰ ক’ত অৱস্থিত ?·\nউঃ উত্তৰ গুৱাহাটীত।\nপ্রঃ কামাখ্যা মন্দিৰ কোন পাহাৰত অৱস্থিত ?\nউঃ গুৱাহাটীৰ নীলাচল পাহাৰত।\nপ্রঃ কামাখ্যা মন্দিৰৰ সন্মুখ ভাগত থকা পুখুৰীটোৰ নাম কি ?\nউঃ সৌভাগ্য কুণ্ড।\nপ্রঃ অসমৰ ক’ত ‘পঞ্চপীৰৰ দৰগাহ’ অৱস্থিত ?\nপ্রঃ গুৱাহাটীত নিৰ্মিত ভগৱান ভেঙ্কটেশ্বৰ মন্দিৰটোৰ নাম কি ?\nউঃ তিৰুপতি বালাজী মন্দিৰ।\nপ্রঃ নামঘৰৰ তিনিটা অংশ কি কি ?\nউঃ পদূলি, হলঘৰ আৰু মণিকূট।\nপ্রঃ উৰ্বশী কুণ্ডত কোন মন্দিৰ অৱস্থিত ?\nউঃ উমানন্দ মন্দিৰ।\nপ্রঃ তাম্ৰেশ্বৰ মন্দিৰটো ক’ত অৱস্থিত ?\nপ্রঃ শুক্ৰেশ্বৰ মন্দিৰটো কিমান চনত নিৰ্মাণ কৰা হয় ?\nউঃ ১৭৪৪ চনত (প্রমত্ত সিংহই নিৰ্মাণ কৰে)।\nপ্রঃ উমানন্দ মন্দিৰ কোনজন আহোম ৰজাৰ দিনত নিৰ্মাণ কৰা হয় ?\nউঃ গদাধৰ সিংহৰ দিনত।\nপ্রঃ নৱগ্ৰহ মন্দিৰ কোনজন আহোম ৰজাৰ দিনত নিৰ্মাণ কৰা হয় ?\nউঃ স্বৰ্গদেও ৰাজেশ্বৰ সিংহৰ দিনত।\nপ্রঃ মহাভৈৰৱ মন্দিৰ ক’ত অৱস্থিত ?\nপ্রঃ টুক্ৰেশ্বৰী দেৱালয় ক’ত অৱস্থিত ?\nপ্রঃ গুৱাহাটীৰ কৃষ্ণ মন্দিৰ ক’ত অৱস্থিত ?\nউঃ উত্তৰ গুৱাহাটীৰ চন্দ্ৰভাৰতী পাহাৰত।\nপ্রঃ গোৱালপাৰা চহৰখনক দ্বিতীয় কাশী বনাবলৈ সূৰ্য পাহাৰৰ নামনিত কিমানটা শিৱলিঙ্গ স্থাপন কৰা হৈছে ?\nউঃ ৯৯,৯৯৯ টা।\nপ্রঃ শিৱদ’ল কিমান মিটাৰ ওখ ?\nউঃ ৩৭ মিটাৰ।\nপ্রঃ ময়ূৰ দ্বীপত অৱস্থিত মন্দিৰটোৰ নাম কি ?\nপ্রঃ গুৱাহাটীৰ শৰণীয়া আশ্ৰম কোনে উদ্বোধন কৰে ?\nউঃ ১৯৪৬ চনত মহাত্মা গান্ধীয়ে।\n← অসমৰ বন্যপ্রাণী আৰু ৰাষ্ট্রীয় উদ্যান…\nঅসমৰ চাহ উদ্যোগ কুইজ। Assam… →


ভাৰতৰ স্বাধীনতা আন্দোলন আৰু অসমত জাতীয় জাগৰণ | Class 10 SEBA Social Science Lesson4- GyanVeda247 Best SEBA & CBSE Notes Blog\nঅতি চমু উত্তৰৰ প্ৰশ্ন\n১) ইয়াণ্ডাবু সন্ধি কেতিয়া হৈছিল ?\nউত্তৰ- ১৮২৬ চনৰ ২৪ ফেব্ৰুৱাৰী ইয়াণ্ডাবু সন্ধি হৈছিল ǀ\n২) কোম্পানীৰ আমোল বুলিলে কোনটো সময়ক বুজোৱা হয় ?\nউত্তৰ- ১৮২৬ চনৰ পৰা ১৮৫৮ চনলৈ এই সময়ক কোম্পানীৰ আমোল বুলি বুজোৱা হয় ǀ\n৩) অসমত বাংলা ভাষাৰ প্ৰচলন কেতিয়া হৈছিল ?\nউত্তৰ-১৮৩৬ চনৰ পৰা অসমত বাংলা ভাষাৰ প্ৰচলন হৈছিল ǀ\n৪) বাংলা ভাষাৰ ঠাইত অসমত অসমীয়া ভাষাৰ পুনৰ প্ৰচলন কেতিয়া হৈছিল ?\nউত্তৰ- ১৮৭৩ চনত বাংলা ভাষাৰ ঠাইত অসমত অসমীয়া ভাষাৰ পুনৰ প্ৰচলন হৈছিল ǀ\n৫) অসম ছাত্ৰ সন্মিলনৰ মুখপত্ৰখন কি আছিল ?\nউত্তৰ-অসম ছাত্ৰ সন্মিলনৰ মুখপত্ৰখনৰ নাম আছিল মিলন\n৬)ৰায়ত সভাসমূহৰ মুখ্য উদ্দেশ্য কি আছিল ?\nউত্তৰ- ব্ৰিটিছ চৰকাৰৰ দ্বাৰা প্ৰৱৰ্তিত ভূমি আৰু ৰাজহ ব্যৱস্হাৰ বিৰোধিতা কৰাই ৰায়ত সভাসমূহৰ মুখ্য উদ্দেশ্য আছিল ǀ\n৭) সদৌ অসম ৰায়ত সভাৰ গঠন কেতিয়া হৈছিল ?\nউত্তৰ- ১৯৩৩ চনত সদৌ অসম ৰায়ত সভাৰ গঠন কৰা হৈছিল ǀ\n৮) আহোম সভাৰ সম্পাদক কোন আছিল ?\nউত্তৰ- পদ্মনাথ গোঁহাইবৰুৱা আছিল আহোম সভাৰ সম্পাদক ǀ\n৯) যোৰহাট সাৰ্বজনিক সভা কেতিয়া আৰু কাৰ নেতৃত্বত গঠন হৈছিল ?\nউত্তৰ-১৮৮৪ চনত জগন্নাথ বৰুৱাৰ নেতৃত্বত যোৰহাট সাৰ্বজনিক সভা গঠন হৈছিল ǀ\n১০) অসম প্ৰদেশ কংগ্ৰেছ কমিটিৰ প্ৰথম সভাপতি আৰু সম্পাদক কোন আছিল ?\nউত্তৰ-অসম প্ৰদেশ কংগ্ৰেছ কমিটিৰ প্ৰথম সভাপতি আৰু সম্পাদক আছিল –\nসভাপতি –কুলধৰ চলিহা\nসম্পাদক-নবীন চন্দ্ৰ বৰদলৈ\n১১) অসম প্ৰদেশ কংগ্ৰেছ কমিটিৰ আনুষ্ঠানিকভাৱে নিৰ্বাচিত প্ৰথমজন সভাপতি কোন আছিল\nউত্তৰ- বিষ্ণুৰাম মেধি আছিল অসম প্ৰদেশ কংগ্ৰেছ কমিটিৰ আনুষ্ঠানিকভাৱে নিৰ্বাচিত প্ৰথমজন সভাপতি ǀ\n১২) অসমৰ প্ৰথম প্ৰধানমন্ত্ৰী কোন আৰু কেতিয়া নিৰ্বাচিত হৈছিল ?\nউত্তৰ-অসমৰ প্ৰথম প্ৰধানমন্ত্ৰী গোপীনাথ বৰদলৈ আৰু 26 January 1950 ত নিৰ্বাচিত হৈছিল ǀ\n১৩) কুশল কোঁৱৰক কি অপৰাধত ফাঁচী দিয়া হৈছিল ?\nউত্তৰ- সৰুপথাৰত ৰেল বগৰোৱাৰ অপৰাধত কুশল কোঁৱৰক ফাঁচী দিয়া হৈছিল ǀ\n১৪) গুৱাহাটী বিশ্ববিদ্যালয় কেতিয়া স্হাপিত হৈছিল ?\nউত্তৰ-১৯৪৮ চনৰ ২৬ জানুৱাৰীত গুৱাহাটী বিশ্ববিদ্যালয় স্হাপিত হৈছিল ǀ\n১৫) অসম চিকিৎসা মহাবিদ্যালয় আনুষ্ঠানিকভাৱে কেতিয়া নামাংকিত হয় ?\nউত্তৰ- ১৯৪৭ চনৰ ৩ নবেম্বৰত অসম চিকিৎসা মহাবিদ্যালয় আনুষ্ঠানিকভাৱে নামাংকিত কৰা হয় ৷\n১৬)গুৱাহাটী চিকিৎসা মহাবিদ্যালয় কেতিয়া আনুষ্ঠানিকভাৱে আৰম্ভ হয় ?\nউত্তৰ- ১৯৬০ চনৰ ২০ ছেপ্তেম্বৰ গুৱাহাটী চিকিৎসা মহাবিদ্যালয় আনুষ্ঠানিকভাৱে আৰম্ভ হয় ǀ


পদাৰ্থ বিজ্ঞান - অসমীয়া ৱিকিপিডিয়া\n(পদাৰ্থ বিদ্যাৰ পৰা পুনঃনিৰ্দেশিত)\nবিভিন্ন ভৌতিক পৰিঘটনাৰ উদাহৰণ\nপদাৰ্থ বিজ্ঞান (ইংৰাজী: Physics) হৈছে প্ৰাকৃতিক বিজ্ঞানৰ এটা গুৰুত্বপূৰ্ণ শাখা য'ত স্থান-কালৰ মাজেৰে পদাৰ্থ, ইয়াৰ গতি আৰু আচৰণকে ধৰি অন্যান্য সংযুক্ত ধাৰণাসমূহ; যেনে শক্তি আৰু বল ইত্যাদি বিষয়সমূহ অধ্যয়ন কৰা হয়। বুনিয়াদী বৈজ্ঞানিক অধ্যয়নৰ ক্ষেত্ৰসমূহৰ ভিতৰত পদাৰ্থ বিজ্ঞান অন্যতম আৰু ইয়াৰ মূল উদ্দেশ্য হৈছে প্ৰকৃতিৰ পৰিঘটনাসমূহ পুংখানুপুংখভাৱে অধ্যয়ন কৰা। [lower-alpha 1]\nপদাৰ্থ বিজ্ঞান প্ৰাচীন বিদ্যায়তনিক বিষয়সমূহৰ ভিতৰত অন্যতম। সম্ভৱতঃ জ্যোতিৰ্বিজ্ঞানৰ অন্তৰ্ভুক্তিৰ ফলস্বৰূপে ই প্ৰাচীনতম বিদ্যায়তনিক বিষয় হিচাপে স্বীকৃতি লাভ কৰিছে। শেষৰ দুটা সহস্ৰাব্দলৈ পদাৰ্থ বিজ্ঞান, ৰসায়ন বিজ্ঞান, জীৱ বিজ্ঞান আৰু গণিতৰ কিছুসংখ্যক শাখা প্ৰাকৃতিক দৰ্শনৰ অংশ আছিল যদিও ১৭ শতিকাৰ বৈজ্ঞানিক বিপ্লৱৰ সময়ছোৱাত এই প্ৰাকৃতিক বিজ্ঞানসমূহ সিহঁতৰ নিজস্ব অধিকাৰত একক অনুসন্ধান প্ৰয়াস হিচাপে জ্ঞাত হয়। [lower-alpha 2]\n↑ The term "universe" is defined as everything that physically exists: the entirety of space and time, all forms of matter, energy and momentum, and the physical laws and constants that govern them. However, the term "universe" may also be used in slightly different contextual senses, denoting concepts such as the cosmos or the philosophical world.\n↑ Francis Bacon's 1620 Novum Organum was critical in the development of scientific method.\n↑ At the start of The Feynman Lectures on Physics, Richard Feynman offers the atomic hypothesis as the single most prolific scientific concept: "If, in some cataclysm, all  scientific knowledge were to be destroyed [save] one sentence [...] what statement would contain the most information in the fewest words? I believe it is [...] that all things are made up of atoms – little particles that move around in perpetual motion, attracting each other when they arealittle distance apart, but repelling upon being squeezed into one another ..." (Feynman, Leighton & Sands 1963, পৃষ্ঠা I-2)\n↑ "Physical science is that department of knowledge which relates to the order of nature, or, in other words, to the regular succession of events." (Maxwell 1878, পৃষ্ঠা 9)\n↑ "Physics is one of the most fundamental of the sciences. Scientists of all disciplines use the ideas of physics, including chemists who study the structure of molecules, paleontologists who try to reconstruct how dinosaurs walked, and climatologists who study how human activities affect the atmosphere and oceans. Physics is also the foundation of all engineering and technology. No engineer could designaflat-screen TV, an interplanetary spacecraft, or evenabetter mousetrap without first understanding the basic laws of physics. (...) You will come to see physics asatowering achievement of the human intellect in its quest to understand our world and ourselves.Young & Freedman 2014, p. 1\n↑ "Physics is an experimental science. Physicists observe the phenomena of nature and try to find patterns that relate these phenomena."Young & Freedman 2014, p. 2\n↑ "Physics is the study of your world and the world and universe around you." (Holzner 2006, পৃষ্ঠা 7)\n↑ Krupp 2003\n↑ Cajori 1917, pp. 48–49\nএই পদাৰ্থ বিজ্ঞান সম্পৰ্কীয় চমু প্ৰবন্ধটো বহলাই লিখা প্ৰয়োজন। আপুনিও ইচ্ছা কৰিলে প্ৰবন্ধটো বিস্তাৰ কৰি ইয়াৰ মান উন্নত কৰিব পাৰে। সহায় কৰিবৰ বাবে ইয়াত ক্লিক কৰক। আপুনি যদি নবাগত তেন্তে ৱিকিপিডিয়াত সম্পাদনা কৰাৰ অনুগ্ৰহ কৰি আগেয়ে সহায়িকাখন এবাৰ চকু ফুৰাব।\nপদাৰ্থ বিজ্ঞানৰ শাখা\nকোৱাণ্টাম ক্ষেত্ৰ তত্ত্ব\nআৰু আলোকীয় পদাৰ্থবিজ্ঞান\nপদাৰ্থ বিজ্ঞানৰ ইতিহাস\nপদাৰ্থ বিজ্ঞানত নোবেল বঁটা\nপদাৰ্থ বিজ্ঞানৰ আৱিস্কাৰসমূহৰ সময়ৰেখা\nৱিকিমিডিয়া কমন্সত পদাৰ্থ বিজ্ঞান সম্পৰ্কীয় মিডিয়া ফাইল আছে।\n"https://as.wikipedia.org/w/index.php?title=পদাৰ্থ_বিজ্ঞান&oldid=243359"ৰ পৰা অনা হৈছে\nপোখালি (পদাৰ্থ বিজ্ঞান)\nএই পৃষ্ঠাখন ১১ আগষ্ট, ২০২০ তাৰিখে ০৭:০৬ বজাত অন্তিম সংশোধন কৰা হৈছিল।


জনসেৱা বীমা যোজনা\nজনসেৱা বীমা যোজনা পলিচীৰ ৰূপৰেখা প্ৰস্তুত কৰা হেছে ঘাইকৈ গ্ৰামীণ আৰু অৰ্দ্ধ-চহৰীয় পৰিয়ালসমূহৰএটা একক স্থিৰ সুৰক্ষা আৰু স্থিৰ মূল্য পেকেজ বীমা প্ৰদান কৰা, যাতে একেটা সুৰক্ষাৰ অধীনত কোনো সুৰুঙা নথকাকৈ তেওঁলোকে তেওঁলোকৰ সমগ্ৰ সম্পত্তি, স্বাৰ্থ, দায়িত্ব আৰু নিজকে সুৰক্ষিত কৰিব পাৰে।\nএইখন পলিচীত3টা দফা আছে।\n1. ধাৰা 1 এ ঘৰৰ ভিতৰৰ বয়-বস্তুক অগ্নিকাণ্ড আৰু বিশেষ সংবদ্ধ বিপৰ্য্যয়ৰপৰা সুৰক্ষা দিয়ে।\n2. ধাৰা2এ ঘৰৰ ভিতৰৰ বয়-বস্তুক চুৰি, অনধিকাৰ প্ৰৱেশ, লুণ্ঠন আৰু ডকাইতিৰপৰা সুৰক্ষা দিয়ে।\nধাৰা A আৰু B ৰ অধীনত সুৰক্ষাৰ ভিত্তি হ'ব 50% প্ৰথম লোকচান\n3. ধাৰা3এ প্ৰস্তাৱকাৰী/পৰিয়ালৰ সদস্যক সেইবোৰ ব্যক্তিগত দুৰ্ঘটনাৰপৰা সুৰক্ষা দিয়ে যিবোৰৰ পৰিণতি হয় মৃত্যু বা PTD। প্ৰস্তাৱকাৰীৰ বাহিৰে আন ব্যক্তিৰ বাবে এই ধাৰাত বয়সৰ সীমা হ'ব 5-70 বছৰ আৰু প্ৰস্তাৱকাৰীৰ বাবে বয়সৰ সীমা হ'ব 18 ৰপৰা 70 বছৰ।\n4. ধাৰা 3B এ বীমাকৃত ব্যক্তিৰ (অভিভাৱক) কোনো দুৰ্ঘটনাত মৃত্যু হ'লে নিৰ্ভৰশীল সন্তানক বিত্তীয় সহায় প্ৰদান কৰে।\nপলিচী অনুসূচীত দেখুওৱা ধনৰাশিৰ সীমালৈকে, এই উপ-ধাৰাৰ অধীনত কৰা দাবী, তাৰপিছতহে কাৰ্য্যকৰী হ'ব যেতিয়া ব্যক্তিগত দুৰ্ঘটনা শীৰ্ষক উপ-ধাৰা 3(A) ত দিয়া হিতাধিকাৰৰ সাৰণীৰ প্ৰৱিষ্টি 1, 2, আৰু4ত উল্লেখ কৰা হিতাধিকাৰৰ অধীনত এটা দাবী পৰিশোধযোগ্য হ'ব। পলিচী অনুসূচীত উল্লেখ কৰা মতে নাম দি থোৱা শিশু/শিশুহঁতক এই ধনৰাশি আদায় দিয়া হ'ব।\nধাৰাসমূহ বিকল্প-1 বিকল্প-2\nধাৰা 1:: অগ্নিকাণ্ড- বয়-বস্তু 1,00,000 টকা 50,000 টকা\nধাৰা2:: চুৰি 1,00,000 টকা 50,000 টকা\nধাৰা 3A :: ব্যক্তিগত দুৰ্ঘটনা 50,000 টকা 2,00,000 টকা\nধাৰা 3B :: শিক্ষা নিৰাপত্তা ক'ভাৰ 50,000 টকা 2,00,000 টকা\nপ্ৰিমিয়াম (বিক্ৰী কৰ বাদ দি) 275/- টকা 348/- টকা\nমনত ৰাখিবলগীয়া কেইটামান বিন্দুঃ\nধাৰা 1 আৰু2অৰ্থাৎ অগ্নিকাণ্ড আৰু চুৰিৰ অধীনত সুৰক্ষা দিয়া হয় প্ৰথম লোকচান ভিত্তিত, য'ত বীমাকৃত ধনৰাশিয়ে বিপদাশংকাৰ মুঠ অংকটোৰ 50% সীমাৰ প্ৰতিনিধিত্ব কৰে। যদি বিপদাশংকাৰ মূল্য বীমাকৃত ধনৰাশিৰ দুগুণতকৈ বেচি হয় তেন্তে ব্যয় সুৰক্ষিত কৰিব পৰাকৈ পৰ্য্যাপ্ত বীমা নথকা অৱস্থা প্ৰযোজ্য হ'ব। /div>\nপ্ৰস্তাৱকাৰীৰ বাবে বয়সৰ সীমা হ'ব 18 বছৰৰপৰা 70 বছৰ\nপ্ৰস্তাৱকাৰীক বাদ দি আন বীমাকৃত ব্যক্তিৰ বয়সৰ সীমা হ'ব5বছৰৰপৰা 70 বছৰ\nই হ'ল এটা ছত্ৰছায়াবিহীন বীমা সুৰক্ষা বা নন ফ্ল'টিং ক'ভাৰ অৰ্থাৎ কেৱল নাম দি থোৱা বীমাকৃত ব্যক্তিসকলকহে সুৰক্ষা দিয়া হয়।\nব্যক্তি বা গোট এই দুয়োটাকে এইখন পলিচী বিক্ৰী কৰিব পৰা যায়।\nব্যক্তিগত দুৰ্ঘটনা ধাৰাৰ অধীনত অহা দাবীসমূহ মীমাংসা কৰা হ'ব সেই উদ্দেশ্যে দি থোৱা হিতাধিকাৰৰ সাৰণীৰ ওপৰত ভিত্তি কৰি।\n1. বীমাকৃত ব্যক্তিৰ মৃত্যু হ'লে, ধাৰা-3(B) ৰ অধীনত আদায় দিবলগীয়া ধনৰাশি, শিশুটিয়ে বিচৰা (এজন অভিভাৱকৰ জিৰয়তে প্ৰকাশ কৰা) এটা অনুসূচীত ব্যৱসায়িক বেংকৰ বেংক একাউণ্টত, জমা দিয়া হ'ব। তলত ব্যাখ্যা কৰা মতে বাৰ্ষিক কিস্তিৰ ভিত্তিত সেইটো একাউণ্টৰপৰা ধন উলিয়াব পৰা যাব।\nক) শিক্ষা সুৰক্ষা ধনৰাশি সমান কৰা বাৰ্ষিক কিস্তিৰ ৰূপত আদায় দিয়া হ'ব। দাবী উত্থাপনৰ সময়ত শিশুটিৰ বয়স আৰু 21 বছৰ বয়সৰ পাৰ্থক্য কিমান তাৰ ওপৰত নিৰ্ভৰ কৰি কিস্তিৰ সংখ্যা গণনা কৰি উলিওৱা হ'ব। অৰ্থাৎ ব্যক্তিগত দুৰ্ঘটনা সুৰক্ষাৰ অধীনত কৰা দাবীৰ সময়ত ধৰা হওক, শিশুটেৰ বয়স যদি 14 বছৰ হৈছে. তেন্তে বীমাকৃত ধনৰাসিৰ সমান অংকৰ ধন 7(সাত) টা কিস্তিত আদায় দিয়া হ'ব।\nখ) যদি দুই বা ততোধিক সন্তান থাকে, তেতিয়া শিক্ষা সুৰক্ষাৰ ধনৰাশি তেওঁলোকৰ মাজত সমানে ভগাই দিয়া হ'ব। শিশুটিৰ প্ৰকৃত বয়স আৰু 21 বছৰৰ মাজত পাৰ্থক্যৰ ওপৰত নিৰ্ভৰ কৰি প্ৰতিটো শিশুক আদায় দিবলগীয়া সমান বাৰ্ষিক কিস্তিৰ সংখ্যা বেলেগ বেলেগ হ'ব। কথাটো এনেকৈ বুজাব পাৰি, যদি এটি শিশুৰ বয়স 12 (বাৰ) বছৰ আৰু আন এটিৰ 18 (ওঠৰ) বছৰ, তেন্তে প্ৰথম শিশুটিৰ বাবে হ'ব9(ন) টা সমান কৰা বিৰ্ষিক কিস্তি আৰু দ্বিতীয় শিশুটোৰ বাবে হ'ব3(তিনি) টা সমান কৰা বিৰ্ষিক কিস্তি।\n2. বা, শিশুটিয়ে/অভিভাৱকে যদি বিচাৰে, তেন্তে আমি গোটেই ধনৰাশি আমি ওপৰত উল্লেখ কৰা শিশুটিৰ বেংক একাউণ্টত একেবাৰতে জমা দিম আৰু শিশুটিৰ 21 বছৰ বয়স হোৱাৰ পাছত সেই ধনৰাশি উলিয়াব পৰা যাব।\nযদিহে এনে কোনো শিশু নাথাকে যাৰ নামত ধনখিনি আদায় দিব পৰা য়ায়, তেন্তে পলিচীৰ অধীনত ঘোষণা কৰা মনোনীত ব্যক্তিক সেই ধনৰাশি আদায় দিয়া হ'ব।\nএটা দাবীৰ মীমাংসাৰ বাবে তলত দিয়া নথিসমূহ/তথ্যৰ প্ৰয়োজন হয়ঃ\nঠিকমতে পূৰণ কৰা আৰু স্বাক্ষৰ কৰা দাবী প্ৰপত্ৰ\nনষ্ট হোৱা বয়-বস্তুৰ তালিকা\nঅগ্নি নিৰ্বাপক বাহিনীৰ প্ৰতিবেদন/ পঞ্চনামা/বাতৰি কাকতৰ কাম\nবীমাকৃত ব্যক্তিয়ে দাখিল কৰিব খোজা আন যিকোনো প্ৰাসংগিক তথ্য\nচুৰি ঘটনা প্ৰমাণ কৰিব পৰা ফটোগ্ৰাফ\nব্যক্তিগত দুৰ্ঘটনা দাবী\nমৃত্যু দাবীৰ ক্ষেত্ৰত এজাহাৰ আৰু মৰণোত্তৰ পৰীক্ষাৰ প্ৰতিবেদন\nবিকলাংগতাৰ ক্ষেত্ৰত চিকিৎসকৰ প্ৰমাণপত্ৰ\nমোৰ কৰ্মচাৰীয়ে স্বাস্থ্য বীমাকৃত ৰাশিৰ সৈতে প্ৰদান কৰে মোৰ নিজৰ মতে অন্য এটা নীতি লোৱাতো গ্ৰহনযোগ্য হ'বনে ?\nঅনলাইনত ভ্ৰমণ বীমা কিনাৰ লাভ কি?


চান্দা - প্ৰতিধ্বনি pratidhwani\nHome / গল্প / চান্দা\nআজি বজাৰত বৰ ভীৰ৷ দুপৰীয়াৰ প্ৰখৰ ৰ’দকো নেওচি সকলোৱে ব্যস্ত বিহুৰ বজাৰ কৰাত।বিহুৰ আগতে আৰু এইখিনি ঠাইত বজাৰ নবহে।গাঁৱলীয়া ঠাই, সেইবাবে সপ্তাহত দুদিনহে সমূহীয়া বজাৰ বহে।আজি বিহুৰ শেষ বজাৰ,সেয়েহ বেহেৰুৱা আৰু গ্ৰাহকৰ ভীৰ লাগিছে,তাতে ন-দহখন গাঁৱৰ মানুহ একেখন বজাৰতে সমাগম হয়। খগেন মাষ্টাৰে ভিৰৰ মাজেৰে গৈ বিহুটি তৰিবলৈ লাগতীয়াল বস্তুকেইপদ কিনি মোনাত ভৰালে।মোনাটো আধাহে ভৰিল, আধাখিনি খালীহৈয়ে ৰ'ল। বজাৰত যিহে জুই! সাধাৰণ দুখীয়া মানুহৰ বিহুটি তৰিবলৈ লাগতিয়াল বস্তুকেইপদ কিনাৰো সামৰ্থ নাইকিয়া হৈ গৈছে। সেয়েহ মাষ্টাৰৰ মনো অসন্তষ্ট। ডাঙৰ চিতল মাছ এটালৈ লোভ লাগিছিল যদিও সৰু মাছ আধাকিলো লৈ বজাৰৰ পৰা ওলাল।\nদোকান এখনৰ কাষতে চাইকেলখন পুৰণি গছএজোপাৰ লগত আউজাই থোৱা আছিল। বজাৰৰ মোনাটো চাইকেলৰ হেণ্ডেলত ওলোমাই থৈ কান্ধৰ গামোচাখন ঠিক কৰি লৈ ঘৰলৈ বুলি ৰাওনা হ'বলৈ চাইকেলৰ পেডেলত ভৰি থৈছেহে মাত্ৰ,এনেতে পিছফালৰ পৰা কাৰোবাৰ মাত শুনি আকৌ ৰৈ দিলে ।তেখেতে পিছফালে ঘূৰি চাই দেখে চাৰি পাঁ‌চজনমান ডেকা লৰা তেখেতৰ সন্মুখত হাজিৰ ।এই অঞ্চলৰে চিনাকি মুখ। এসময়ত মাষ্টৰৰে ছাত্ৰ আছিল। সিহঁতক চাই মাষ্টাৰে পেডেলৰ পৰা ভৰি নমাই মাত লগালে—\nঃ ও তোমালোক! ভালনে তোমালোকৰ?\nঃ আমাৰ ভাল ছাৰ•— দলৰ পৰা এজনে ক’লে।\nঃ ছাৰ, আমি বিহু সন্মিলন পাতিম, আপুনি সহায় কৰিব লাগিব।— আন এজনে ক’লে।\nঃ হ’ব বাৰু— মাষ্টাৰে ক’লে\nঃ ছাৰ, এই এইখন লওঁক।\nবিহু উন্মোচনৰ চিঠি বুলি ভাবি মাষ্টৰে কাগজৰ টুকুৰাটো উৎসাহেৰে হাতত তুলি ললে।কাগজৰটুকুৰাটো পঢ়ি মাষ্টৰৰ চকু কপালত উঠিল।\nখং ক্ষোভ ,দুখ আৰু বেদনাবিলাক একলগ হৈ বহি:প্ৰকাশ ঘটিব খুজিছিল যদিও অৱশেষত তেখেতে সেইবোৰক বাট ভেটি ধৰিলে ।কাৰণ, এনে দুষ্কৃতি বিলাককে সকলোৱে যেতিয়া সংস্কৃতি বুলি মূৰ পাতি লৈছে তেনে ক্ষেত্ৰত তেখেতে অকলে মাত মাতিলেনো কি লাভ হব । মৰমৰ বিহুটি এইদৰে বিজতৰীয়া কৰিলে আমাৰ সংস্কৃতিৰ অস্তিত্ব থাকিবগৈ জানো ! কিন্তু, এইবোৰ কথা ইহতক বুজায়ো একো লাভ নাই ---ইহত অবুজ ,নুবুজে একো ।কথাখিনি ভাৱি ভাৱি তেখেতে পাঞ্জাবী চোলাটোৰ জেপত হাত ভৰালে ---কিন্তু হাতটো ওলিয়াই আনিবলৈ তেখেতে কোনোমতেই সাহস নকৰিলে ।অৱশেষত জেপতে হাতখন ভৰায়েই থতমত খাই তেখেতে সিহঁ‌তলৈ চাই কলে "কাইলৈ লগ ধৰিবা দেই "\nঃ হ’ব ছাৰ, কাইলৈ পুৱা আপোনাৰ ঘৰতে যাম দিয়ক।— কৈ সিহঁতে গুছি গ’ল।\nমাষ্টৰে মৃদু হাঁহিৰে সিহঁতক বিদায় দি চাইকেলত উঠি ঘৰ অভিমূখে ৰাওনা হ’ল। মাষ্টাৰৰ মনো চাইকেলৰ চকাৰ দৰেই ঘূৰিবলৈ ধৰিলে।\nজীৱনৰ মৌবন স্বৰূপ ভৰ যৌৱনতে ভেঞ্চাৰ স্কুল এখনত সোমাই শিক্ষকতা কৰিলো ।বিনা বেতনে--ছাত্ৰ ছাত্ৰী সকলৰ ধুনীয়া নিষ্পাপ মুখবিলাক চাই চয়েই আত্মসন্তুষ্টিৰে দিনবোৰ পাৰ কৰি দিলো । সিহঁতক শিক্ষিত কৰাৰ্থে আন একো নাভাবিলোঁ । সৰু এটা জুপুৰিৰ পৰা বহু কষ্টৰে পকী বিদ্যালয় বনালোঁ। ভৰিৰ চেণ্ডেল চিঙি অফিচে-অফিচে ঘূৰি বিদ্যালয়খন চৰকাৰীকৰন কৰিলোঁ। এই বুঢ়া বয়সত দুবছৰমান দৰমহা পায়েই অৱসৰ লবৰ সময় হল ।পেন্সনৰ বাবেও অফিচে-অফিচে দৌৰিব লগা হ’ল। সেই পেন্সনেৰে কোনোমতে ঘৰখন চলে। ডাঙৰ ল’ৰাজনো ডলাৰ বগৰী। ছোৱালী তিনিজনী। এজনীৰ বিয়া হৈছে। দুজনী ঘৰতে আছে।সিহঁত দুয়োৰো বিয়াৰ বয়স উকলি যাবৰ হল।দোয়ো বি.এ . পাছ কৰি ঘৰতে বহি আছে।দৰিদ্ৰ্তা আৰু সিহঁতৰ গাৰ বৰণে আৰ কাপোৰ দি ৰাখিছে সিহঁতক।\nল’ৰাটোও অলগধ। মেট্ৰিকত দুবাৰ ফেইল কৰি তৃতীয়বাৰ পাছ কৰি উচ্চতৰ মাধ্যমিকত দুবাৰ পৰীক্ষা দি উত্তীৰ্ণ হ’ব নোৱাৰিলে। বাইকখনলৈ লৈ দিনে-ৰাতিয়ে বন্ধুৰ স’তে আড্ডা।ঘৰত থকা সময়খিনি মোবাইল লৈ ব্যস্ত হৈ থাকে।কাম বন একো নাই, এতিয়া আকৌ পলিটিক্স কৰাৰ মন। নেতা-পালিনেতাৰ চামচা হৈ ঘূৰে।বৰ্তমান সেই আগৰ ৰাজনীতি থকা হ’লে কথা নাছিল৷ এতিয়াৰ ৰাজনীতি বৰ লেতেৰা৷\nনিৰ্বাচন গণতন্ত্ৰৰ এটা স্তম্ভ যদিও বৰ্তমান গণতান্ত্ৰিক ভেটিত আঘাত কৰি খেলা হয় ৰাজনীতি৷ বৰ্তমান ৰাইজেও নেতাৰ দক্ষতা পৰ্য্যালোচনা নকৰি ভোট দিয়ে। নিজৰ বিবেক বন্দকত থৈ যিয়ে টকা বেচি বিলায় তাকহে নিৰ্বাচিত কৰে৷ নিৰ্বাচনত জয়ী হৈ চৰকাৰ গঠন কৰিয়েই হিন্দু মুছলমান,দেশী - বিদেশীৰ নামত অসহিষ্ণুতা বিয়পাই দিয়ে, ৰাইজেও সেই লৈ মল্লযুদ্ধত লাগি থাকে৷ চৰকাৰেও সেই সুযোগ লয়৷ গোটেই শাসণকালত কোনো উন্নয়নমূলক কাম কাজ নকৰি নিজৰ স্বাৰ্থসিদ্ধি কৰি থাকে।\nএই লেতেৰা, স্বাৰ্থপৰ ৰাজনীতিত মোৰ ল’ৰা!\nছিঃ এয়াই আছিল মোৰ কষ্টৰ ফলনে?- মাষ্টৰে দীঘলকৈ হুমুনীয়াহ এৰিলে।\nৰাজনীতিৰ কথা শুনিলেই মাষ্টাৰৰ খং উঠে। লৰাক লৈ মাষ্টাৰে ঘৈনীয়েকৰ লগত বহু সময়ত খং কৰে। কেতিয়াবা ভাবে খং কৰিনো কি হ’ব? দোষ নিজৰে, সিহঁত সৰু থাকোতে স্কুলখন আৰু ছাত্ৰ-ছাত্ৰীক লৈ ইমান ব্যস্ত আছিল, নিজৰ ল’ৰা-ছোৱালীৰ কথা ভাবিবলৈ আহৰি নাছিল। মাকেও ঘৰুৱা কামত ব্যস্ত।গতিকে এতিয়া জানো খং কৰি কিবা লাভ আছে?\nমাষ্টৰে এইবোৰ ভাবি ভাবি নিজকে পৰাস্ত অনুভৱ কৰে মাজে মাজে।\nস্কুলত শিক্ষাদান কৰিও সফলনে? নাই, চকুৰ সন্মুখতে অসফলতাৰ শ-শ ছবি। ভাল নম্বৰ অৰ্জন কৰি চাকৰীয়াল বা টকা অৰ্জন কৰি ধনী হ’লেই মানুহৰ সাফলতা নুবুজায়৷ প্ৰকৃত মানুহ হোৱাহে আচল৷ এৰা! প্ৰকৃত মানুহ। নৈতিক চিষ্টাচাৰ, মানৱীয় গুন আদি মানুহৰ মাজত নাথাকিলে সি অসফল।\nঅলপ আগতে লগ হোৱা ল’ৰা কেইজন আৰু বাটে বাটে ৰচি টানি গাড়ী,বাইক আদি ৰখাই বিহুৰ নামত চান্দা তুলি মানুহক কৰা লৰাবোৰো মাষ্টৰৰে ছাত্ৰ। ইহঁ‌তৰ নৈতিক চিষ্টাচাৰ আছে জানোঁ? কোনোবাই দিব নুখুজিলে তাক ৰখাই থোৱা হয়,গালি গলাজ পৰা হয়।এইবোৰ সফল সমাজ এখনৰ চিত্ৰনে? চকুৰ সন্মুখতে এনেকৈ চান্দাৰাজ চলি থাকা দেখি মাষ্টৰৰ অসহায় অনুভৱ হৈ আছে। পকেটৰ পঞ্চাচ টকাটো বাটত দি অহাটো ডাঙৰ কথা নহয়।ডাঙৰ কথাটো হল অপসংস্কৃতি।তাৰোপৰি দেখা যায় বিভিন্ন অনুষ্ঠানৰ নামত চান্দা তুলি তাৰে কিছু অংশৰে ৰাতি মদৰ পাৰ্টি হয়।এয়া সমাজৰ বাবে শুভ লক্ষণ নহয়। সমাজৰ এনে উশৃঙ্খলতাৰ বাবে দায়ী কোন? নিশ্চিয় আমিয়েই।\nকথাবোৰ পাগুলি থাকোতে মাষ্টাৰে ঘৰ পালে। পদুলিত চাইকেল থৈ চোতালৰ পৰাই সৰু জীয়েকক মাতিলে বজাৰৰ মোনাটো লবলৈ। জীয়েকে মোনাটো লৈ গ’ল। মাষ্টৰে জানে এই আনন্দৰ আৰত দুখ লুকাই আছে।সিহঁতে মুখেৰে একো নকলেও বুজা যায় বিহুৰ সময়ত নতুন কাপোৰ কানি নাপাই মনত দুখ পাইছে।ঘৰত পিন্ধা মেখেলা-চাদৰ ,গামোচা আদি তাতশালতে বৈ কাটি লয়।আজিকালি আকৌ সকলোৱে চকমকীয়া পিন্ধে!\nকথাটো মনতে ভাবি মাষ্টাৰে কান্ধৰ গামোচাখনেৰে মুখ মুচি-মুচি পিৰালিতে চকী এখনত বহিলে। মুহূৰ্তে ইফাল সিফাল চাই জীয়েকক উদ্দশ্য কৰি কলে\nঃ মাজনী ককায়েৰ ক’ত?\nঃ লগৰবোৰৰ লগতে গৈছে, বিহু অনুষ্ঠান পাতিব বোলে, তাৰ বাবেই লাগি আছে।— ঘৰৰ ভিতৰৰ পৰাই মাজু জীয়ে উত্তৰ দিলে।\nঃ ভাতৰ ভতুৱাটোৱে আৰু কি কৰিব! কথাতে কয় নহয় ‘পৰৰ মূৰত খোৱা, ভটীয়া নাৱত যোৱা৷’\nকাইলৈ যে গৰু বিহু সেই কথাটোও সি জানে জানো? আৰু জানিলেই বা কি হ'ব ! গৰু বিহুত কি কৰিব লাগিব তাক জানো সি জানে ! বিহুৰ নাম দি সাংস্কৃতিক সন্ধিয়া পাতিবলৈ ওলাইছে ।— মাষ্টৰে ইতিকিং ভৰা সুৰত ক’লে।\nঃ খং কৰিছে কেলেই। নতুন যুগৰ ডেকা, ইহঁতে জানোঁ আগৰ মতে চলিব? ঘৈনিয়েকে পাক ঘৰৰ পৰা হাতখন মুচি-মুচি ওলাই আহি কাষতে পীৰাখনত বহিলে।\nঃ ডেকাচামেই জানোঁ আমাৰ কৃষ্টি- সংস্কৃতিৰ বহতীয়া নহয়? আমি জানোঁ আমাৰ পূৰ্ব পুৰুষৰ কলা-কৃষ্টি বহন কৰা নাই? এতিয়া বিহু সাংস্কৃতিক অনুষ্ঠানহে হৈ ৰ’লগৈ আৰু বিহু নাচ পুৰস্কাৰ পাবৰ বাবে প্ৰতিযোগিতা! শিক্ষকৰ ওচৰত নাচৰ মুদ্ৰা কেইটা শিকি ষ্টেজত নাচিলে সেয়া জানো প্ৰকৃত নাচ? তাত মাঁথো কৃত্ৰিমতা। আজি বিহুতলি নাই, ষ্টেজ হৈছে। আমাৰ দিনত ষ্টেজ নাচিল, মুকুলি পথাৰত বিহুতলি আছিল আৰু বহাগৰ পৰশত কুলি কেতেকীৰ মাতত নাচনীয়ে প্ৰাণ পাইছিল। আপোনা-আপুনি নৃত্যৰ মূৰ্চনা তুলিছিল। যেন এক বসন্ত সম্ভাৰ । চকুত চঞ্চল নিৰ্মল নিজৰা। নিজৰাত সাগৰৰ তৃষ্ণা । ওঁঠত নকৈ ফুলা ফুলৰ পাপৰি। নাচি-নাচি মেলি দিয়া হাতখন যেন নাঙঠ ডালত কুঁহিপাত । সমীৰে ন-ৰোৱাবোৰ ঢৌ তুলি নচুৱাৰ দৰে নাচনীৰ বুকুত উন্মক্ত ঢৌ । ঢোল, পেপা, গগনাৰ চেৱে-চেৱে ককাল ভাঙি নাচি থকা গাভৰুজনী যেন যৌৱনময়ী প্ৰকৃতিৰ উন্মুক্ত ৰূপ। যেতিয়া ককাল ঘুৰাই নাচে মনৰ ৰংত যেন প্ৰকৃতিয়ে প্ৰেমিক আকাশৰ মৰম স্বৰূপ বৰষুণৰ বাবে অধীৰ হৈ পৰে।\nঃ হ’ব-হ’ব বহুত শুনিছোঁ আপোনাৰ এই প্ৰকৃতি স্বৰূপা নাচনিৰ কথা আৰু ক’ব নালাগে এই বয়সত। —ঘৈনিয়েকে কথাৰ আঁত ধৰি কৈ হাঁহিলে।\nঃ হাঁহিছা কিয়? আগতে ককা আইতাহতে কি কৈছিল মনত নাইনে? বিহুৰ স’তে খেতিমাটিৰ উৰ্বৰতাৰ সম্বন্ধ আছে। আগৰ মানুহে কৈছিল ডেকা-গাভৰুয়ে মুকুলি পথাৰত গৈ প্ৰেমৰ গীতেৰে পুৰুষ স্বৰূপ আকাশক আৰু নাৰী স্বৰূপা প্ৰকৃতিক বৰষুণেৰে মিলন ঘটাই বসুমতীক শস্য সম্ভৱা কৰি তোলে।\nঃ এতিয়া এইবোৰ কথা ক’লে মানুহে হাঁহিব আৰু অন্ধবিশ্বাস বুলি ক’ব। এইবোৰ কথা সামৰি হাত ধুই আহক মই ভাত বাঢ়ি দিও।—কৈ ঘৈনিয়েকে উঠি পাকঘৰলৈ গ’ল।\n: এৰা! জীৱনটোৱে সুখৰ মুখ নেদেখা মানুহজনীৰ এইবোৰ কথা মূল্যহীন হ’বই। অভাৱ-অনাটনৰ মাজত জীৱনটো পাৰ কৰিলে। কষ্টৰ বলিৰেখাবোৰ হাঁহিৰে ঢাকি ৰাখে যদিও মাষ্টৰে বুজে জীৱনৰ ধুমুহাই মানুহজনীক চুই গৈছে।\nমাষ্টৰে বহাৰ পৰা উঠি নিজৰ কোঠাত সোমাই\nপাঞ্জাবী চোলাটো গাৰ পৰা খুলিবলৈ লওতেই ৰছিদৰ টুকুৰাটোলৈ আকৌ মনত পৰিল ।সেইখন ওলিয়াই আকৌ এবাৰ চালে।টকা দিয়াৰ আগতে মূল্য নিৰ্ধাৰণ কৰি দিছে,তথাপিও পাঁ‌চ হাজাৰ টকা! এতিয়া পকেটত এটকাও নাই ক'ৰ পৰা দিব পাঁ‌চ হাজাৰ টকা? কাইলৈ সিহঁত আহিলে মানা কৰি দিব নেকি? নাই নাই একেবাৰে মানা কৰি দিয়া ঠিক নহ’ব।\nৰিয়াজ.. হঠাৎ মাষ্টৰৰ ৰয়াজৰ কথা মনত পৰিল। ৰিয়াজো ছাত্ৰ আছিল। বৰ শিষ্টাচাৰি। বিপদে-আপদে ওচৰলৈ আহে, খা-খবৰ লয়। ৰহিমৰ কাপোৰৰ দোকান আছে সেয়েহ বিহু বুলি কিছুদিনৰ পৰা অহা নাই। বিহুৰ বজাৰৰ ভীৰ হোৱা বাবেই চাগে আজি ভালেদিনো সি চাগে আহিব পৰা নাই ।মাষ্টৰে সন্ধিয়া ৰিয়াজৰ ওচৰলৈ যাব বুলি থিৰাং কৰিলে।\nব'হাগৰ প্ৰথম ৰাতিপুৱা,তাতে বিহুৰো প্ৰথম দিন৷পুৱাতেই যেন ঠালি দিছে সঞ্জিৱনী শক্তি৷কপৌফুল,তগৰফুল,নাহৰফুলৰ সুবাসত আমোলমোল চৌদিশ৷কুলি,কেতেকী\nচৰাইবোৰেও প্ৰকৃতিক সুখি কৰি তুলিছে৷ মাষ্টৰে মুখহাত ধুয়ে গোহালিৰ ফালে গ’ল৷\nকৃষি প্ৰধান ৰাইজৰ প্ৰদান অৱলম্বন হ’ল হালৰ গৰুহাল। গৰুহাল সুস্থ থাকিলেহে পথাৰৰ মাটি চহাই শস্য সিঁচিব পাৰিব। গৰুহালৰ মঙ্গল কামনাৰে চ’ত আৰু ব'হাগৰ সংক্ৰান্তিৰ দিনা অসমীয়াই গৰু বিহু পালন কৰে। গৰুহালক পুৱাই মাহ-হালধি দি গা-ধুৱায়। তেখেতে গোহালিত সোমাইয়ে গৰুহালক ওপৰফালে চাই থকা দেখি নিজে-নিজে ভৰভৰালে—‘বানপানী হ’ব চাগে এইবাৰ, খেতিডৰা চপাব পাৰিম নে নাই তাৰেহে চিন্তা।’\nপুতেকক মাতি-মাতি গৰুহালক গোহালিৰ পৰা উলিয়াই আনিলে গা ধুৱাব লৈ যাবলৈ। এনেতে ঘৈনিয়েকে লাউ, বেঙেনা আদি পাচিত সৰু সৰুকৈ কাটি লৈ আহিল, লগতে বাহৰ মিহি শলত লাউ, বেঙেনা, কেৰেলা, থেকেৰা, তিয়হ আদি সী দিয়া চাঁটবাৰী ডাল আনি দিলে। মাষ্টৰে ৰ্চাটবাৰী ডাল হাতত লৈ ঘৈনিয়কক উদ্দেশ্য কৰি ক’লে—\nঃ আমাৰ বৰমহাজন উঠিল নে নাই চোৱাচোন, জাতি কুলৰ মান ধ্বংস কৰিব যেন পাইছোঁ।\nঃ এই ৰাতিপুৱাতেই আপোনাক কিহে পাইছে, কুলক্ষনীয় কথাবোৰ ক’বলৈ।— কৈ ঘৈনিয়েকে উচাৎ মাৰি গুচি গ’ল। মাষ্টৰে গৰুহালৰ ফালে উদাৰ দৃষ্টিৰে চাই গাই গ’ল— “দীঘলতিৰ দীঘল পাত\nগৰু কোবাও জাত-জাত,\nলাও খা, বেঙেনা খা\nবছৰে বছৰে বাঢ়ি যা....।”\nকিছুসময় পিছত গৰুহালক গা ধুৱাই উভতি আহিল। ৰাতিয়ে তৰা আৰু মৰাপাটেৰে তৈয়াৰ কৰি থোৱা পাঘাৰে গৰুহালক বান্ধিলে। পঘাত তুলসী-দুৱৰিও গুজি দি মাখিয়তী পাতেৰে বিচি দি গাৱলৈ আৰম্ভ কৰিলে—\nমাখি মাৰো জাত জাত....।”\nইতিমধ্যে যোৱাকালি লগ পোৱা ছাত্ৰ কেইজনে চাৰ চাৰ বুলি মাতি মাতি আহি চোতাল পালেহি।তেওঁলোকক বহিব কৈ মাষ্টৰে ততালিকে নিজেও গা-পা ধুই আহি সিহঁতৰ লগতে চাহ জলপান কৰিলে।তাৰ পিছত মাষ্টৰে ৰিয়াজৰ পৰা অনা এহেজাৰ টকাৰ পৰা পাঁ‌চশ টকা উলিয়াই দিলে।\nঃছাৰ ,আপোনাৰ পৰা পাঁ‌চশ টকা আশা কৰা নাছিলোঁ।এই অঞ্চলৰ মুৰব্বী হিচাপে আপোনাৰ দায়িত্ব বেচি।গতিকে. ..।- হাতত টকাটো লৈ দলৰ পৰা এজনে অৱজ্ঞাৰ সুৰত কলে। আটাইকেইজনেই এনেকৈয়ে কথা কৈ গুচি গ'ল।কথাবিলাকে তেখেতৰ বুকুত বিহসনা কাড়ৰ দৰে আঘাত হানিবলৈ ধৰিলে ।কাড়পাতৰ আঘাতত বুকুত তেজ ক্ষৰন হ'বলৈ ধৰিলে।\nআবেলি কাম-বন সামৰি ছোৱালি দুজনীয়ে মেহেন্দি লৈ বহিল। মাকে পৰম্পৰা মতে বাৰীৰ পৰা এশ এবিধ শাক বিচাৰি আনি বাচিবলৈ বহিল। পৰম্পৰা মতে এশ এবিধ শাক যেনে—টেঙেচি টেঙা, কেহঁৰাজ,ঢেকীয়াশাক, মাটি কাঁদুৰী,কণা শিমলু, শেৱালীফুলৰ পাত,পকমৌ,পিপলি,শুকলতি,ভেঁকুৰী তিতা,মেথি শাক, মছোন্দৰী,ব্ৰাক্ষ্মী শাক, সৰিয়হ শাক,টেঙেচি টেঙা, লাইজাবৰি,কছুশাক,পাটশাক,লভা,বৃন্দাৱনী শাক,বন আমলখি,বন জালুক,গাখীৰতী বন,বন ধনীয়া,কেঞাবন,বৰালী বকুৱা,কেঞাবন,দুৱৰী বন,থুঠনী শাক,কপৌ লতা,পনৌনৌৱা,টুবুকি লতা,জেতেলি পকা পাত,টিকনি বন,দ্ৰণ বন, ওভতা শঠ, ভেদাই লতা, মধুৰী আমৰ কুমলীয়া পাত,লাচ কচি,বৰ মানিমুনি, সৰু মানিমুনি,লাচকচি, আদি খোৱাৰ নিয়ম৷ এইবোৰ বিহুৰ কেইদিন খালে ৰোগমুক্ত হয় বুলি জনবিশ্বাস৷\nগৰুহাল লৈ আহোঁতে গো বাটৰ পৰাই ঢেকিয়া এমুঠি তুলি আনিলে মাষ্টৰে ৷ ঘৈনিয়েকক শাকমুঠি দি কাষতে থকা চকী এখনত বহিলে৷\n: বজাৰৰ ৰাসায়নিক সাৰ দিয়া শাক পাচলি খাই বেমাৰ হোৱাতকৈ এইবোৰ শাক খোৱাই ভাল৷ পিছে আজিকালি এই শাকবোৰো পাবলৈ নাই ৷ দুখীয়াবোৰে দুটকা পোৱাৰ আশাৰে পথাৰ,বাৰীৰ শাক তুলি নিজে নাখাই বজাৰলৈ লৈ যায়৷\n: সিহঁতৰো তো তেল নিমখ কিনিব লাগে!\nমাষ্টৰে কিছুসময় মৌন হৈ ঘৈনিয়েকৰ শাক বচা চাই থাকি কিবা মনত পঢ়াৰ দৰে কলে-‘ আজি দেখোন ‘হুচুৰি ঘেতা ’ আছে৷তামোল-পানৰ শৰাই ঠিক কৰি থৈছা নে নাই?’\n: কৰি থৈছো আগতেই৷\n:ভাল বাৰু, সন্ধিয়া লাগিবৰে হ’ল৷ মই নামঘৰৰ পৰা ঘূৰি আহোগৈ৷\nকথামতেই মাষ্টৰে পাঞ্জাৱী-চুৰিয়া পিন্ধি নামঘৰলৈ গৈ তামোল-পান দি সেৱা এটি আগবঢ়াই সোণকালে উভতি আহিল৷ সন্ধিয়া ল’ৰাক বাদে পৰিয়ালৰ সকলোৰে সৈতে মাষ্টৰে হুঁচুৰি যোৰা সকলোক আদৰিবলৈ ৰৈ থাকিল৷প্ৰত্যেকবাৰে গাঁওৰ মুখীয়াল দিচাপে মাষ্টৰৰ ঘৰতে হুঁচুৰি আৰম্ভ কৰে৷\nকিছুসময় পিছতে হুঁচুৰি যোৰা মানুহৰ মাত শুনিবলৈ পাই সকলোৱে পদূলিমূখত আগবাঢ়ি গ’ল৷ ৰাইজৰ পদধূলা চোতালত পৰিব, ৰাইজে আশিৰ্বাদ দিব৷ সেয়া কম আনন্দ নে মাষ্টৰৰ?\nচাওঁতে চাওঁতে মাষ্টৰৰ সন্মুখেৰে পাৰ হৈ গ’ল মানুহবোৰ! শিলত কপৌ পৰাৰ দৰেই অৱস্থা হ’ল মাষ্টৰৰ৷ সিহঁতৰ ঘৰ পাৰ হৈ মানুহবোৰ ৰাতুল মহাজনৰ ঘৰত সোমাল৷ ৰাতুল মাষ্টৰতকৈ সৰু যদিও অৰ্থপন্ন মানুহ৷ এইবেলি মাষ্টৰৰ নো কি ভুল হ’ল ভাবি থাকোতেই মানুহবোৰৰ পিছৰ পৰা এজনে চিঞৰিলে- ‘ ককাইদেও এইবেলি হুচুৰিৰ প্ৰথম ঘাত মহাজনৰ তাতে মাৰিব লাগিব।মহাজনে বিহু পাতিবলৈ দহ হেজাৰ টকা দিছে৷’\n:‘ক’ত দহ হেজাৰ টকা ক’ত পাঁচশ টকা! মই পাহৰিলো ও টকায়হে মানুহৰ সন্মান বঢ়ায়৷’- কথাখিনি মনতে আওৰাই কান্ধত থকা গামোচাখন টানি হাতত লৈ পদূলিৰ পৰা পোনে পোনে নিজৰ কোঠালৈ গ’ল৷টেবুলত পৰি থাকা ৰচিদখনলৈ চাই মনতে ভাবিলে 'মৰমৰ বিহুটি এতিয়া চান্দা সংস্কৃতিহে হ'লগৈ!'\nমাষ্টৰৰ পিছে পিছে ঘৈণিয়েকে গৈ কোঠাত সোমাল৷ মাষ্টৰে খিৰিকীৰে বাহিৰৰ আকাশখনলৈ চাই আছে৷ ঘৈণিয়েকে মাষ্টৰৰ মনৰ কথা বুজি একো কবলৈ সাহস নকৰিলে মাথোঁ চাই ৰ’ল অন্ধকাৰৰ মাজত ডাৱৰে আৱৰি ৰখা আকাশখন৷\nচান্দা Reviewed by Begum Asma on April 06, 2019 Rating: 5


কংগো নদী - অসমীয়া ৱিকিপিডিয়া\nকংগো নদী (also known as the Zaire River; ফৰাচী: (le) fleuve Congo / Zaïre; পৰ্তুগীজ: rio Congo / Zaire) আফ্ৰিকাত অৱস্থিত এখন নদী৷ ক্ষৰণ ( discharge) ৰ দিশৰ পৰা আমাজানৰ পিছতেই এই নদী বিশ্বৰ ভিতৰত দ্বিতীয় সৰ্ববৃহৎ নদী ৷ তাৰোপৰি 220 মিটাৰ (720 ফুট) গভীৰতাৰে কংগো নদীক বিশ্বৰ সৰ্বোচ্চ গভীৰতাৰ নদী বুলিও গণ্য কৰা হয়৷\nThe ninth longest river in the world\n৪,৭০০ কিমি (২,৯২০ মাইল) \n৪০,১৪,৫০০ বৰ্গকিমি (১৫,৫০,০০৭ বৰ্গমাইল) \n- গড় ৪১,০০০ ঘনমিটাৰ/ছেকেণ্ড (১৪,৪৭,৯০১ ঘনফুট/ছেকেণ্ড) \n- সৰ্বোচ্চ ৭৫,০০০ ঘনমিটাৰ/ছেকেণ্ড (২৬,৪৮,৬০০ ঘনফুট/ছেকেণ্ড) \n- সৰ্বনিম্ন ২৩,০০০ ঘনমিটাৰ/ছেকেণ্ড (৮,১২,২৩৭ ঘনফুট/ছেকেণ্ড) \nকংগো নদীৰ মূঠ দৈৰ্ঘ্য প্ৰায় 4,700 km (2,920 মাইল)৷ বিশ্বৰ ভিতৰত দৈৰ্ঘ্যৰ ফালৰ পৰা এই নদীৰ স্থান নৱম৷ কংগো অৱবাহিকা (Congo Basin) মুঠ কালি প্ৰায় চাৰি মিলিয়ন বৰ্গ কিলোমিটাৰ, যি আফ্ৰিকাৰ মুঠ মাটিকালিৰ ১৩% অধিকাৰ কৰি ৰাখিছে৷\nনিম্ন কংগো (Lower Congo)\nএই অংশত গুৰুত্বপূৰ্ণ উপনৈ কেৱল এখনেই৷\nমধ্য কংগো (Middle Congo)\nKwa-Kassai -২১৫০ কিলোমিটাৰ- ৮৮১,৯০০ বৰ্গ কিলোমিটাৰ, ৯,৯০০ কিউবিকি মিটাৰ/s\nSangha (right) - 1,400 km, 213,400 km2, 750 m3/s\nUbangi/ (right) - 2,270 km, 772,800 km2, 4,000 m3/s\nTshuapa River (left) - 1,000 km\nউচ্চ কংগো (Upper Congo)\nBoyoma Falls ৰ ওপৰৰ অংশত কংগো নদীক Lualaba River নামেৰে জনা যায়৷\n↑ 1.0 1.1 1.2 1.3 1.4 Bossche, J.P. vanden; G. M. Bernacsek (1990). Source Book for the Inland Fishery Resources of Africa, Volume 1. Food and Agriculture Organization of the United Nations. পৃষ্ঠা. 338–339. ISBN 978-92-5-102983-1. https://books.google.com/books?id=WLZRxM9vfXoC&pg=PA338। আহৰণ কৰা হৈছে: 2015-12-27.\n↑ Oberg, Kevin (July 2008). "Discharge and Other Hydraulic Measurements for Characterizing the Hydraulics of Lower Congo River, July 2008". U.S. Geological Survey. http://hydroacoustics.usgs.gov/publications/Measurements4LowerCongo-6.pdf.\nৱিকিমিডিয়া কমন্সত কংগো নদী সম্পৰ্কীয় মিডিয়া ফাইল আছে।\n"https://as.wikipedia.org/w/index.php?title=কংগো_নদী&oldid=244033"ৰ পৰা অনা হৈছে\nLast edited on 18 August 2020, at 09:28\nআন একো উল্লেখ নাথাকিলে এই বিষয়বস্তু CC BY-SA 3.0 ৰ আওতাত উপলব্ধ। এই পৃষ্ঠাটোৰ সংক্ষিপ্ত ইউ.আৰ.এল. : https://as.wikipedia.org/?curid=40378।\nএই পৃষ্ঠাখন ১৮ আগষ্ট, ২০২০ তাৰিখে ১৪:৫৮ বজাত অন্তিম সংশোধন কৰা হৈছিল।


বিশ্বৰ সৰ্বোচ্চ মূল্যৰ হীৰা হোৱাৰ দিশে ১০২ কাৰাটৰ ডিম্বাকৃতিৰ এই নিখুঁট হীৰা খণ্ড! : কিমান হ’ব ইয়াৰ মূল্য?\nবিশ্বৰ সৰ্বোচ্চ মূল্যৰ হীৰা হোৱাৰ দিশে অগ্ৰসৰ ১০২ কাৰাটৰ ডিম্বাকৃতিৰ এই নিখুঁট হীৰা খণ্ড! : কিমান হ’ব ইয়াৰ মূল্য?\nগুৱাহাটী , September 13, 2020 6:01 pm\n১০২.৩৯ কাৰাটৰ ডিম্বাকৃতিৰ এখণ্ড নিখুঁট হীৰাই বিশ্বৰ সৰ্বাধিক মূল্যৰ হীৰা হোৱাৰ দিশে অগ্ৰসৰ হৈছে।\nছেপ্টেম্বৰৰ পৰা অক্টোবৰলৈ হংকঙত নিলাম হ’ব লগীয়া এই নিখুঁত ডিম্বাকৃতিৰ হীৰা খণ্ডৰ মূল্য কিমান ওপৰলৈ উঠিব তাকে লৈ বিশ্বৰ হীৰা ব্যৱসায়ীসকলৰ মাজত বৃদ্ধি পাইছে চৰম উৎকণ্ঠা।\nএই হীৰা খণ্ডৰ নিমালৰ পূৰ্বে ইয়াৰ মূল্য নিৰ্ধাৰণ নকৰিলেও ইয়াৰ দৰ ভাৰতীয় মূল্যত প্ৰায় ৮৮১ কোটি ২১ হাজাৰ ৮০০ টকাৰ পৰা ২২০৪ কোটি ৯৫ লাখ ৫ হাজাৰ টকালৈ উঠাৰ সম্ভাৱনা আছে।\n২০১৮ বৰ্ষত কানাডাৰ অণ্টাৰিঅ’ত আৱিস্কৃত ২৭১ কাৰাটৰ ৰুক্ষ হীৰাৰ পৰা কাটি অনা এই ডিম্বাকৃতিৰ হীৰাখণ্ডই ‘four Cs’ অৰ্থাৎ কাট, কালাৰ, ক্লীয়েৰিটি আৰু কাৰাট ওজনত বেংকিঙৰ শীৰ্ষ স্থান লাভ কৰিছে বুলি জনাইছে নিলাম কৰিবলগীয়া কৰ্তৃপক্ষই।\nউল্লেখ্য যে, এই ডিম্বাকৃতিৰ হীৰাখণ্ডক ‘ডি কালাৰ’ হিচাপে শ্ৰেণীভুক্ত কৰা হৈছে। ‘ডি কালাৰ’ হৈছে হীৰাৰ সৰ্বোচ্চ গ্ৰেডিং। এই শ্ৰেণীভুক্ত হীৰাক আভ্যন্তৰীণ আৰু বাহ্যিকভাৱে অতি নিখুঁত তথা স্বচ্ছ হিচাপে গণ্য কৰা হয়।\nস্মৰ্তব্য যে ২০১৩ চনত জেনেভাৰ ক্ৰিষ্টিত নিলাম হোৱা ১৬৩.৪১ কাৰাটৰ আয়তাকৃতিৰ হীৰাখণ্ডই বৰ্তমানলৈকে সৰ্বোচ্চ মূল্যৰ হীৰা ৰূপে পৰিগণিত হৈ আছে।\nউক্ত আয়তাকৃতিৰ হীৰাখণ্ডৰ ভাৰতীয় মূল্যত দৰ আছিল প্ৰায় ২৪৭৬ কোটি ১৫ লাখ ৮০৫০ টকা।\n২০১৩ চনত ডিম্বাকৃতিৰ বিভিন্ন হীৰাৰ মূল্য ৩০.৮ মিলিয়ন ডলাৰ আছিল। এতিয়া ডিম্বাকৃতিৰ হীৰাখণ্ড হিচাপে এই হীৰাখণ্ডই পূৰ্বৰ সকলো অভিলেখ ভংগ কৰি নতুন সৰ্বোচ্চ মূল্যৰ অভিলেখ স্থাপন কৰিব বুলি ধাৰণা কৰা হৈছে।\nবিশ্বৰ এই বিৰল ডিম্বাকৃতিৰ হীৰাখণ্ডৰ নিলাম অহা ১৫ ছেপ্টেম্বৰৰ পৰা হংকঙত আৰম্ভ হ’ব। নিলাম বন্ধ হ’ব অহা ৫ অক্টোবৰত।\nএক প্ৰেছ বিবৃতিত বিশ্বৰ চোথেবাইৰ বিশ্ব জুৱেলাৰীৰ অধ্যক্ষ গেৰী শ্বুলাৰে কয় যে এই হীৰাখণ্ডৰ সৌন্দৰ্য আৰু বিৰলতাক অন্যৰ সৈতে তুলনা কৰাতো অতি কঠিন।\nইফালে চোথেবাইৰ এছিয়াৰ অধ্যক্ষ পট্টি উৱাঙে কয়, কোভিড-১৯ৰ প্ৰত্যাহ্বানৰ মাজতো নিলামৰ বাবে লোৱা সিদ্ধান্ত ‘নিলামৰ বজাৰৰ বাবে ৰূপান্তকাৰীৰ মাহ’ হিচাপে পৰিগণিত হ’ব।


অত্যধিক নিমখ খাই বিপদ চপাই নল’ব, স্বাস্থ্যৱান থাকিবলৈ দৈনিক ৫ গ্ৰাম নিমখেই যথেষ্ট!– News18 Assam\nঅত্যধিক নিমখ খাই বিপদ চপাই নল’ব, স্বাস্থ্যৱান থাকিবলৈ দৈনিক ৫ গ্ৰাম নিমখেই যথেষ্ট!\n»অত্যধিক নিমখ খাই বিপদ চপাই নল’ব, স্বাস্থ্যৱান থাকিবলৈ দৈনিক ৫ গ্ৰাম নিমখেই যথেষ্ট!\nUpdated:May 14, 2021, 11:38 AM IST\nযদি খাদ্যত নিমখ বেছি থাকে, ই ৰক্তচাপ, হৃদৰোগ আৰু ষ্ট্ৰোকৰ আশংকা বৃদ্ধি কৰে। তদুপৰি, ই হাড়বোৰো দুৰ্বল কৰে।\nLast Updated: May 14, 2021, 11:38 AM IST\nHow Much Salt Should We Eat : নিমখ (Salt) আমাৰ খাদ্যৰ এক গুৰুত্বপূৰ্ণ উপাদান, কিন্তু যদি আমি ইয়াক আমাৰ খাদ্যত অত্যধিক পৰিমাণে যোগ কৰা আৰম্ভ কৰো, ই আমাৰ স্বাস্থ্যৰ (Health) বাবে ক্ষতিকাৰক হ'ব পাৰে। এই পৰিপ্ৰেক্ষিতত, বিশ্ব স্বাস্থ্য সংস্থা (WHO)ই এক নতুন নিৰ্দেশনা জাৰি কৰিছে। মানুহে দৈনিক (Daily intake) মাত্ৰ ৫ গ্ৰাম নিমখ সেৱন কৰা উচিত। সংগঠনটোৱে কয় যে পৃথিৱীৰ মানুহে সাধাৰণতে তেওঁলোকৰ দৈনন্দিন আহাৰত দুগুণ নিমখ ব্যৱহাৰ কৰে যাৰ ফলত বহু মিলিয়ন লোকৰ মৃত্যু হয়। বিশ্ব স্বাস্থ্য সংস্থাৰ তথ্য অনুসৰি, বিশ্বৰ বেছিভাগ লোকে দৈনিক গড়ে ৯ৰ পৰা ১২ গ্ৰাম নিমখ সেৱন কৰি আছে, কিন্তু যদি নিমখৰ ব্যৱহাৰ অনুমোদিত স্তৰলৈ হ্ৰাস কৰা হয় তেন্তে বিশ্বব্যাপী ২.৫ নিযুত মৃত্যু প্ৰতিৰোধ কৰিব পাৰি।\nছডিয়াম আৰু পটাছিয়ামৰ বেলেঞ্চ প্ৰয়োজনীয়\nবিশ্ব স্বাস্থ্য সংস্থাই বিশ্বজুৰি ছডিয়ামৰ স্তৰক লৈ এক গ্ল’বেল ছডিয়াম বেঞ্চমাৰ্ক ফৰ ছডিয়াম লেভেল ইন ফুড প্ৰস্তুত কৰিছে, যাৰ জৰিয়তে মানুহৰ জীৱন বচোৱাৰ ক্ষেত্ৰত ৬০টাতকৈ অধিক খাদ্যৰ শ্ৰেণীত ছডিয়ামক লৈ এক নতুন মান প্ৰস্তুত কৰিছে। ধাৰণা কৰা হৈছে যে ইয়াৰ ফলত ২০২৫ চনৰ ভিতৰত বিশ্বজুৰি নিমখৰ ব্যৱহাৰ ৩০ শতাংশ হ্ৰাস কৰিব।\nস্বাস্থ্য বিশেষজ্ঞসকলে বিশ্বাস কৰে যে আমাৰ শৰীৰত ছডিয়াম আৰু পটাছিয়ামৰ ভাৰসাম্য অতি গুৰুত্বপূৰ্ণ। যদি কম পটাছিয়াম থকা শৰীৰত অধিক ছডিয়াম সেৱন কৰা হয়, ই যিকোনো মানুহৰ স্বাস্থ্যৰ ক্ষতি কৰিব পাৰে। তদুপৰি, যদি খাদ্যত নিমখ বেছি থাকে, ই ৰক্তচাপ, হৃদৰোগ আৰু ষ্ট্ৰোকৰ আশংকা বৃদ্ধি কৰে। তদুপৰি, ই হাড়বোৰো দুৰ্বল কৰে।\nকোনবোৰ সামগ্ৰীয়ে শৰীৰত নিমখৰ পৰিমাণ দ্ৰুতগতিত বৃদ্ধি কৰে\nআমি সকলোৱে জানো যে স্বাস্থ্যকৰ প্লাজমা গঠন কৰিবলৈ আৰু স্নায়ু স্বাস্থ্যৱান ৰাখিবলৈ নিমখ সেৱন প্ৰয়োজনীয়। কিন্তু কিছুমান সংসাধিত খাদ্য (Processed foods) আছে যিবোৰ সেৱন কৰিলে শৰীৰত নিমখৰ পৰিমাণ দ্ৰুতগতিত বৃদ্ধি হয়। খাদ্য শ্ৰেণী যেনে সংসাধিত খাদ্য, পেকেটযুক্ত খাদ্য, দুগ্ধজাত খাদ্য আৰু মাংস, মচলা, লঘু আহাৰত যথেষ্ট নিমখ থাকে।\nনিমখৰ লাভালাভ আৰু অসুবিধা\nআমাৰ শৰীৰ সক্ৰিয় ৰখাত নিমখ অতি গুৰুত্বপূৰ্ণ। ই শৰীৰক হাইড্ৰেটেড ৰাখে আৰু থাইৰইডক সঠিকভাৱে কাম কৰাত সহায় কৰে। ই নিম্ন ৰক্তচাপ (Low BP) স্বাভাৱিক কৰে আৰু চিষ্টিক ফাইব্ৰোচিছৰ লক্ষণবোৰো উন্নত কৰে। যেতিয়া ইয়াৰ অসুবিধাৰ কথা আহে, অত্যধিক নিমখ গ্ৰহণে হৃদৰোগৰ সম্ভাৱনা বৃদ্ধি কৰে আৰু ষ্ট্ৰোক, উচ্চ ৰক্তচাপ আৰু বৃক্কৰ ৰোগৰ সম্ভাৱনা বহুগুণে বৃদ্ধি কৰিব পাৰে।\n(Disclaimer : এই লিখনিৰ তথ্য আৰু সমল সাধাৰণ তথ্যৰ ওপৰত আধাৰিত। News18-এ এইসমূহ নিশ্চিত নকৰে। এইবোৰ কাৰ্যকৰী কৰাৰ আগতে সংশ্লিষ্ট বিশেষজ্ঞৰ সৈতে যোগাযোগ কৰক।)\nFirst published: May 14, 2021, 11:38 AM IST


টোকাবহী (অণু-প্ৰবন্ধ) : ২১ – ৩০ - এই সময়ত ᴾᴶᴹ\nPosted at 15:18h in টোকাবহী\tby\tপংকজ জ্যোতি মহন্ত0Comments\nষ্টিফেন হকিং সম্পৰ্কীয় দুটামান আমোদজনক কথা:\nক) ষ্টিফেন হকিঙে অক্সফ’ৰ্ডত স্নাতক ডিগ্ৰী লৈ কেম্ব্ৰিজত পঢ়িবলৈ গৈছিল। তেনে সময়তে তেওঁৰ বেমাৰটো বেছি হ’বলৈ আৰম্ভ কৰিছিল। কথা কওঁতে খোকোজা লাগিছিল, উচ্চাৰণ বেয়া হৈছিল। তেতিয়া কেম্ব্ৰিজত থকা প্ৰায়ভাগেই ভাবিছিল যে হকিঙে অক্সফ’ৰ্ডৰ পৰা অহা বুলি দেখুৱাবলৈকে কথাবোৰ তেনেকৈ কৈছিল।\n[এই সম্পৰ্কে বহলাই কৈছিল এজন ভাৰতীয় বিজ্ঞানী জয়ন্ত বিষ্ণু নাৰ্লিকাৰে। নাৰ্লিকাৰ কেম্ব্ৰিজত হকিঙতকৈ এটা শ্ৰেণীৰ ওপৰৰ ছাত্ৰ আছিল। দুয়োৱে একেলগে টেবুল-টেনিছো খেলিছিল, পঢ়া কথাও আলোচনা কৰিছিল।]\nখ) চিকিৎসকে কৈছিল যে হকিং মাথোঁ দুবছৰহে বাচি থাকিব। তেতিয়া তেওঁৰ বয়স ২২-২৩ বছৰ। কিন্তু, তেনে সময়তো তেওঁ আৰম্ভ কৰা কাম এৰি নিদিছিল। আৰু সকলো জানিও প্ৰেয়সীগৰাকী তেওঁৰ লগত বিয়া হৈ গৈছিল। প্ৰেয়সী তথা পত্নীগৰাকীয়ে হকিঙৰ বহুত প্ৰতিপাল কৰিছিল।\nগ) হকিং জীয়াই আছিল, কিন্তু তেওঁৰ অৱস্থা ক্ৰমে ক্ৰমে অতি বেয়ালৈ গৈ আছিল। কিন্তু তেওঁ ইতিমধ্যেই বিশ্ববিখ্যাতো হৈ উঠিছিল। তেওঁৰ বাবে নাৰ্চ নিযুক্ত কৰিবলগীয়া হৈছিল। আৰু বিশ্ববিখ্যাত বিজ্ঞানীজনক প্ৰতিপাল কৰিবলৈ নাৰ্চকেইগৰাকী বলিয়াৰ দৰে হৈ পৰিছিল, কোনে হকিঙক বেচি সন্তুষ্ট কৰিব পাৰে! অসুস্থ হোৱা সত্ত্বেও হকিঙৰ গুণ-গৰিমাই তেওঁলোকক আকৰ্ষণ কৰিছিল, চুম্বকে লো আকৰ্ষণ কৰা দৰে। এগৰাকী নাৰ্চ হকিঙৰ প্ৰেমত পৰিছিল। আৰু হকিঙে পূৰ্বৰ প্ৰেয়সী তথা পত্নীক বাদ দি ৫৩ বছৰ বয়সত নাৰ্চগৰাকীক বিয়া কৰাইছিল।\nঘ) হকিং কেৱল এজন বিজ্ঞানীয়েই নহয়, তেওঁ আছিল এজন বিজ্ঞান লেখকো, যি বিজ্ঞান জনপ্ৰিয়কৰণত বহুত অৱদান আগবঢ়ালে। তাৰোপৰি ধৰ্মীয় গোড়াসকলৰ বাবে তেওঁ ভাবুকিস্বৰূপ হৈ পৰিছিল। মানুহৰ জীৱনধাৰা, পৰিৱেশতন্ত্ৰ, সামাজিক তথা ৰাজনৈতিক বিষয়ত দিকদৰ্শন দিব পৰা বক্তব্যৰেও তেওঁ অৱদান আগবঢ়াইছিল। শাৰীৰিকভাৱে ইমান অসুস্থ হৈয়ো ইমান অৱদান আগবঢ়োৱা এজন ব্যক্তি হিচাপে তেওঁ কোটি কোটি মানুহৰ অন্তৰত স্থান লাভ কৰিলে, তেওঁৰ কাহিনী মানুহৰ বাবে এটা সম্বলৰ দৰে হৈ পৰিল। এইবোৰৰ উপৰি, ওপৰৰ দুটা কথাৰ পৰা আমি দেখিলোঁ যে তেওঁ মানে এজন দুৰ্দান্ত প্ৰেমিক আছিল। মৃত্যুৰ আগদিনাৰ বুঢ়া বয়সলৈকে, হকিং বুলি নামটো কোৱাৰ লগে লগে যি এক তাৰুণ্যৰ ৰূপ মানুহৰ চকুলৈ ভাঁহি আহে, তাৰ ৰহস্য এইটোতো হয়তো জড়িত হৈ আছে।\nআজি নিতুমনি শইকীয়াই লোৱা জুবিন গাৰ্গৰ সাক্ষাৎকাৰটোত নিতুমনি শইকীয়াই বাৰে বাৰে সুধিছে যে আপুনি কিতাপ পঢ়ে কেতিয়া৷ আৰু জুবিন গাৰ্গে নপঢ়ে যেনো নালাগে, কিন্তু তেওঁ আচৰিত হৈছে, সন্দেহো কৰিছে – সময় ওলাই কেতিয়া? তেওঁ সুধিছে – আধৰুৱাকৈ পঢ়ে নেকি? নিতুমনি শইকীয়াই সময়বোৰ হিচাপ কৰি চাইছে৷ আকৌ সুধিছে তেওঁ৷\nআচলতে কিছুমান মানুহ আমাৰ দৰে নহয়৷ কিছুমান মানুহে আচলতে বহুত খৰকৈ পঢ়িব পাৰে৷ জুবিন গাৰ্গৰ যিমানখিনি দক্ষতা বা যিমানখিনি তেওঁ কৰিব পাৰিছে, তাৰ পৰা ধাৰণা হয় তেওঁ খৰকৈ পঢ়িবও পাৰে৷ এবাৰ হোমেন বৰগোহাঞিলৈ কিবা লেখা এটা দিছিলোঁ, “আমাৰ অসম”ত থকা সময়তে৷ তেওঁ ক্ষন্তেক পিছতেই ফোন কৰিলে, মই আচৰিত হৈ গ’লোঁ৷ ইমান পটকৈ তেওঁ সেইটো পঢ়িলে কেনেকৈ? সম্পূৰ্ণ নপঢ়িলেও, অলপ পঢ়িবলৈকো সময় লাগিব৷ ধাৰণা হয়, তেৱোঁ বহুত খৰকৈ পঢ়িব পাৰে৷ খৰকৈ লিখাৰ সম্পৰ্কে তেওঁ এটা প্ৰবন্ধও লিখিছিল৷ তেওঁৰ সম্পৰ্কে মোৰ ধাৰণাটো ভুল নহ’ব যেন লাগে৷\nস্পেচএক্সৰ প্ৰতিষ্ঠাতা ইলন মাস্কে বহুকেইটা পৃথক পৃথক ক্ষেত্ৰত কোম্পানী প্ৰতিষ্ঠা কৰিছে৷ এইবোৰৰ প্ৰায়ভাগেই পৃথিৱীৰ সম্পূৰ্ণ নতুন প্ৰযুক্তি৷ ভৱিষ্যৎটোক তেওঁ বৰ্তমানলৈ লৈ আহিছে৷ তেওঁ সেয়া কৰিব পাৰিছে বহু কিতাপ অধ্যয়নৰ বাবে৷ ইমান কম বয়সতে তেওঁৰ দ্বাৰা ইমানখিনি সম্ভৱ হোৱাৰ কাৰণ হ’ল তেওঁ খৰকৈ পঢ়িব পাৰে৷ তেওঁৰ ভায়েকে এটা সাক্ষাৎকাৰত কৈছিল যে ইলনে সৰুৰে পৰা বহুত খৰকৈ পঢ়িব পাৰে৷\nমই এতিয়ালৈকে যিমান লগৰ বা সমনীয়া ধৰণৰ অগ্ৰজ-অনুজ লগ পালোঁ, তাৰ ভিতৰত আটাইতকৈ খৰকৈ লিখিব আৰু পঢ়িব পাৰে মঞ্জিল শইকীয়াই৷ বহুতে চিনি পাব তেওঁক৷ তেওঁক লগ পোৱা যিকোনো মানুহেই আচৰিত হ’ব৷\nআৰু খৰকৈ পঢ়িব পৰা মানুহবোৰে সেই কামটো খৰকৈ কৰিব পৰাৰ কাৰণ হ’ল – তেওঁলোকে চিন্তাও খৰকৈ কৰিব পাৰে৷ ফলত তেওঁলোকে খৰকৈ শিকিবও পাৰে৷ আৰু সেইবাবেই তেওঁলোকে বহুতো কাম কৰিব পাৰে৷ জুবিন গাৰ্গে একেদিনাই কেইবাটাও গান শিকি লগে লগে গাই শেষ কৰি থৈ যাব পৰাৰ কাৰণো সেইটোৱেই৷\nএই খৰকৈ পঢ়া, খৰকৈ শিকা, খৰকৈ কাম কৰাৰ দক্ষতা নিজেও বৃদ্ধি কৰিব পাৰি৷ তাৰ বাবে সাধনা লাগিব৷ সাংঘাটিক হৈ নুঠিলেও, অন্ততঃ কিছু পৰ্যায়লৈকে বৃদ্ধি কৰিব পাৰি৷ সকলো মানুহেই এই চেষ্টা কৰিব পাৰে৷ এটা বিখ্যাত কাহিনী আছে–\nবিশ্ববিখ্যাত চিত্ৰশিল্পী পাবলো পিকাচোৱে এদিন বজাৰৰ তিনিআলি নে চাৰিআলি এটাত তহলি আছিল৷ মানুহ এগৰাকীয়ে তেওঁক দেখি কাষলৈ দৌৰি গ’ল৷ মানুহগৰাকীয়ে ক’লে – মই আপোনাৰ অনুৰাগী, আপোনাৰ পুৰা ফেন মই, মোক কিবা এটা আঁকি দিবনে? মানুহগৰাকীৰ কথা শুনি পিকাচো মান্তি হ’ল৷ কাগজ-পেঞ্চিল যোগাৰ হ’ল৷ পিকাচোৱে তেওঁক কিবা এটা আঁকি দিলে৷ মানুহগৰাকী অভিভূত হৈ পাৰিল৷ আবেগেৰে ধন্যবাদ জনাই জনাই মানুহগৰাকী আঁতৰি যাবলৈ ওলাল৷ তেতিয়া পিকাচোৱে তেওঁক ৰখালে, আৰু ছবিখনৰ বাবে পইছা খুজিলে, বহু কোটি টকা৷ মানুহগৰাকী আচৰিত হ’ল, তেওঁ পিকাচোক ক’লে – এইখন ইমান কম সময় লাগিছে আঁকোতে, ইমান পইছা কিয় দিব লাগে? তেতিয়া পিকাচোৱে ক’লে – ইমান কম সময়ত সেইখন আঁকিব পৰা হ’বলৈ মই কমেও ত্ৰিছ বছৰ অনুশীলন কৰি সাধনা কৰিব লগা হৈছিল!\nসৃষ্টিশীল কামত আত্মীয়-কুটুম্বৰ ভূমিকা\nযিসকল মানুহৰ সৃষ্টিশীল দক্ষতা থাকে, উদ্ভাৱনী চিন্তাধাৰা থাকে, বৃহৎ সংখ্যক মানুহক প্ৰভাৱিত কৰিব পৰা শক্তি থাকে; তেওঁলোকৰ অতি কম সংখ্যকেহে সেই গুণসমূহ বিকাশৰ বাবে পৰিয়াল-মিতিৰ-কুটুম বা পূৰণি বন্ধু-বান্ধৱৰ সহায় পায়৷ সৰহভাগেই সহায়ৰ পৰিৱৰ্তে পদে পদে বাধাহে পায়৷\nনেলছন মেণ্ডেলাই (প্ৰথম) পত্নীগৰাকীক সুখী কৰিব বিচাৰাহ’লে আফ্ৰিকাৰ কৃষ্ণাংগসকল ইমান সোনকালে স্বাধীন নহ’লহেঁতেন৷ আমিও তেওঁক চিনি নাপালোঁহেঁতন৷ কাৰণ পত্নীগৰাকীয়ে বিচাৰিছিল – মেণ্ডেলাই সাংগঠনিক কাম-কাজত লাগি থাকিব নালাগে৷ কে’ছবোৰত জয়ী হ’বৰ বাবে মেণ্ডেলাই তন্ন তন্নকৈ অধ্যয়ন কৰি সময় খৰচ কৰাটোও তেওঁ বিচৰা নাছিল৷ তেওঁ বিচাৰিছিল, মেণ্ডেলাই তেওঁকেই সময় দিয়ক, তেওঁৰ লগত ঘূৰক-ফুৰক, হুলষ্ঠুলৰ পৰা আঁতৰি থাকক, দাসত্ব স্বীকাৰ কৰি ঠাণ্ডামুণ্ডা হৈ জীৱন পাৰ কৰি দিয়ক৷ মেণ্ডেলাই তেওঁক সন্তুষ্ট নকৰিলে, আৰু পত্নীগৰাকী আঁতৰি গুচি গ’ল৷\nছক্ৰেটিছ?? তেওঁকতো পত্নী জান্তিপে গোটেই জীৱন শান্তি নিদিলে, কাম নাইকীয়া অপদাৰ্থ বুলি৷ কিন্তু ছক্ৰেটিছে যদি তেওঁক সন্তুষ্ট কৰিবলৈ তেওঁ বিচৰাধৰণৰ “পদাৰ্থ” হোৱাৰ চেষ্টা কৰিলেহেঁতেন, তেন্তে এথেঞ্চৰ কোনোবা মৰিশালীত তেতিয়াই ছক্ৰেটিছৰ হাড়ত বন গজিলহেঁতেন৷\nআমাৰেই ভূপেন হাজৰিকা?? তেওঁ চাকৰি পাইছিল ৰাষ্ট্ৰসংঘত৷ ভাল চাকৰি৷ তেওঁ যদি চাকৰিটো কৰি আৰামত নিউয়ৰ্কৰ ৰেস্তোৰাবোৰত খাদ্যৰ জুতি লৈ ফুৰিলেহেঁতেন, আট্টালিকাৰ কাষে কাষে ৰৈ ফটো তুলি ফুৰিলেহেঁতেন, কেৱল পৰিয়ালৰ লগতে পাৰ কৰি অসমত অমুক নাই তমুক নাই বুলি ভাল ফৰেইনাৰ হ’লহেঁতেন, তেতিয়াও বহু মানুহ সুখী হ’লহেঁতেন৷ কিন্তু তেনে হোৱাহ’লে আজি তেওঁৰ সমাধিক্ষেত্ৰ ক’ত আছে কাৰোৰে জনা প্ৰয়োজনেই নহ’লহেঁতেন৷\nছ’ফি জেৰমেইন?? মহিলাই গণিত পঢ়াটো তেতিয়া হীন দৃষ্টিৰে চোৱা হৈছিল, আৰু এদিন গণিতৰ কিতাপ এখনত কাহিনী এটা পঢ়িবলৈ পাই গণিতত তেওঁৰ ৰাপ বহিছিল৷ জীয়েকৰ আকস্মিক গণিত-প্ৰীতি দেখি আচৰিত হৈ মাক-দেউতাকে ধমকি দিয়া আৰম্ভ কৰিলে। দেউতাকে মম, গৰম-কাপোৰ আদিও প্ৰায়ে কাঢ়ি ৰাখিলে! লাজকুৰীয়া হৈয়ো ছ’ফি জেৰমেইন কিন্তু মাক-দেউতাকক সুখী কৰিব নিবিচাৰিলে৷ তেওঁ মনে মনে বিচনা-চাদৰ মেৰিয়াই পঢ়িবলৈ ল’লে। আৰু তেওঁ আৱিস্কাৰ কৰিলে নতুন নতুন গাণিতিক কথা৷ (পিছলৈ অৱশ্যে মাক-দেউতাকে বহুত সহায় কৰিলে৷)\nআমাৰ মাজতে বহু মানুহক দেখা যায় – গাড়ী-মটৰ-শ্বপিংমলৰ বিলাসিতাত ডুব যায়; অভিজাত সবাহ-সকামত পৰিয়ালক ঘূৰাই-ফুৰাই সন্তুষ্ট কৰি থাকোঁতে থাকোঁতে তেওঁলোকৰ যিকণ সৃষ্টিশীল গুণ আছিল সেইকণো হেৰাই যায়৷ তেওঁলোক পৰিবৰ্তন হয় তেওঁলোকৰ লগৰ বাকী কৰ্মচাৰীসকলৰ ধৰণৰ মানুহলৈ৷ প্ৰেয়সীক ক্ষুদ্ৰ বিলাসিতাৰ তৃপ্তি দিবলৈ গৈ প্ৰমিকৰ গুণবোৰ মৰহি যায়৷ প্ৰেমিকৰ বাধা-নিষেধ বা সংগসুখত প্ৰেয়সী গোটেই জীৱন একে স্থানতে ৰৈ যায়৷ পত্নীৰ লাহ-বিলাসত স্বামীৰ চিনাকী হেৰাই যায়৷ স্বামীৰ অব্যক্ত নিৰ্দেশত পত্নী বন্দীশালত সোমাই যায়৷ প্ৰকৃততে তেওঁলোক এজনে আনজনৰ বাবে এটা আপদত পৰিণত হয়৷\nসংখ্যাত কম হ’লেও এনে বহুতক দেখা পোৱা যি নেকি ইজনে আনজনক আগুৱাই লৈ যাব পাৰে সৃষ্টিশীল ক্ষেত্ৰখনত৷ তেওঁলোকে পৰস্পৰে পৰস্পৰক সহযোগিতা কৰে তেনেবোৰ ক্ষেত্ৰতো৷ তেওঁলোক প্ৰকৃততেই হৈ পৰে সহযাত্ৰী৷\nৰক্ত প্ৰদানৰ অতীত আৰু বৰ্তমান\nশুই উঠাৰ পৰা শোৱালৈকে কেৱল উচ্চ জাত নিম্ন জাতৰ কথা মুখত লৈ থকা মানুহ এজন অসুস্থ হৈ পৰিল৷ নীচ জাতি বুলি মানুহক চুবলৈও সদায় ঘৃণা কৰি থকা মানুহজন অৱশ হৈ পৰাত তেওঁক হাস্পতালত ভৰ্তি কৰোৱা হ’ল৷ তেওঁক তেজ লগা হ’ল৷ তেজ দিবলৈ এজন মানুহ আগবাঢ়ি আহিল, যাক তেওঁ আগতে নীচ নীচ বুলি ঘৃণা কৰিছিল৷ মানুহজনে বিচনাত ছাটিফুটি কৰিবলৈ ধৰিলে৷ চিকিৎসকে সুধিলে – কি ভাবিছে আপুনি? তেওঁ একো উত্তৰ নিদিয়াত নীচ বুলি কোৱা মানুহজনেই ক’লে – তেখেত উচ্চ জাতিৰ, মোৰ তেজ হয়তো নল’ব তেওঁ৷ মানুহজনে সেহাই সেহাই ক’লে – ল’ম৷\nজীৱৰ ৰক্ত সঞ্চালনৰ প্ৰথমটো গুৰুত্বপূৰ্ণ আৱিস্কাৰ হৈছিল আজিৰ পৰা ৩৫০ বছৰ পূৰ্বে৷ তাৰ পাছতে কোনো কোনো চিকিৎসা গৱেষকে পৰীক্ষা কৰি চাইছিল যে এটা জীৱৰ পৰা আন এটা জীৱলৈ প্ৰয়োজন মতে তেজ দিব পৰা যায় নে নাযায়৷ প্ৰথম তেজ দিয়া হৈছিল এটা কুকুৰক৷ আন এটা কুকুৰৰ পৰা তেজ দি সেইটো কুকুৰক কেইবাদিনো জীয়াই ৰাখিব পৰা গৈছিল৷ তাৰ পাছত ঠায়ে ঠায়ে মানুহক তেজ দিয়াৰ পৰীক্ষা-নিৰীক্ষা চলিল৷ প্ৰথমে আন জন্তুৰ পৰা মানুহলৈ৷ বিভিন্ন স্তৰ পাৰ হৈ হৈ প্ৰায় ডেৰশ বছৰৰ পাছত মানুহৰ পৰা মানুহলৈ তেজ দিয়া কাৰ্যত সফল হ’ল দুগৰাকী চিকিৎসক৷ কিন্তু সেয়াও আছিল ঊনৈছ শতিকাৰ সময়৷ তাৰ পাছতো বহুত পৰীক্ষা-নিৰীক্ষা চলি থাকিল৷ ১৯০০ চনত কাৰ্ল লেণ্ডষ্টাইনাৰ নামৰ এজন চিকিৎসা বিজ্ঞানীয়ে মানুহৰ তেজৰ তিনিটা গ্ৰুপ আৱিস্কাৰ কৰিলে৷ তাৰ বাবে ত্ৰিছ বছৰৰ পাছত তেওঁক নোবেল বঁটা প্ৰদান কৰা হ’ল৷ পিছলৈ তাৰ লগত আন আৱিস্কাৰো যোগ হ’ল৷ গ্ৰুপ অনুসৰি তেজ প্ৰদান কৰি হানি-বিঘিনি হ্ৰাস কৰিব পৰা কথা আৱিস্কাৰ হ’ল৷ ইয়াৰ লগে লগে তৎকালীন প্ৰয়োজনত তেজ প্ৰদান কৰিবলৈ তেজ সংগ্ৰহ কৰি ৰখাৰ পদ্ধতিও আৱিস্কাৰ হৈছিল৷ যিটোক ব্লাড-বেংক বুলি কোৱা হয়৷ মহাসমৰ দুখনে ব্লাড-বেংকৰ প্ৰয়োজনীয়তা বৃদ্ধি কৰিছিল৷ আজিও নানা নিখুঁত কথা আৱিস্কাৰ হৈ আছে, যিবোৰ কথা চিকিৎসকসকলে জানিব বা সৰলকৈ বহলাই আনক ক’ব পাৰিব৷ যি কি নহওক, জৰুৰীকালীন অৱস্থাত যদিহে তেজ প্ৰদান কৰিবলগা হয়, তেন্তে তাৰ সম্পূৰ্ণ বিকল্প আজিও ওলোৱা নাই৷\nতেজ প্ৰদানৰ পদ্ধতি নিখুঁত হৈ অহাৰ সমান্তৰালকৈ ইয়াৰ বিৰোধো আৰম্ভ হৈছিল৷ এটা বিশেষ গোটে ইয়াৰ বিৰুদ্ধে নানা মতবাদ প্ৰচাৰ কৰিছিল৷ সেই গোটটো আজিও আছে, যাৰ সদস্য প্ৰায় এক কোটি৷ তেওঁলোকৰ মতবাদবোৰ আছিল – জীৱ ঈশ্বৰৰ দান, তেজ ঈশ্বৰৰ বস্তু, সকলো ঈশ্বৰৰ ইচ্ছা, গতিকে তেজ লৈ জীৱনটো বচাই ৰখা অনুচিত, যিমানেই জৰুৰী নহওক কিয় তেজ লোৱা বা দিয়া অনুচিত৷ কিন্তু এই ধৰণৰ বিৰোধাচৰণে তেজ প্ৰদান প্ৰক্ৰিয়া আৱিস্কাৰত বাধা প্ৰদান কৰিব নোৱাৰিলে৷ পৃথিৱীৰ আন মানুহে ইয়াৰ প্ৰয়োজনীয়তা বুজি পালে৷ ইয়াৰ দ্বাৰা যে কাৰোৰে অপকাৰ নহয়, বৰং কোনোবাই জীৱনটো সুস্থ ৰূপে লাভহে কৰে, সেয়া প্ৰায়ভাগ মানুহে আজি বুজি পোৱা হ’ল৷ সেই বাধাবোৰত সেই আৱিস্কাৰবোৰ ৰৈ যোৱা হ’লে ১ম খণ্ডত উল্লেখ কৰা অসুষ্ঠ মানুহজনৰ ভৱিষ্যৎ একেবাৰেই অন্ধকাৰ হৈ পৰিলহেঁতেন৷\nদুৰ্ঘটনাৰ বাতৰি পৰিবেশন কৰোঁতে সাংবাদিকসকল অলপ সচেতন হওক\nলগত লগত যেতিয়া একেধৰণৰ কেইটামান বেয়া ঘটনা ঘটে, সেই ঘটনাবোৰ সম্পৰ্কীয় কথা-বতৰা কিছুমানে সাধাৰণ মানুহৰ ওপৰত বহুত বেয়া প্ৰভাৱ পেলায়৷ খবৰ শুনা বহুতো মানুহৰ আত্মবিশ্বাস আৰু উৎসাহো হেৰাই যায়৷ সেইখিনি ঘূৰি আহিবলৈ সময় লাগে৷ জনাবুজা মানুহখিনি বা সাংবাদিককেইজনৰো একো অনিষ্ট নহয়৷ কিন্তু জনাবুজা মানুহ আছেনো কেইজন??\n১) “অভিশপ্ত গাড়ীখন” বুলি কৈ থকাতকৈ “দুৰ্ঘটনাগ্ৰস্ত গাড়ীখন” বুলি ক’লে সাংবাদিককেইজনৰতো একো হানি নহয়! ঠিক আছে বাৰু, অভিশপ্তই হয়৷ কিন্তু অভিশপ্ত বুলি তেওঁলোকে কেনেকৈ জানিলে? তেওঁলোক নিজে “দেৱদূত” নেকি? ঈশ্বৰে প্ৰেৰণ কৰিছে?\n২) এজন সাংবাদিকে কৈ আছিল – “কেইবাদিনো ধৰি বহুতে পূজা-অৰ্চনা দি আছে৷ আজিয়েই যেন সেই শুভ দিনটো বুলি প্ৰতিপন্ন হৈছে৷ প্ৰাৰ্থনাৰ ফল ধৰিল৷ সেইমতে আজিয়েই গাড়ীখন পাবলৈ সক্ষম হ’ল৷”\nআৰে বাবা, গাড়ীখন পোৱাৰ লগে লগে তুমি পূজা-অৰ্চনাৰে শুভ দিনটো আজিয়েই আছিল বুলি যে ক’ব পাৰিলা; আগতেই নক’লা কিয়?? পোৱাৰ লগে লগে পূজা-অৰ্চনাই গাড়ীখন বিচাৰি দিলে বুলি কৈ দিলা!\n৩) আকৌ “শনি বাৰে শনি লাগিল”, “শনিৰ কোপ দৃষ্টি পৰিল”৷ কেনেকৈ গম পালে?? শনিটো কোন নো?\nঅলপদিনৰ আগতে আমাৰ অঞ্চলত পথ দুৰ্ঘটনা এটা হৈছিল৷ মৃত্যু হৈছিল কেইবাজনৰো৷ এখন কাকতত বাতৰিটো লিখিছিল এনেকৈ – “শনিবাৰে শনি লাগিল ______ত”, “……গৃহ নির্মাণৰ বাবে ওলাই যােৱা শ্ৰমিকসকল পৰিল শনি দেৱতাৰ কোপদৃষ্টিত। ______ৰ ৰাষ্ট্ৰীয় ঘাইপথৰ ওপৰত নিয়ন্ত্রণ হেৰুৱাই বাগৰি পৰিল অভিশপ্ত বাহনখন।”\nএতিয়া কথা হ’ল, শ্ৰমিকসকলৰ ওপৰত শনি দেৱতাৰ কোপদৃষ্টি পৰিল বুলি কোনে ক’লে? বাহনখন অভিশপ্ত বোলাৰ অধিকাৰ কোনে দিলে? বাতৰি-কাকতৰ সম্পাদকে এইবোৰ কথা চাই নে? নে শনিয়েও নিশা এইবোৰ সম্পাদনা কৰি থৈ যায়?\n৪) আকৌ বৰষুণৰ বাতৰি লিখিব লগা হ’লে লিখে – বৰুণ দেৱতা৷ আজিকালি সাধাৰণ মানুহৰ মুখতো বৰুণ দেৱতাৰ কথা শুনাই নাযায়, তেওঁলোকেও বৰষুণৰ কাৰণবোৰ সামান্য হ’লেও জনা হৈছেগৈ৷ অথচ সেইসকল সাংবাদিকৰ সেই অৱস্থা৷ তেওঁলোকে নতুনকৈ মানুহক পিছুৱাই নিয়াৰ চেষ্টা কৰি আছে৷\nতালিকাখন দীঘলীয়া নকৰোঁ৷\nগাওঁ-চহৰৰ সাধাৰণ মানুহবোৰৰ মাজত কিবা দুৰ্ঘটনা ঘটিলে বহুতো অন্ধবিশ্বাস বিয়পে৷ লগতে এইবোৰক লৈ হোৱা পৰচৰ্চাবোৰ আছেই৷ এইবোৰে গোটেই পৰিৱেশটো দুষিত কৰি তোলে৷ যিবোৰ পৰিৱেশ হ’ল সভ্যতা বিকাশৰ বাধা৷ তাতে যদি বাতৰি-কাকত, নিউজ চেনেলত এইবোৰ ঘটনাৰ কথা ওলায়, তেন্তে সাধাৰণতে বাতৰি-কাকত চুই নোপোৱা বহুতো মানুহেও সেইদিনা বাতৰি-কাকতখন বিচাৰি বাতৰিটো পঢ়ি চায়, নিউজ চেনেলত কি দিছে খবৰ কৰে৷ বাতৰি-কাকততে যেতিয়া এই ভুৱা কথাবোৰ পঢ়িবলৈ পায়, নিউজ চেনেলৰ সাংবাদিকৰ মুখতে যদি এইবোৰ শুনিবলৈ পায়, তেতিয়া তেওঁলোকৰ অন্ধবিশ্বাসবোৰ গাঢ় হ’বলৈ ডাঙৰ যুক্তি এটা ওলায়; বোলে “চা চা, বাতৰিতে লিখিছে তেনেকৈ” বা “অমুক চেনেলৰ সাংবাদিকেই কৈছে”৷ এইবোৰৰ ফলত বেজ, কবিৰাজ, বাবা, মঙ্গলতীৰ দপদপনি বাঢ়ি যায়৷ ভূত লম্ভা, ডাইনী লগা, দেও উঠা আদি কাণ্ডবোৰ সংঘটিত হয়৷\nপ্ৰথম চৰ্ত – তুমি নাস্তিক হ’ব লাগিব৷\nতুমি গাড়ী চলাব জানিব লাগিব৷ বাইকো চলাব পাৰিব লাগিব৷ প্ৰয়োজন হ’লে তুমি হাত লেতেৰা কৰি গাড়ীৰ চকা খুলি নতুনকৈ লগাব পাৰিব লাগিব৷ সেইবুলি তুমি লেতেৰা-ফেডেলা হৈ থাকিলে নহ’ব, তুমি পৰিস্কাৰ-পৰিছন্ন আৰু ষ্টাইলিছ হ’ব লাগিব, তোমাৰ পোচাক সদায় উজ্জ্বল হ’ব লাগিব৷\nবহুতো ল’ৰাই বিয়া পাতি প্ৰেয়সীজনীক দমন কৰি ৰাখিব বিচাৰে৷ সিহঁতে বিচাৰে প্ৰেয়সীজনী আজলী গৃহিনী হওক, পঢ়া-শুনা আধাতে বাদ দিয়ক, কোনো চাকৰি নকৰক৷\nনিজৰ বাবে মাহিলী এক লাখ টকা দৰমহা, ধনী ঘৰৰ পৰা অনা মূৰত সম্পূৰ্ণ গোবৰ থকা দীপলীপ সুন্দৰী পত্নী এজনী – বহুতো যুৱকৰ বাবে এইটো এটা পাৰফেক্ট কম্বিনেছন৷\nতেনেকুৱা হ’লে মোৰ জীৱন সম্পূৰ্ণ বৰবাদ৷\nমই তেনেকুৱা নহয়৷ তোমাৰ এটা চাকৰি থাকিবই লাগিব৷ শিল্প বুজি পোৱা এটা মন তোমাৰ থাকিব লাগিব৷ অন্ততঃ মাজে মাজে হ’লেও কোনো ভাল কামত তুমি আগৰণুৱা হ’ব পাৰিব লাগিব৷ তুমি চিৰদিন আনৰে সৃষ্টি উপভোগ কৰি থাকিলে নহ’ব, তোমাৰ নিজৰো সামান্য হ’লেও কিবা সৃষ্টিশীল কাম কৰাৰ বাসনা থাকিব লাগিব৷ সামান্য দুৰ্ঘটনাক তুমি সকলো শেষ হৈ যোৱা প্ৰলয় বুলি ভাবিব নালাগিব৷ তোমাৰ কিছুমান লক্ষ্য থাকিব লাগিব৷ তুমি ভোজন-বিলাসী হ’ব লাগিব৷ ধনে জুৰিলে মাজে মাজে তুমি ফাইভ ষ্টাৰ হোটেলতো খাদ্যৰ জুতি লৈ ফুৰ্টি কৰিব জানিব লাগিব৷ আৰু ফুটপাথত ৰৈ কম দামী ভাল খাদ্য খাবলৈ তোমাৰ সন্মানত আঘাত হ’ব নালাগিব৷ তুমি নিজৰ স্বাস্থ্যৰ যত্ন লোৱাত এলেহুৱা হ’ব নালাগিব, মস্ত পেটুলি হৈ বুলড’জাৰৰ দৰে খোজত তুমি যাত্ৰা কৰিলে বৰ অশান্তি লাগিব৷ সৃষ্টিশীলতা মানে যে ব্যস্ততা নহয়, সেই পাৰ্থক্য তুমি বুজি পাব লাগিব৷\nকিন্তু এই চৰ্তবোৰৰ পাছতো তোমাক লগ পালেই মই সকলো চৰ্ত পাহৰি গুচি যাওঁ৷ কাৰণ তুমি তুমিয়েই৷ কিন্তু সেইবুলি তুমি আজলী হ’লে যে নহ’ব, খাটাং কথা, নিজক গঢ়ি তোলাৰ তীব্ৰ বাসনা তোমাৰ থাকিবই লাগিব৷\nমোৰ মগজ বহুতে ঘোলা কৰি দিব বিচাৰে,\nবিয়া পতাৰ বয়স সাৰি গ’ল গ’ল বুলি৷ কিন্তু মই দেখোন এতিয়াও পঢ়ি ভাল পাওঁ প্ৰণৱ কুমাৰ বৰ্মণৰ “যি হ’ব মোৰ প্ৰেয়সী”!\nপ্ৰতিটো বছৰৰ কিতাপৰ আন্তঃৰাষ্ট্ৰীয় Bestsellers list বোৰলৈ চালে দেখা যায় যে – তাত থকা প্ৰায়ভাগ কিতাপেই innovation সম্পৰ্কীয়, অনুপ্ৰেৰণাদায়ক বিষয় সম্পৰ্কীয়, নেতৃত্ব-শিক্ষা সম্পৰ্কীয়, নতুন ধাৰণা তথা নতুন বিষয়-বস্তু সম্পৰ্কীয়, বা সম্পূৰ্ণ নতুন তথ্য-বস্তু উন্মোচন সম্পৰ্কীয়৷ সেই কিতাপবোৰ বহু গৱেষণাৰে লিখা হয়, বহু বছৰ জোৰা অধ্যয়নৰ ফলত সৃষ্টি হয়৷ আৰু তাৰ মাজত দুই এখন উপন্যাস, কবিতাপুথি আদিও থাকে, যিসমূহে একোটা যুগ বা ধাৰাকেই প্ৰতিনিধিত্ব কৰিব পাৰে৷\nকিন্তু, তাৰ বিপৰীতে অসমত দেখা যায় – bestselling কিতাপবোৰৰ ভিতৰত থাকে গল্পধৰ্মী, কাহিনীধৰ্মী, ৰাজনৈতিক মচলাধৰ্মী কিতাপবোৰ৷ যিবোৰৰ প্ৰায়ভাগেই একেটাকে চেপেটা কৰি থকা ধৰণত আবদ্ধ৷ তাৰোপৰি সেইবোৰৰ লেখকসকলো হ’ব লাগিব সাধাৰণতে পুৰণা লেখক৷ সামাজিক বিষয়ত প্ৰায়ভাগ বুদ্ধিজীৱিৰ শ্লগানধৰ্মী কিতাপবোৰ পঢ়িলে এনে লাগে যেন তেওঁলোক অসমীয়া বৌদ্ধিক জগত ৰাখী শ্বাৱন্ত৷ কাজল, মাধুৰী, শ্ৰদ্ধা, কংকনা সেন শৰ্মা আদিৰ অভাৱ৷ যাৰ ফলত, নতুন নতুন বিষয় সম্পৰ্কীয় কিতাপ ব্যাপক সংখ্যক অসমীয়া লেখকে নিলিখে বা লিখিব নোৱাৰে; আৰু তেনেধৰণৰ বহু প্ৰভাৱশালী কিতাপবোৰ অনুবাদো নহয়৷ সেয়েহে, যি সময়ত বিশ্বত তেনেবোৰ কিতাপে নৱউন্মেষণৰ জোৱাৰ তুলি থাকে, সেই সময়ত অসমত চলি থাকে প্ৰায় মৰাসূঁতি, য’ত বৈ থাকে কেৱল শুকান মেটেকা বা ভাৱনাৰ পচা জাঁজি৷\nঅসমখন পিছপৰি থকা বুলি যে কোৱা হয়, তাৰ কাৰণ এটা নিশ্চয় এইটোৱো৷\nবহুত দিনৰ মূৰত কালি নিশা যথেষ্ঠ ডাঙৰ ভূমিকম্প এটা হৈ গ’ল, শুই থকা বহুতো মানুহ চক খাই সাৰ পাই গ’ল৷ আনফালে, যোৱা কেইবাদিন ধৰি এটা বাতৰি প্ৰচাৰ হৈ আছিল/আছে যে অসমত ছাত্ৰ এজনে ৪৮ ঘণ্টাৰ পূৰ্বেই ভূমিকম্পৰ আগজাননী দিয়াৰ কৌশল উদ্ভাৱন কৰিছে, আৰু বিদেশৰ পৰা ডাঙৰ স্বীকৃতি পাইছে আৰু বিদেশৰ পৰা নিমন্ত্ৰণ পাইছে৷ কিন্তু মূল কথাটো হ’ল যে – এইটো ভূমিকম্পৰে আগজাননী কোনেও ক’তো এবাৰো নাপালে৷ অসমত এনেধৰণৰ বৈজ্ঞানিক সংবাদবোৰ অভিভাৱকৰ ইচ্ছা অনুযায়ী চলি থাকে, তেওঁলোকৰ যি ইচ্ছা তাকেই লিখাই দিয়ে৷ তেওঁলোকে এপৃষ্টামান লিখি স্থানীয় বন্ধু-সাংবাদিকক দি দিয়ে, আৰু সেইজনে বৈজ্ঞানিক-সাংবাদিকৰ মোচন এটা দি সেই পৃষ্ঠাটোৰ কথাখিনিকে সালসলনি কৰি মহা-শিৰোনাম এটা দি সংবাদ লিখি দিয়ে৷ এনেধৰণৰ বৈজ্ঞানিক সংবাদবোৰ বিশেষজ্ঞ নিৰ্ভৰ নহয়, অভিভাৱকৰ ৰুচি আৰু মূঢ়তা নিৰ্ভৰহে৷ এনেদৰেই এইসকলে একে কোবেই নিউটন, আইনষ্টাইন, ভূমিকম্প আদিকহে প্ৰত্যাহ্বান জনোৱা হৈ পৰে৷ কিছুদিন পিছতে ঢপ বুলি ওলাই পৰে৷ আজিকালি বিশ্বৰ প্ৰায়বোৰ উচ্চতম প্ৰতিষ্ঠানত অসমীয়া মানুহ আছে আৰু নতুন যুগত তেওঁলোকৰ সৈতে যোগাযোগ কৰাটো তেনেই সহজ৷ সিদিনা দেখিলোঁ, বুদ্ধিজীৱী এজনৰ সম্পৰ্কে দুজনমানে এনেকৈ লিখিছে যেন বিদেশৰ উচ্চ প্ৰতিষ্ঠানত পঢ়া আৰু বিদেশৰ মানুহে চিনি পোৱা কেৱল এজনেই অসমীয়া আছে৷ আচলতে তেনেকুৱা নহয়৷ তাতোতকৈ তীক্ষ্ণধী শ শ অসমীয়াই বিশ্বত প্ৰতাপী আছে৷ নিউটন, আইনষ্টাইন, ভূমিকম্প আদিক প্ৰত্যাহ্বান জনোৱা বুলি ওলোৱা সেই ছাত্ৰসকল শ্ৰেণীত সামান্য চোকা নোহোৱা নহয়; ভৱিষ্যতে তেওঁলোকে সৰুসুৰা ভাল কাম কৰিবও পাৰে, কিন্তু এনেদৰেই তেওঁক কলিতে ভুৱা প্ৰচাৰৰ কবলত পৰে৷ এটা কথা কল্পনা কৰি চাওক – প্ৰিন্সটন বিশ্ববিদ্যালয় বিশ্বৰ শ্ৰেষ্ঠ শিক্ষা আৰু গৱেষণা প্ৰতিষ্ঠান ৫০ খনৰ মাজৰ এখন৷ তাতে এজন বা দুজন অসমীয়াই পঢ়ি থাকিব পাৰে, বা গৱেষণা কৰি থাকিব পাৰে, বা অধ্যাপকৰ পৰ্যায়ত থাকিবও পাৰে, বা এসময়ত দুই-তিনি বছৰ থাকি তেওঁলোকে আন প্ৰতিষ্ঠানলৈ যাব পাৰে, বা অসমলৈ ঘূৰি আহি কোনো প্ৰতিষ্ঠানত কামত লাগি থাকিব পাৰে৷ তেওঁলোকে গুৰুত্বপূৰ্ণ কাম কৰি থাকে, সেইবোৰ বাতৰিত ওলোৱাৰ সুযোগ নাথাকে, কাৰণ তাৰ বিষয়বোৰ গভীৰ হয়৷ কিন্তু, ধৰক প্ৰিন্সটনে কলেজীয়া ছাত্ৰ-ছাত্ৰীক উৎসাহিত কৰাৰ উদ্দেশ্যে দুদিনীয়া কৰ্মশালা এখন আয়োজন কৰিছে৷ সেই অসমীয়াকেইজনে তাতে দুই তিনি বছৰ থাকিল, সেইবোৰ পাইয়ে আছিল৷ দুদিনৰ বাবে অসমৰ পৰা কোনোবা এজন যোৱাটো কোনো আশ্বৰ্যৰ কথা নহয়৷ আটাইকেইজন একে বয়সৰে৷ কিন্তু কেনেবাকৈ এই দুদিনীয়াজন বা তেওঁৰ অভিভাৱক যদি অলপ কিবা ধৰণৰ হয়, তেন্তে তেওঁলোকে এনেকৈ প্ৰচাৰ চলাই দিয়ে৷ কাৰবাৰটো উৎসাহ যোগোৱা পৰ্যায়ত নাথাকেগৈ, সি হৈ পৰে ভুৱা সংবাদ বা অপপ্ৰচাৰ পৰ্যায়ৰ৷ প্ৰকৃত কাম কৰা, দুই তিনি বছৰ তাতেই থকা, এতিয়াও ভাল কাম কৰি থকাসকলৰ খবৰ মাথোঁ কেইজনমানক বাদ দি আন কোনেও নাপায়৷ তেওঁলোক সংবাদ মাধ্যম গৈ নাপাইয়েই৷\nআলফ্ৰেড নোবেল আছিল অবিবাহিত৷ কিন্তু তেওঁ তিনিবাৰমান প্ৰেমত পৰিছিল৷ তাৰে এগৰাকীয়ে হেনো এজন গণিতজ্ঞৰ লগত বিয়া হৈ গুচি গৈছিল, আৰু সেইবাবেই হেনো আলফ্ৰেডে গণিত বিষয়ৰ বাবে নোবেল বঁটাৰ প্ৰতিষ্ঠা নকৰিলে৷ এইটো কঠিতহে; ইয়াৰ সঠিক তথ্য পোৱা নাযায়৷ আকৌ, শান্তিৰ নোবেল বঁটাটো তেওঁ আন এগৰাকী প্ৰেয়সীৰ বাবেহে প্ৰতিষ্ঠা কৰিছিল৷ আৰু সেইগৰাকী প্ৰেয়সীয়ে সঁচাকৈয়ে এদিন শান্তিৰ নোবেল বঁটা লাভ কৰিছিল৷\nআলফ্ৰেড নোবেলে কম্পিউটাৰ চুবলৈ পাইছিল নে নাই ঠিক নাই৷ আজি ইমান প্ৰয়োজনীয় বস্তু এটা তেতিয়া হয়তো তেওঁ দেখাই নাছিল৷ আৰু দেখিলেও, সেইবোৰ কম্পিউটাৰ কেনেকুৱা আছিল আজি বহুতৰ বাবে কল্পনা কৰাটোও কঠিন৷ ডিজিটেল কম্পিউটাৰৰ উমঘামেই নাছিল তেতিয়া৷ কাৰণ আলফ্ৰেড নোবেলৰ মৃত্যু হৈছিল আজিৰ পৰা ১২০ বছৰ আগতেই৷ ইণ্টাৰনেট কি বস্তু তেওঁ জনা নাছিল৷ আৰু ৱেবছাইট? ৱেবছাইট বোলা বস্তুটো অহা দেখোন ৩০ বছৰহে হৈছে! তাত্ত্বিক কম্পিউটাৰ বিজ্ঞান বোলা বিষয় এটা কলেজ-বিশ্ববিদ্যালয়ৰ বিষয় হ’ব বুলি কল্পনা কৰাটোও তেওঁৰ সময়ত সম্ভৱ নাছিল৷ বিষয় ৰূপে সেইটো যোগ হৈছিল তেওঁৰ মৃত্যুৰ প্ৰায় ৫০ বছৰ পাছতহে৷ আজি তেওঁ থকাহ’লে কম্পিউটাৰ বিজ্ঞানতো কিজানি নোবেল বঁটা দিয়া হ’লহেঁতেন!\nকিন্তু, গণিত আৰু কম্পিউটাৰ বিজ্ঞানত নোবেল বঁটাৰ দৰে অতি সন্মানীয় কেইটিমান বঁটা আছে৷\n১) ট্যুৰিং বঁটা৷ ইয়াক কম্পিউটাৰ বিজ্ঞানৰ নোবেল বঁটা বুলি কোৱা হয়৷ এলান ট্যুৰিং নামৰ গণিতজ্ঞ তথা কম্পিউটাৰ বিজ্ঞানীজনৰ নামেৰে এইটো বঁটা দিয়া হয়৷\n২) এবেল বঁটা৷ ইয়াক গণিতৰ নোবেল বঁটা বুলি কোৱা হয়৷\n৩) ফিল্ডছ মেডেল৷ প্ৰতি চাৰি বছৰৰ মূৰে মূৰে চল্লিছ বছৰতকৈ কম বয়সৰ চাৰিজন গণিতজ্ঞক দিয়া হয়৷\nআজি এইবাৰৰ ট্যুৰিং বঁটা ঘোষণা কৰা হৈছে৷ এইবাৰ তিনিজন ব্যক্তিয়ে এই বঁটা লাভ কৰিছে৷ ১৯৬৬ চনৰ পৰা প্ৰদান কৰা এই বঁটা সম্ভৱতঃ কেৱল এজন ভাৰতীয়ই লাভ কৰিছিল৷ আৰু তেৱোঁ স্নাতক ডিগ্ৰী লৈয়েই ভাৰতৰ পৰা গুচি গৈছিল৷\nনোবেল বঁটা সম্পৰ্কীয় বাতৰি আমাৰ কাকতবোৰত গুৰুত্ব সহকাৰে প্ৰকাশ হয়৷ একেদৰেই এই তিনিটাৰ সম্পৰ্কীয় বাতৰিও প্ৰকাশ কৰা উচিত৷ এবছৰত দুটা দিন, আৰু আন এটাত চাৰি বছৰৰ মূৰত এটা দিন৷ ইয়াৰ বাবে কাকতৰ প্ৰথম পৃষ্ঠাত ঠাইৰ অভাৱ নিশ্চয় নহয়৷ লাগে মাথোঁ সম্পাদকৰ কিছু সচেতনতা৷ ইয়াৰ দ্বাৰা ভাল দিশে বহু মানুহৰ আগ্ৰহো বৃদ্ধি পাব৷ অন্ততঃ সেই দিশত কিছু সহায় হ’ব৷\nআনৰ পৰা সুখ আশা কৰি থকা মানুহে জীৱনত পদে পদে দুখ পায়৷ কাৰণ সুখ আনে কাকোৱেই দিব নোৱাৰে৷ ফলত তেনে আশা কৰি থকা মানুহে সুখৰ বাবে লোকৰ ওচৰত আক্ষেপ কৰি কৰিয়েই জীৱন পাৰ কৰি দিব লগা হয়৷ আৰু লোকৰ পৰা তেনে আশা কৰি কৰি তেওঁলোকে সেই সকলোকো অতিষ্ঠ কৰি ৰাখে অহৰহ৷ সুখৰ উৎসটো হ’ল নিজৰ মগজুটো, যিটো সম্পূৰ্ণ নিজৰ ভিতৰত আছে৷ নিজৰ মগজুৰ ভিতৰত সুখৰ এখন জগত গঢ়ি লোৱা মানুহে সুখ সুখ বুলি লোকলৈ আশা কৰি নাথাকে৷ যিকোনো পৰিস্থিতি, যিকোনো দুৰ্দশা পাৰ হৈ যোৱাৰ পাছতো তেনে মানুহে সুখ আহৰণ কৰিব পাৰে৷ সেইবাবেই দুয়োখন ভৰি বা দুয়োখন হাত ছিগি যোৱা মানুহো সুখী হ’ব পাৰিছে৷ নিজৰ বুলিবলৈ কোনো নথকা মানুহেও হাঁহি মাৰিব পাৰিছে৷ সেইবুলি মই মানুহৰ হাত-ভৰিবোৰ ছিগি যাওক, দুৰ্দশাই সকলোকে ঘেৰি ধৰক, কাৰণ সুখী হ’ব জনাসকল তেনেকৈয়ো সুখী হ’বই – সেই অৰ্থত কথাটো কোৱা নাই৷ ক’ব বিচাৰিছোঁ – সেই সকলো হোৱাৰ পাছতো মনৰ যি এক ইতিবাচক শক্তি, সেয়া গঢ়িব লাগিব নিজে৷ তেতিয়াহে মনলৈ সুখ আহিব৷ সেইবাবেই “এটা দ্বীপ সাতটা কবৰ” জাতীয় উপন্যাসক কোনেও মহৎ উপন্যাস বুলি নকয়৷ উপন্যাসখন পঢ়ি মোৰো বেয়া নালাগে৷ এবাৰেই নহয়, কেইবাবাৰো পঢ়িছোঁ৷ ভাষা অতি শুৱলা, এক প্ৰকাৰৰ ব্যতিক্ৰমী শুৱলা৷ সেইবাবেও লেখকগৰাকী জনপ্ৰিয়৷ তেওঁৰ কল্পনাশক্তি যথেষ্ট, আৰু সেই কল্পনাৰে কাহিনী এটা পাঠকৰ আগত দাঙি ধৰাত তেওঁ সিদ্ধহস্ত৷ কাহিনীত থাকে এটা গতি, যিটোৱে পাঠকক থমকি ৰ’ব নলগাকৈ গতি কৰাই লৈ যায়৷ তেওঁ চাচপেন্স দিব পাৰে বিৰল দক্ষতাৰে৷ উপন্যাসখনত তেওঁ তুলি ধৰিছে পাঠকৰ অচিনাকি কিছুমান বস্তু, যিবোৰে পাঠকক তীব্ৰ কৌতুহলী কৰি তোলে৷ কিন্তু ইমানবোৰৰ পাছতো সেইখন মহৎ নোহোৱা, বা এখন নিম্ন মানৰ উপন্যাস হোৱাৰ কাৰণ হ’ল তাত দেখুওৱা মানুহৰ নিম্ন চিন্তাধাৰা৷ দ্বীপটোত উপস্থিত হৈয়েই তেওঁলোকে কবৰৰ চিন্তাই কৰিলে৷ বাচি থাকিবলৈ মানৱীয় কোনো সামুহিক প্ৰচেষ্টা নলৈ চব আওমৰণে মৰিবলৈ ধৰিলে৷ হতাশগ্ৰস্ত মানুহৰ কাহিনীও সেয়া নহয়, কিন্তু হতাশগ্ৰস্ত হোৱাটোৱেই উচিত হোৱা ধৰণৰ ভাৱ জাপি দিলে লেখকে৷ কিন্তু মানৱীয় ক্ষমতাৰ কাহিনীবোৰে সদায় বেলেগ কথাহে কয়৷ সেই মানুহে তাতেই জীয়াই থাকিবলৈ সাধনা কৰিব৷ তেওঁলোকে দ্বীপটোৰ বস্তুবোৰেৰেই গঢ়ি তুলিব নতুন জগত৷ তাতেই তেওঁলোকে সভ্যতা আৰম্ভ কৰিব৷ তেওঁলোকে কোনো মুহূৰ্ততে নিজৰ কবৰটো চাই জীয়াই নাথাকে৷ তেওঁলোকৰ মগজুৰ জগতখনক অহৰহ কবৰটোত লৈ নাথাকে৷ মৃত্যুৰ অন্তিম ক্ষণতো তেওঁলোকে বিশাল জগতৰ উজ্বলতা উপভোগ কৰিব, কবৰৰ এচুক এন্ধাৰক দৃষ্টি নিবদ্ধ কৰাৰ একমাত্ৰ লক্ষ্যস্থান বুলি নাভাবে৷ মানুহৰ নিজৰ সেই শক্তিটোৱেই মানুহক সুখী কৰে৷ যিটো আনত নাই, আছে কেৱল নিজত৷


অসমীয়া সুখ দুখঃ ২২৪তম সংখ্যাৰ নিবেদনঃ - অসমীয়াৰ সুখ-দুখ\nHome Unlabelled অসমীয়া সুখ দুখঃ ২২৪তম সংখ্যাৰ নিবেদনঃ\nঅসমীয়া সুখ দুখঃ ২২৪তম সংখ্যাৰ নিবেদনঃ\nxukhdukh.com May 31, 2013\nশিৰোনামাত ক্লিক কৰক আৰু সমলৰ সোৱাদ লওক\nএখন এবচাৰ্ড নাটকঃ ডাঃ নিৰমল চাইৱালা মুৰ্দাবাদ!ৰ পিডিএফ\nআজিৰ জীৱনৰ অংক বিশেষ ৰসাল হিতোপদেশ\nগুজৱ.কমতঃ আজিৰ ৰাজনৈতিক গুজৱ\nজুতি লগা আখলতঃ মাটি দালিৰ সৈতে গাহৰিৰ সুস্বাদ্য ব্যঞ্জনৰ ৰেছিপি\nমহাদুষ্ট পদ্যঃ হুইপ হুইপ, হু ৰে ৰে...\nভোট বোলোতেই মনত পৰিল,\nসকলো হোৱা এক গোট,\nকেন্দ্ৰত যদি বিৰোধী সোমায়গৈ,\nনাহিব দুৰ্নীতিৰ নোট ৷...... (বাকী অংশৰ বাবে ইয়াত ক্লিক কৰক)\nশেহতীয়া আন আন শিতান\nফেচবুক বিশেষ-২ ৰসাল হিতোপদেশ ,\nবাচক বনীয়া গুজৱ খবৰ, মহাদুষ্ট পদ্যঃ ভোট ষ্ট’ৰি\nপৰ্ণগ্ৰাফিৰ পৃথিৱীঃ নিষিদ্ধকৰণৰ প্ৰয়োজনীয়তা আৰু আইন\nঅভিযান্ত্রিক শিক্ষাত স্বাৱলম্বিতাঃ সময়ৰ আহ্বান\nজুতি লগা আখলঃ পনীৰৰ সতে ৰঙালাও\nসম্পাদকীয়ঃ মাওবাদীক শক্তিশালী কৰিছে কোনে?\nBy xukhdukh.com on May 31, 2013\nঅসমীয়াৰ সুখ দুখঃ ২২৪তম সংখ্যাঃ ৩১মে’ ২০১৩\nAXD 223: 30TH MAY 2013\nবৃহস্পতিৰ ৰসাল হিতোপদেশ\nবৃহস্পতিবাৰৰ মহাদুষ্ট পদ্য\nAXD 222: 29TH MAY 2013\nবুধবৰীয়া জীৱন যৌৱন\nবুধবৰীয়া মহাদুষ্ট পদ্য\nবুধবৰীয়া ৰসাল হিতোপদেশ\nAXD 221: 28TH MAY 2013\nমঙ্গলবৰীয়া ৰসাল হিতোপদেশ\nমঙ্গলবৰীয়া জুতি লগা আখল\nমঙ্গলবৰীয়া মহা দুষ্ট পদ্য\nAXD 220: 27TH MAY 2013\nসোমবৰীয়া ৰসাল হিতোপদেশ\nসোমবৰীয়া জুতি লগা আখলত\nসোমবাৰৰ মহাদুষ্ট পদ্য\nAXD 219: 26TH MAY 2013\nআজিৰ জুতি লগা আখল\nআজিৰ ৰসাল হিতোপদেশ ১. জনমত পথাৰলৈ গৈ পোৱা নাই,...\nAXD 219: 25TH MAY 2013\nহাস্য ব্যংগঃ মিচা ক’লে কি ডাল হব\nAXD 218: 24TH MAY 2013\nAXD 217: 23RD MAY 2013\nAXD 216: 22ND MAY 2013\nAXD 115: 21ST MAY 2013\nAXD 214: 20TH MAY 2013\nAXD 213: 19TH MAY 2013\nAXD 212: 18TH MAY\nAXD 211: 17TH MAY 2013\nআহি আছে... শৰ্মিষ্ঠা চক্ৰৱৰ্তীৰ গান আৰু জীৱনৰ ওপৰত...\nAXD 210: 16TH MAY 2013\nAXD 209: 15TH MAY 2013\nAXD 208: 14TH MAY 2013\nAXD 207: 13TH MAY 2013\nAXD 206: 12 MAY 2013\nAXD 205: 11TH MAY 2013\nAXD 204: 10TH MAY 2013\nAXD 203: 9TH MAY 2013\nASD 202: 8TH MAY 2013\nASD 201: 7TH MAY 2013\nASD 200: 6TH MAY 2013\nASD 199- 5TH MAY 2013\nASD 198: 4TH MAY 2013\nASD 197: 3RD MAY 2013\nASD 196:2nd May 2013\nআজিৰ বিশেষ লেখাঃ\nASD 195: 1ST MAY 2013


post-office-recurring-deposit-interest-rate-calculation-po-rd-features-interest-rate-minimum-deposit-and-return-skd– News18 Assam\nপোষ্ট অফিচৰ এই আঁচনিৰ কথা জানেনে? ১০ হাজাৰকৈ জমা কৰিলে পাব ১৬ লাখ টকা!\nUpdated:February 23, 2021, 11:03 AM IST\nএই আঁচনিখনত অতি কমেও ১০০ টকা পৰ্যন্ত বিনিয়োগ কৰিব পাৰি।\nLast Updated: February 23, 2021, 11:03 AM IST\nডাকঘৰ অৰ্থাৎ পোষ্ট অফিচৰ আঁচনিবোৰৰ বিষয়ে আটাইতকৈ গুৰুত্বপূৰ্ণ কথাটো হ'ল যে ইয়াত কম পৰিমাণৰ ধনতো বহু উন্নত ৰিটাৰ্ণ উপলব্ধ হয় আৰু ইয়াৰ ভিতৰত অন্যতম হৈছে পোষ্ট অফিচ ৰেকাৰিং ডিপজিট। এই আঁচনিখনত অতি কমেও ১০০ টকা পৰ্যন্ত বিনিয়োগ কৰিব পাৰি।\nযদিহে আপুনি সম্পূৰ্ণৰূপে সুৰক্ষিত এক বিনিয়োগৰ সন্ধানত আছে অৰ্থাৎ আপোনাৰ বিনিয়োগৰ ওপৰত আপুনি কোনোধৰণৰ বিপদৰ আশংকা নথকাটো বিচাৰিছে, তেন্তে ডাকঘৰ অৰ্থাৎ পোষ্ট অফিচ হ'ব পাৰে আপোনাৰ বাবে এটা উত্তম বিকল্প।\nপোষ্ট অফিচৰ আঁচনিবোৰৰ জৰিয়তে আপুনি লাভ কৰিব পাৰিব ভাল লাভালাভ তথা ৰিটাৰ্ণ। পোষ্ট অফিচৰ স্মল ছেভিং অৰ্থাৎ ক্ষুদ্ৰ সঞ্চয় আঁচনিখন অতি উন্নতমানৰ। ইয়াত কম ধন বিনিয়োগ কৰিও আপুনি এক বুজন পৰিমাণৰ উপাৰ্জন কৰিব পাৰে। পোষ্ট অফিচৰ এনে এটা আঁচনিৰ নাম হৈছে পোষ্ট অফিচ ৰেকাৰিং ডিপজিট। য'ত বিনিয়োগৰ জৰিয়তে আপুনি ভাল ৰিটাৰ্ণ লাভ কৰিব।\nপোষ্ট অফিচৰ এই ৰেকাৰিং ডিপজিট চমুকৈ আৰ ডি আঁচনি কি?\nসামগ্ৰিকভাৱে এই আঁচনিৰ জৰিয়তে আপুনি অতি কম পৰিমাণৰ ধনেৰে বিনিয়োগ আৰম্ভ কৰিব পাৰে। ইয়াৰ উপৰি আপোনাৰ ধন ইয়াত সম্পূৰ্ণৰূপে সুৰক্ষিত হৈ থাকিব। আপুনি মাহত ১০০ টকাৰ পৰা বিনিয়োগ কৰিব পাৰে আৰু অধিক বিনিয়োগৰ কোনো সীমা নাই। পোষ্ট অফিচ আৰ ডি ডিপজিট একাউণ্ট হৈছে উন্নত সুতৰ হাৰৰ সৈতে নিম্নমানৰ কিস্তি জমা কৰাৰ বাবে এখন গেৰাণ্টি থকা চৰকাৰী আঁচনি।\nপোষ্ট অফিচত খোলা আৰ ডি একাউণ্টটো ৫ বছৰৰ বাবে খোলা হয়। ইয়াতকৈ কম সময়ৰ বাবে ইয়াক খুলিব নোৱাৰি। প্ৰতি তিনিমাহে জমা ধনৰ ওপৰত সুত গণনা কৰা হয়। ইয়াৰ পিছত ইয়াক প্ৰতি তিনিমাহত আপোনাৰ একাউণ্টৰ জমাধনৰ সৈতে যোগ কৰা হয়। ইণ্ডিয়া পোষ্ট অফিচৰ ৱেবছাইট অনুসৰি, আৰ ডি আঁচনিত বৰ্তমানে ৫.৮ শতাংশ সুত প্ৰদান কৰি থকা হৈছে। কেন্দ্ৰীয় চৰকাৰে প্ৰতি তিনিমাহে ইয়াৰ সকলো স্মল ছেভিং আঁচনিত প্ৰতি তিনিমাহে সুতৰ হাৰ ঘোষণা কৰে।\n১০ হাজাৰ টকা বিনিয়োগ কৰিলে লাভ কৰিব ১৬ লাখতকৈ অধিক ধন -\nযদি আপুনি পোষ্ট অফিচৰ আৰ ডি আঁচনিত ১০ বছৰৰ বাবে প্ৰতিমাহে ১০ হাজাৰ টকাকৈ বিনিয়োগ কৰে। তেন্তে আপুনি অৱশেষত ১৬,২৭,৪৭৬ টকা লাভ কৰিব।\nআৰ জি একাউণ্টৰ বিষয়ে কেইটামান গুৰুত্বপূৰ্ণ কথা -\nযদি আপুনি সময়মতে আৰ ডি কিস্তি জমা নকৰে তেতিয়া আপুনি ইয়াৰ বাবে জৰিমনা পৰিশোধ কৰিব লাগিব। কিস্তি পলম হ'লে আপুনি প্ৰতি মাহে এক শতাংশ জৰিমনা পৰিশোধ কৰিব লাগিব। একে সময়তে যদি আপুনি একেৰাহে ৪টাকৈ কিস্তি জমা নকৰে তেতিয়া আপোনাৰ একাউণ্ট বন্ধ কৰি দিয়া হ'ব। অৱশ্যে একাউণ্টটো বন্ধ হ'লেও ইয়াক পৰৱৰ্তী ২ মাহৰ বাবে পুনৰ সক্ৰিয় কৰিব পাৰিব।\nFirst published: February 23, 2021, 11:03 AM IST


UPSC পৰীক্ষাত একেলগে উত্তীৰ্ণ হোৱা দুই ভগ্নীয়ে কেনেদৰে প্ৰস্তুতি চলাইছিল? - The Cross Current\nUPSC পৰীক্ষাত একেলগে উত্তীৰ্ণ হোৱা দুই ভগ্নীয়ে কেনেদৰে প্ৰস্তুতি চলাইছিল?\nBy দ্য ক্ৰছকাৰেণ্ট ষ্টাফ\t On Oct 12, 2021\nকিছুদিন পূৰ্বে ঘোষণা কৰা হল ভাৰতীয় প্ৰশাসনিক সেৱাৰ পৰীক্ষাৰ ফলাফল। দেশৰ সৰ্বোচ্চ মেধা সম্পন্ন পৰীক্ষাৰ্থীৰ মাজৰ পৰা চলিত বছৰৰ বাবে নিৰ্বাচন কৰি উলিওৱা হল ৭৭২ গৰাকীকৈ প্ৰশাসনিক সেৱাৰ বিষয়া। কিন্তু দেশৰ এই ৭৭২ গৰাকী সু-সন্তানৰ মাজত বিশেষভাৱে চৰ্চালৈ আহিছে দুগৰাকী ভগ্নী। ভাৰতীয় প্ৰশাসনিক সেৱাৰ পৰীক্ষাত একেলগে উত্তীৰ্ণ হৈ দুই ভগ্নীয়ে গৌৰৱ কঢ়িয়াই আনিছে দেশলৈ। অংকিতা জৈন ত্যাগী আৰু বৈশালী জৈন নামৰ আগ্ৰাৰ এই দুই ভগ্নীয়ে একেলগে পৰীক্ষাৰ বাবে প্ৰস্তুতি আৰম্ভ কৰিছিল আৰু দুয়ো গৰাকীয়েই পৰীক্ষাটোত শীৰ্ষ স্থান লাভ কৰিছে। জ্যেষ্ঠা ভগ্নী অংকিতা জৈন ত্যাগী UPSCত সৰ্বাধিক নম্বৰ লাভ কৰা প্ৰাৰ্থীসকলৰ ভিতৰত এগৰাকী । অংকিতাই সৰ্বভাৰতীয় পৰ্য্যায়ত ৩ নম্বৰ স্থান লাভ কৰিছে আৰু ভৱিষ্যতৰ IAS বিষয়া হিচাপে নিজকে সাজু কৰি আছে। আনহাতে অংকিতাৰ ভনীয়েক বৈশালীয়ে সৰ্বভাৰতীয় পৰ্যায়ত ২১ সংখ্যক স্থান দখল কৰিবলৈ সক্ষম হৈছে। অংকিতাই অলপতে সুদক্ষ IPS বিষয়া অভিনৱ ত্যাগীৰ সৈতে বিবাহ পাশত আৱদ্ধ হৈছ। দুয়োগৰাকীয়ে কয় যে পৰীক্ষাত অৱতীৰ্ণ হোৱাৰ আগতে প্ৰথমে ইয়াৰ পাঠ্যক্ৰমৰ সৈতে পৰিচিত হোৱাটো জৰুৰী আৰু তাৰ পিছত মৌলিক বিষয়বোৰ স্পষ্ট হোৱাটো দৰকাৰ।অংকিতাই কয় যে পূৰ্বতে হোৱা বিফল প্ৰচেষ্টাই তেওঁক পৰীক্ষাৰ আৰ্হি ভালদৰে বুজি পোৱাত সহায়হে কৰিছিল। বিফলতাই অংকিতাক কেতিয়াও হতাশ কৰিব নোৱাৰিছিল। অংকিতাই বৰ্তমান বিখ্যাত ব্যক্তিগত প্ৰতিষ্ঠান এটাত কাম কৰি আছে।পৰীক্ষাত সফলতা লাভ কৰাৰ বাবে অংকিতাক চাৰি বছৰৰ সময় লাগিছিল আৰু অংকিতাই চাকৰি কৰিবলৈ আৰম্ভ কৰাৰ আগতেই প্ৰিলিমছৰ বাবে প্ৰস্তুতি সম্পূৰ্ণ কৰি লৈছিল।\nUPSCৰ বাবে প্ৰস্তুতি চলোৱাটো অংকিতাৰ বাবে সহজ নাছিল কিন্তু এটা কঠোৰ সময় ব্যৱস্থাপনাৰ মাজেৰে অংকিতাই সেই লক্ষ্যত উপনীত হৈছিল। অংকিতাই লগতে কয় যে শিক্ষাৰ্থীসকলে নিজৰ লক্ষ্যৰ ওপৰত গুৰুত্ব দিব লাগে আৰু ইফালে সিফালে চোৱাৰ সলনি সেই লক্ষ্যত উপনীত হোৱাৰ বাবে প্ৰস্তুতি চলোৱা উচিত। শিক্ষাৰ্থীৰ মনত থকা দৃঢ় বিশ্বাস আৰু দৃঢ় প্ৰতিজ্ঞাই একোগৰাকীকৈ উচ্চপদস্থ বিষয়া হোৱাত সহায় কৰে। বিফলতাই আচলতে মানুহক আৰু অধিক সাহসী তথা শক্তিশালীহে কৰি তোলে।\nদুৰ্বল ৰোগ প্ৰতিৰোধ ক্ষমতাৰ লোকে ল’ব লাগিব ভেকচিনৰ তিনিটা পালিঃ বিশ্ব স্বাস্থ্য সংস্থা\n৬ বিদ্ৰোহী সংগঠনৰ কেডাৰে যোগদান কৰিলে বিজেপিত\nছয়মাহিলী পৰীক্ষাত অৱতীৰ্ণ নোহোৱা শিক্ষাৰ্থীয়ে দিব নোৱাৰিব মেট্ৰিক/হাইমাদ্ৰাছা…


ৰন্ধন প্ৰণালী : ভেদাইলতাৰে মাছৰ আঞ্জা আৰু চিলি প্ৰ'নচ্\nৰন্ধন প্ৰণালী : ভেদাইলতাৰে মাছৰ আঞ্জা আৰু চিলি প্ৰ’নচ্\nপ্ৰতিনিধিত্বমূলক আলোকচিত্ৰ। উৎস-ইণ্টাৰেট\n১. ভেদাইলতাৰে মাছৰ আঞ্জা:\nভেদাইলতা – ২মুঠি\nমাছ – ৪ টুকুৰা\nআলু – ১টা (সিজাই লোৱা)\nপিয়াঁজ – ১টা\nআদা-নহৰু পেষ্ট – ১ চামুচ\nজীৰা গুড়ি – ১চামুচ\nজালুকৰ গুড়ি – ১চামুচ\nকেঁচা জলকীয়া – ২টা\nনিমখ, হালধি, তেল জোখ অনুপাতে\nপ্ৰণালী: প্ৰথমে ভেদাইলতাখিনি মিক্সিত পেষ্ট কৰি চেকনিৰে চেকি ৰস উলিয়াই ল’ব ৷\nমাছকেইডোখৰ নিমখ-হালধি সানি লৈ, কেৰাহীত তেল গৰম কৰি ফ্ৰাই কৰি ল’ব ৷\nএতিয়া সেই তেলতে পিয়াঁজ, আদা-নহৰু, নিমখ, হালধি, জীৰা গুড়ি, কেঁচা জলকীয়া, সিজোৱা আলুখিনি দি অলপ ভাজি ল’ব ৷ তাৰপিছত চেকি লোৱা ভেদাইলতাৰ ৰসখিনি দি, প্ৰয়োজন অনুসৰি পানী অলপ দি উতলিবলৈ দিব ৷ উতল আহিলে মাছকেইডোখৰ দি দিব ৷আঞ্জা ঘন হৈ আহিলে জালুকৰ গুড়ি দি নমাই গৰমে গৰমে ভাতৰ লগত পৰিৱেশন কৰিব ৷\n২. চিলি প্ৰ’নচ্ :\nমিছা মাছ – ২৫০ গ্ৰাম\nডাঙৰ কেপ্‌চিকাম – ১টা\nপিয়াঁজ – ৩টা (কাটি লোৱা)\nনহৰু – ৭ কোঁহ (সৰু সৰুকৈ কুটি ল’ব)\nআদা -১ইঞ্চি (দীঘলকৈ কুটি ল’ব)\nজীৰা গুড়ি – ১ চামুচ\nট’মেট’ চচ্ – ২ চামুচ\nচ’য়া চচ্ – ২ চামুচ\nকৰ্ণফ্ল’ৰ – ১ চামুচ\nমৌ – ১চামুচ\nনিমখ ,হালধি,তেল আন্দাজমতে—\nপ্ৰণালী : নহৰু , আদা, পিয়াঁজ , কেপ্‌চিকাম কাটি ল’ব ৷ মাছখিনি ধুই নিমখ হালধি সানি ল’ব ৷ কেৰাহীত তেল গৰম কৰি মাছখিনি ফ্ৰাই কৰি উঠাই থব ৷সেই তেলতে কাটি লোৱা নহৰু,আদা দি ৰঙচুৱাকৈ ভাজি পিয়াঁজ,কেপ্‌চিকাম,জলকীয়া, নিমখ, হালধি, জীৰা গুড়ি দি লৰাই মাছখিনিও দি দিব ৷ তাৰ পিছত কৰ্ণফ্লৰ ,ট’মেট চচ্ , চ’য়া চচ্ আৰু এচামুচ মৌ দি লৰাই অলপ সময় ভাজি নমাই গৰমে গৰমে ভাতৰ লগত পৰিৱেশন কৰিব ৷


হিন্দী চিনেমাৰ দৰে নহয় কথাবোৰ !– News18 assam\nহিন্দী চিনেমাৰ দৰে নহয় কথাবোৰ ! অনুভূতিবোৰ হৃদয়ৰ পৰা নাহে, তথাপিও মনে মনে অজানিতে কিয় হৈ যায় প্ৰেম ? সামান্য অজুহাততে কিয় হৈ যায় ব্ৰেক আপ ?\nপ্ৰেমত পৰাৰ তিনিটা স্তৰ আছে যাৰ ভিতৰত আছে কামনা, আকৰ্ষণ আৰু আসক্তি। তিনিওটা স্তৰ বিভিন্ন হৰমনৰ সঁহাৰিৰ সৈতে সম্পৰ্কিত।\nLast Updated : May 12, 2021, 23:33 IST\nকোৱা হয় যে যেতিয়া আপোনাৰ হৃদয়ে কাৰোবাৰ বিষয়ে অত্যাধিক ইতিবাচক ভাৱে চিন্তা কৰা আৰম্ভ কৰে আৰু ইয়াৰ বাবে স্পন্দন কৰে, ইয়াৰ অৰ্থ হৈছে আপুনি সেই ব্যক্তিজনৰ প্ৰেমত পৰিছে। অৱশ্যে, কাৰোবাৰ প্ৰেমত পৰাৰ আঁৰত বহুতো বৈজ্ঞানিক কাৰণ থাকিব পাৰে। দৰাচলতে, এই অনুভূতিবোৰ আমাৰ হৃদয়ৰ পৰা নাহে, যিদৰে প্ৰায়ে চিনেমাত দেখুওৱা হয়। এই সকলোবোৰ আমাৰ মনৰ সৈতে সংযুক্ত। আমাৰ শৰীৰে সেই অনুসৰি ইয়াৰ প্ৰতিক্ৰিয়া দিয়ে। মাউণ্ট এলিজাবেথৰ এক প্ৰতিবেদন অনুসৰি, বিজ্ঞানত প্ৰেমত পৰাৰ বহুতো কাৰণ আছে। ই হৰমন শক্তিশালী কৰে আৰু এজন ব্যক্তিৰ প্ৰতি তেওঁলোকৰ প্ৰৱণতা বৃদ্ধি কৰে। প্ৰেমত পৰাৰ তিনিটা স্তৰ আছে যাৰ ভিতৰত আছে কামনা, আকৰ্ষণ আৰু আসক্তি। তিনিওটা স্তৰ বিভিন্ন হৰমনৰ সঁহাৰিৰ সৈতে সম্পৰ্কিত। এই তিনিটা স্তৰৰ বিষয়ে জানো আহক।\nই শৰীৰৰ এক লিম্বিক প্ৰণালী। আৰম্ভণিতে, আমি আকৰ্ষিত কৰা ব্যক্তিজনৰ প্ৰতি আমি অনুভৱ কৰা যৌন আকৰ্ষণ। এই অনুভৱৰ বাবে এষ্ট্ৰোজেন আৰু টেষ্টোষ্টেৰন হৰমন প্ৰধানকৈ দায়ী। নৰেপিনেফ্ৰাইন বা পিইএ - এক প্ৰাকৃতিকভাৱে পোৱা এম্ফাটামাইন যি দ্ৰুতগতিত এই আমোদ বা কামনাৰ অভিজ্ঞতা বৃদ্ধি কৰে আৰু ভোক হ্ৰাস কৰে। এনে পৰিস্থিতিত, এজন নিৰ্দিষ্ট ব্যক্তিৰ প্ৰতি আকৰ্ষণ বৃদ্ধি হয়।\nইয়াতেই সম্পূৰ্ণ ধেমালি আৰম্ভ হয়। এই পৰ্যায়টো প্ৰথম জৈৱিক সঁহাৰিৰ পিছত আৰম্ভ হয়। ই বহুতো হৰমনৰ সঁহাৰিও আৰম্ভ কৰে। এজন ব্যক্তিৰ প্ৰেমত পৰাটো প্ৰকৃততে শৰীৰত চাপৰ সঁহাৰিৰ কাৰণ। এড্ৰেনালিনৰ এই লক্ষণবোৰ অনুভৱ হোৱাৰ সম্ভাৱনা থাকিব পাৰে। ৰেচিং হৃদস্পন্দন, শুকান মুখ, ঘাম ওলোৱা, এই সকলোবোৰে প্ৰতিক্ৰিয়া এড্ৰেনালিন আৰম্ভ কৰে। তাত প্ৰেমত পৰাৰ বাবে শৰীৰত নিউৰোট্ৰেন্সমিটাৰ ডোপামিন প্ৰস্তুত কৰিবলৈ অনুপ্ৰাণিত হয়। ইয়াক হেপ্পী হৰমন বুলিও কোৱা হয়। হৃদয়ত সুখ অনুভৱৰ বাবে ডোপামিন দায়বদ্ধ। ই শক্তি আৰু মনোযোগ বৃদ্ধি কৰে আৰু ভোক হ্ৰাস কৰে। এনে পৰিস্থিতিত, এজন নিৰ্দিষ্ট ব্যক্তিৰ প্ৰতি আকৰ্ষণ দেখা যায়।\nমিলনে অক্সিটচিন হৰমন প্ৰস্তুত কৰে। যৌন উত্তেজনাৰ সময়ত অক্সিটচিনৰ স্তৰ বৃদ্ধি হয়। ই মানুহক ইজনে সিজনৰ সৈতে বান্ধি কাম কৰে। জন্মৰ ঠিক পিছতে মাতৃ-সন্তানৰ সম্পৰ্কত ই এক গুৰুত্বপূৰ্ণ ভূমিকা পালন কৰে। যেতিয়া কেঁচুৱাটোক প্ৰয়োজন হয় তেতিয়া ই স্তনক গাখীৰ এৰি দিয়াৰ সংকেত দিয়ে। ই ভেচোপ্ৰেছিন নামৰ এটা হৰমনো প্ৰস্তুত কৰে। ই বৃক্কত কাম কৰে আৰু তৃষ্ণা নিয়ন্ত্ৰণ কৰে। যৌন সম্ভোগৰ লগে লগে এই হৰমনটো মুকলি কৰা হয়। কেৱল সেয়াই নহয়, ই যৌন সম্ভোগ কৰা আৰু সঙ্গী এজনক ভাল পোৱাত এক গুৰুত্বপূৰ্ণ ভূমিকা পালন কৰে। ই স্বাস্থ্যকৰ আৰু দীৰ্ঘদিন ধৰি সম্পৰ্কৰ বন্ধন বজাই ৰখাৰ বাবে কাম কৰে।\nসঙ্গীৰ সৈতে ব্ৰেক-আপ হ'লে লক্ষণবোৰ ইতিমধ্যে দৃশ্যমান হয়। ডোপামিন হৰমনটোৱে মস্তিষ্কৰ বেছিভাগ প্ৰণালী নিয়ন্ত্ৰণ কৰে, সেয়েহে আপুনি অনুভৱ কৰাটো স্বাভাৱিক যে ব্ৰেকআপৰ পিছত আপোনাৰ হৃদয় ভাঙি গৈছে।\nFirst published: May 12, 2021, 23:33 IST\nloveLove CoupleLove RelationPartnerScience


আয়ুৰ্বেদৰ মতে, আমলখি হৈছে এক অমৃত ফল যাৰ অগণন লাভালাভ আছে। আমলখি কেৱল চুলি আৰু ছালৰ বাবেউপকাৰী বুলি গণ্য কৰা হয় কিন্তু বিভিন্ন ৰোগত ঔষধ হিচাপেও ব্যৱহাৰ কৰা হয়। আমলা ভিটামিন চি | সমৃদ্ধ ইয়াত কেলচিয়াম, লো, ফছফৰাছ, ফাইবাৰ আৰু কাৰ্বোহাইড্ৰেটও থাকে|\nপ্ৰতিদিনে আমলখি খোৱাটো চুলি উন্নত কৰেই কিন্তু বয়স বৃদ্ধিৰ প্ৰভাৱো হ্ৰাস কৰে। কেৱল এয়াই নহয়, ইয়াৰ ব্যৱহাৰে ৰক্তহীনতাৰ আশংকাও হ্ৰাস কৰে| মূৰৰ চুলি ক'লা, ডাঠ আৰু দীঘল ৰাখে। ভিটামিন−চি হৈছে এক সূক্ষ্ম উপাদান যি তাপৰ প্ৰভাৱৰ দ্বাৰা ধ্বংস হয়, কিন্তু আমলখি ধ্বংস নকৰে।\nবিশ্বাস কৰা হয় যে যদি আমলখি গছৰ তলত খাদ্য ৰন্ধা হয় আৰু খোৱা হয়, সকলো ৰোগ আৰোগ্য হয়। মানসিক ভাৱে মিছা কথা কোৱা লোকসকলে যিকোনো ধৰণে গোটেই বছৰটোত নিয়মীয়াকৈ আমলখি সেৱন কৰিব লাগে। নিয়মীয়াকৈ আমলখি খোৱাটোৱে মগজুক উৎসাহ আৰু শক্তি প্ৰদান কৰে।\nআমলখিৰ5টা উপকাৰীতা :-\n1. চুলিৰ বাবে উপকাৰী :- আমলখি চুলিৰ বাবে আশীৰ্বাদ বুলি গণ্য কৰা হয়। ইয়াত থকা ভিটামিন চি-য়ে মানুহক প্ৰাণহীন হোৱাৰ পৰা সুৰক্ষিত কৰে আৰু ইয়াক দীঘল, ঘন আৰু উজ্জ্বল কৰি তোলে। ব্ৰু তৈয়াৰ কৰিবলৈ আমলখি, ৰীথা আৰু শিকাকাই মিহলি কৰক। ইয়াক চুলিত প্ৰয়োগ কৰক। শুকোৱাৰ পিছত চুলিপানীৰে ধুব। ই চুলি কোমল, ডাঠ আৰু দীঘল কৰে\n2. চকুৰ বাবে উপকাৰী :-\nআমলখিত থকা এণ্টিঅক্সিডেণ্ট গুণবোৰ চকুৰ বাবে অতি উপকাৰী। এইটো ভিটামিন চিৰ এটা ভাল মাধ্যম। ই চকুত জ্বলা-পোৰা হোৱা ভাল কৰে আৰু লগতে পোহৰ বৃদ্ধিত কাৰ্যকৰী হয়।\n3. এচিডিটিত আৰাম দায়ক :-\nযেতিয়া এচিডিটিৰ সমস্যা হয় তেতিয়া আমলখি অত্যন্ত উপকাৰী হয়। চেনীৰ সৈতে মিহলি কৰা আমলখিৰ গুৰি খোৱা বা পানীত মিহলি কৰিলে এচিডিটি উপশম হয়। লগতে আমলখিৰ ৰস খোৱাটোৱে পেটৰ সকলো সমস্যাৰ পৰা সকাহ দিয়ে।\n4. ছাল পৰিষ্কাৰ আৰু উজ্জ্বল কৰক :-\nমুখমণ্ডলৰ দাগ আঁতৰ কৰা আৰু সেইবোৰ সুন্দৰ কৰাতো আমলখি উপযোগী। ইয়াৰ পেষ্ট এটা তৈয়াৰ কৰা আৰু ইয়াক মুখত প্ৰয়োগ কৰিলে ছাল পৰিষ্কাৰ, উজ্জ্বল হয় আৰু লগতে কোঁচ হ্ৰাস হয়।\n5. উচ্চ ৰক্তচাপৰ বাবে উপকাৰী :-\nউচ্চ ৰক্তচাপ নিয়ন্ত্ৰণত আমলখি কাৰ্যকৰী। একে সময়তে, ই মন আৰু শৰীৰ দুয়োকে সকাহ দিয়ে। মৌৰ সৈতে মিহলি হৈ আমলখি গুৰি খোৱাটো বৰ উপকাৰী।


khuda-gawah-shooting-amitabh-bachchan-and-sridevi-were-provided-with-half-of-afghanistans-air-force-for-security-skd– News18 assam\nHome » photogallery » lifestyle »Khuda Gawah in Afghanistan: আফগানিস্তানত অমিতাভ–শ্ৰীদেৱীৰ ‘খুদা গৱাহ’ৰ শ্বুটিঙৰ সময়ত কি হৈছিল জানেনে?\nKhuda Gawah in Afghanistan: আফগানিস্তানত অমিতাভ–শ্ৰীদেৱীৰ ‘খুদা গৱাহ’ৰ শ্বুটিঙৰ সময়ত কি হৈছিল জানেনে?\nই আফগানিস্তানৰ সৈতেই এটা সময়ত সম্পৰ্ক আছিল বলীউদৰ।\n| August 19, 2021, 09:35 IST\nআফগানিস্তানৰ দৰে বৈচিত্ৰৰে ভৰা দেশ এখন জ্বলিছে। তালিবানে দখল কৰিছে সমগ্ৰ দেশ। প্ৰাণ ৰক্ষা কৰিবলৈ দেশ এৰি পলাইছে হাজাৰ হাজাৰ লোক। এই আফগানিস্তানৰ সৈতেই এটা সময়ত সম্পৰ্ক আছিল বলীউদৰ।\n১৯৯২ চনত অমিতাভ বচ্চন আৰু শ্ৰীদেৱীৰ ছুপাৰহিট ছবি ‘খুদা গৱাহ’ৰ শ্বুটিং হৈছিল আফগানিস্তানত। সেই সময়ত খুবেই বেয়া সময়ৰ মাজত পাৰ কৰিছিল দেশখনে। ছবিৰ এটা দৃশ্যৰ শ্বুটিং কৰা হৈছিল আফগানিস্তানৰ মাজাৰ–এ–শ্বৰীফত, যি এতিয়া তালিবানৰ কবলত।\nসেই সময়ত আফগানিস্তানৰ ৰাষ্ট্ৰপতি আছিল নাজিবুল্লাহ আহমেদজাই। তেওঁ অমিতাভ বচ্চনৰ ডাঙৰ অনুৰাগী আছিল বুলি জনা যায়। সেই দেশত ছবিৰ শ্বুটিঙৰ বাবে ৰাষ্ট্ৰপতিয়ে বায়ুসেনাক ইউনিটৰ সুৰাৰ দায়িত্বত নিয়োগ কৰিছিল।\n২০১৩ চনত ফেচবুকত ‘খুদা গৱাহ’ শ্বুটিঙৰ অভিজ্ঞতা শ্বেয়াৰ কৰিছিল খোদ বিগ বিয়ে। তেওঁ লিখিছিল, ‘ছোভিয়েটে সম্প্ৰতি দেশ এৰিছে আৰু আফগানিস্তানৰ দায়িত্ব চম্ভালিছে নাজিবুল্লাহ আহমেদজাইয়ে। তেওঁ হিন্দী চিনেমাৰ ডাঙৰ ভক্ত। তেওঁৰ মোৰ সৈতে দেখা কৰিবলৈ বিচাৰিছিল আৰু আমাক ৰাজকীয়ভাৱে সন্মান জনোৱা হৈছিল।’\nঅমিতাভে তেওঁৰ পোষ্টত আৰু লিখিছিল, ‘মাজাৰ–এ–শ্বৰীফত আমাৰ ভিভিআইপিৰ দৰে ৰখা হৈছিল। বায়ুসেনা আৰু সশস্ত্ৰ বাহিনীয়ে আমাৰ সুৰক্ষা দিছিল। আমাৰ হোটেলত থাকিবলৈ দিয়া হোৱা নাছিল। স্থানীয় এটা পৰিয়ালক সৰু এটা ঘৰত স্থানান্তৰ কৰি আমাক তেওঁলোকৰ ঘৰত ৰখা হৈছিল।’\nঅমিতাভ বচ্চনে কৈছিল, আফগানিস্তানত খুদা গৱাহ ছবিৰ শ্বুটিঙৰ সময় তেওঁ কেতিয়াও পাহৰিব নোৱাৰে। নিৰাপত্তাক লৈ সমস্যা থাকিলেও, সেই দেশে যিদৰে তেওঁলোকৰ কাষত থিয় হৈছিল, সেয়া জীৱনৰ অন্যতম অভিজ্ঞতা।


কাৰ বাবে কোন আছে? ASSAMESE STORY\nHomeগল্পকাৰ বাবে কোন আছে? ASSAMESE STORY\nজোনাক অসম - March 31, 2019\nঅফিচৰ পৰা খোজ কাঢ়ি ঘৰলৈ আহি আছিলো। ৰাস্তাতে এখন ৱালত কাগজ লগোৱা আছিল। মই ওচৰলৈ গৈ সেই কাগজ খন চালো, তাত লিখা আছিল যে - "কৃপা কৰি সম্পূৰ্ণ পঢ়িব!\nএইটো ৰাস্তাত যোৱা কালি মই ৫০ টকা নোট এখন হেৰুৱালোঁ, মই ভালদৰে চকুৰে দেখা নাপাওঁ। যিয়ে সেই ৫০ টকা নোট খন পায়, তেওঁ কৃপা কৰি এইটো ঠিকনাত দি যাব'হি !" এইবুলি তলৰ ফালে তাত এটা ঠিকনা দিয়া আছিল। মই সেই ঠিকনাটো মনত ৰাখিলো। এই খিনি কথা পঢ়ি কিয় নাজানো কিন্তু সেই ঠিকনালৈ এবাৰ যাবলৈ মন গ'ল। তাৰপিছত মই সেই ঠিকনা পালোগৈ আৰু মই যেতিয়া মাত লগালোঁ তেতিয়া এটা সৰু জুপুৰিৰ পৰা এগৰাকী বৃদ্ধা এডাল লাঠিৰ সহায়ত বাহিৰলৈ ওলাই আহিল। মই তেওঁক দেখি গম পালো যে, তেওঁ তাত অকলে থাকে। তেতিয়া মই তেওঁক মৃদু কণ্ঠৰে ক'লো যে - "আইতা, মই আপোনাৰ সেই হেৰুওৱা ৫০ টকা নোট খন পালোঁ, তাকে দিবলৈ আহিছোঁ!"\nমোৰ পৰা এইষাৰ কথা শুনি সেই বৃদ্ধা গৰাকীয়ে কান্দিব ধৰিলে আৰু কম্পিত কণ্ঠৰে মোক ক'লে যে - "বোপাই, এতিয়ালৈকে কমেও ৪০-৫০ জন লোক আহি মোক ৫০ টকাকৈ দি গৈছে। মই লিখা-পঢ়া নাজানো, ভালদৰে চকুৰে দেখাও নাপাওঁ। মই নাজানো, কোনে মোৰ এই অৱস্হাটো দেখি দুখ পাই মোৰ সহায় কৰিবলৈ সেই কাগজত তেনেদৰে লিখি থ'লে!"\nমই বহুত কাকুতি মিনতি কৰা পিছত তেওঁ মোৰ পৰা সেই ৫০ টকাতো ল'লে কিন্তু মোৰ ওচৰত এটি মিনতি কৰিলে এইবুলি যে -"বোপাই, সেইখন চিঠি মই লিখা নাছিলো। কোনোবাই মোৰ ওপৰত সহানুভূতি দেখুৱাই লিখিছিল। তুমি যাওঁতে সেইখন কাগজ ফালি পেলাই দিবা!"\nমই তেওঁক "হ'ব, ঠিক আছে" বুলি কৈ দিলো কিন্তু মোৰ মন-মগজুৰে মোক এইটো ভাবিবলৈ বাধ্য কৰিলে যে - "সেই ৪০-৫০ জন লোককো হয়তো এই বৃদ্ধা গৰাকীয়ে এই একেটা কথাকে কৈছিল কিন্তু কোনেও সেইখন কাগজ নাফালিলে।"\nমোৰ হৃদয় সেইজন অচিন ব্যক্তিৰ প্ৰতি সন্মান আৰু কৃতজ্ঞতাৰে উপচি পৰিল যিয়ে এই বৃদ্ধা গৰাকীৰ সহায়ৰ বাবে সেই কাগজত লিখা উপায়টো বিচাৰিছিল আৰু তেওঁলৈ সহায় আগবঢ়াইছিল। অভাৱী লোকক সহায় কৰিবলৈ বহুত ধৰণৰ উপায় থাকে, কিন্তু এনেকুৱা ধৰণৰ উপায়ে মোৰ হৃদয় চুই গ'ল আৰু ময়ো সেই কাগজখন নাফালিলো।\nঅভাৱী লোকক সহায় কৰা উপায় বহুত আছে কেৱল কৰ্ম (সহায়) কৰা প্ৰবল ইচ্ছা মনত থকাটোহে প্ৰয়োজন। সময় বোবা নহয়, কেৱল মৌন হয়। সময়ত নিশ্চয়ে কয় - "কাৰ বাবে কোন আছে!"\n** "Only by giving are you able to receive more than you already have."\n** "Helping others, without expecting anything in return is what true self-worth is all about."\n-- Gavin Bird - Avian Digital\n** "Kindness and helping others will return to you when you least expect it, and maybe when you need it."\nপ্ৰাঞ্জল মজুমদাৰ (৫/৩/২০১৯)


কোভিড যুদ্ধৰ আন এক দৃশ্য : কোভিড যোদ্ধাৰ বিলৈ!; তিনিজনক খাবলৈ দিয়া হয় এটা কণী!\nনৰ্থ ইষ্ট নাওৰ কেমেৰাৰ আগত বিস্ফোৰক অভিযোগ কোভিড ৰোগীৰ মৃতদেহ কঢ়িওৱা লোকৰ\nগুৱাহাটী , September 13, 2020 7:45 pm\nৰাজ্যত ক’ৰ’ণাত আক্ৰান্ত হৈ মৃত্যুক আকোৱালি লোৱা লোকৰ সংখ্যা যিমানেই বৃদ্ধি পাইছে সিমানেই তৎপৰতা বৃদ্ধি পাইছে মৃতদেহ কঢ়িয়াই অনা লোকৰ।\nএগৰাকী কোভিড যোদ্ধা হিচাপে এওঁলোকৰো অৱদান অনস্বীকাৰ্য। উপযুক্ত তথা সু-স্বাদু খাদ্য লাভ কৰাৰ অধিকাৰ এইসকলৰো আছে।\nকিন্তু নৰ্থ ইষ্ট নাওৰ কেমেৰাৰ সন্মুখত নাম প্ৰকাশত অনিশ্চুক এজন কোভিড যোদ্ধাৰ বিস্ফোৰক অভিযোগ তেওঁলোকক মাছ-মাংস খাবলৈ দিয়াতো বাদেই তিনিগৰাকীৰ মাজত এটা কণী ভাগ কৰি খাবলৈ দিয়া হয়।\n‘আমি যিখন হোটেলত আছো, খাদ্য দিয়াৰ নিয়ম নীতিখিনি ঠিকেই আছে যদিও তৃপ্তি বা সা-সুবিধা সেইবোৰ নাথাকে। এদিনো মাছ-মাংস নিদিলে। কেতিয়াবা কণী এটা তিনিভাগ কৰি তিনিজনক দিয়া হয়।’ উলুবাৰী শ্মশানলৈ কোভিড ৰোগীৰ মৃতদেহ কঢ়িয়াই অনা এজন লোকে এইদৰে কয়।\nতেওঁ আৰু কয় ‘আমি কষ্ট কৰা অনুপাতে খাদ্য পোৱা নাই। ইমানখিনি কষ্ট কৰি আছো সপ্তাহত কমেও তিনিদিন মাছ নাইবা মাংস পাব লাগিছিল যদি এদিনো পোৱা নাই।’\nকোভিড যুদ্ধখনত নিজকে নিয়োগ কৰি পৰিয়ালৰ লোকৰ পৰা দীৰ্ঘদিনে বিচ্ছিন্ন হৈ থকা এইসকল লোকে ন্যূনতম যি খোৱা-বোৱাৰ সুবিধা সেয়া লাভ কৰিব লাগিছিল তথা এয়া লাভ কৰাটো এওঁলোকৰ অধিকাৰ।\nএই সন্দৰ্ভত প্ৰতিক্ৰিয়া প্ৰকাশ কৰিছে মানৱ অধিকাৰ কৰ্মী ড০ দিব্যজ্যোতি শইকীয়াই।\nতেওঁ কয় ‘কেন্দ্ৰীয় চৰকাৰৰ স্বাস্থ্য মন্ত্ৰণালয়ে যি নিৰ্দেশনা দিছে যে প্ৰতিজন ৰোগী আৰু চিকিৎসক, নাৰ্ছ বা কোভিডৰ কৰ্তব্য কৰা সকলো লোকক স্বাস্থ্যৰ প্ৰতি সজাগ হ’ব লাগিব। তেওঁলোকৰ খাদ্যত প্ৰটিন থাকিব লাগিব বা যিখিনি ভিটামিনৰ প্ৰয়োজন সেইখিনি থাকিব লাগিব।’\n‘যেতিয়া চৰকাৰেই খাদ্য যোগানৰ পৰা আৰম্ভ কৰি সমগ্ৰ কোভিড প্ৰক্ৰিয়াটো চোৱা-চিতা কৰি আছে গতিকে স্বাস্থ্যসন্মত খাদ্য সামগ্ৰী যোগান ধৰিব লাগে। মৃতদেহ কঢ়িয়াই অনা লোকসকল আগশাৰীৰ কোভিদ যোদ্ধা। চৰকাৰে নিয়ম মতে এইসকলক খাদ্যৰ যোগান ধৰিব লাগে।’ শইকীয়াই লগতে কয়।\nচৰকাৰে যদি এটা কণী তিনিভাগ কৰি এইসকল কোভিড যোদ্ধাক দিছে তেন্তে নিশ্চয়কৈ তেওঁলোকৰ অধিকাৰ খৰ্ব হোৱা বুলি দাবী কৰে শইকীয়াই।\nতেওঁ লগতে কয় ‘এনেধৰণৰ সৰু সৰু কথাবোৰৰ পৰাই মানৱ অধিকাৰ খৰ্ব হয়। স্বাস্থ্য মন্ত্ৰী ড০ হিমন্ত বিশ্ব শৰ্মাই যিবোৰ আহ্বান দি থাকে, কি আহ্বান দি কথা কৈ থকাতকৈ কাম কৰি কৰিছে বা আদৰ্শ কি দেখুৱাইছে সেইটোহে আচল নমুনা হোৱা উচিত।’


কৰ’নাৰ দ্বিতীয়টো ঢৌত বিধ্বস্ত ভাৰত ! - Prag News\nHomeব্ৰেকিং নিউজকৰ’নাৰ দ্বিতীয়টো ঢৌত বিধ্বস্ত ভাৰত !\nকৰ’নাৰ দ্বিতীয়টো ঢৌত বিধ্বস্ত ভাৰত !\nনতুন দিল্লী : কৰ’নাৰ দ্বিতীয়টো ঢৌত বিধ্বস্ত হৈ পৰিছে ভাৰত৷ দেশত প্ৰতিদিনে লক্ষাধিক লোক কৰ’নাত আক্ৰান্ত হৈছে৷ কেন্দ্ৰীয় স্বাস্থ্য মন্ত্ৰালয়ৰ তথ্য অনুসৰি ২৪ ঘণ্টাত ৩ লাখ ২৩ হাজাৰ ১৪৪জন লোক আক্ৰান্ত হোৱাৰ লগতে মৃত্যু ঘটিছে ২,৭৭১জন লোকৰ৷\nআৰু পঢ়িব পাৰিব : বন্ধ থাকিব শিক্ষানুষ্ঠান ! এদিনতে ৩ সহস্ৰাধিক লোক আক্ৰান্ত কৰ’নাত…\nইপিনে উত্তৰ প্ৰদেশ, কৰ্ণাটকত ভয়ংকৰ ৰূপত বৃদ্ধি পাইছে সংক্ৰমণৰ হাৰ৷ উত্তৰ প্ৰদেশত ৩৭ হাজাৰৰো অধিক লোক আক্ৰান্ত, কৰ্ণাটকত ২৯ হাজাৰ আক্ৰান্ত হয়৷ সংক্ৰমণ বৃদ্ধি পোৱাৰ বাবে আজিৰেপৰা কৰ্ণাটকত ১৪দিনীয়া লকডাউন জাৰি কৰা হৈছে৷ মহাৰাষ্ট্রতো আক্ৰান্ত হৈছে ৬৭ হাজাৰৰো অধিক লোক৷\nআৰু পঢ়িব পাৰিব : পৰৱৰ্তী সপ্তাহ পৰ্যন্ত অভাৱ নহয় আইচিইউ আৰু বিচনাৰ ! হিমন্ত বিশ্ব\nইপিনে দেশত এতিয়ালৈকে মুঠ ১৪,৫১,৭১,১৮৬ জনক প্ৰদান কৰা হৈছে ভেকচিন৷\nPrevious articleবন্ধ থাকিব শিক্ষানুষ্ঠান ! এদিনতে ৩ সহস্ৰাধিক লোক আক্ৰান্ত কৰ’নাত…\nNext articleপ্ৰধান শিক্ষকৰ লুণ্ঠনৰাজঃ চৰকাৰী ধন আত্মসাৎ কৰাৰ অভিযোগ


Tiate in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Tiate ar byavahar, ppali, parshwakriya, upkaar, kriya-pratikriya aaru satarkatabani\nTiate in Assamese\nTiate ৰ লাভ আৰু ব্যৱহাৰসমূহ - Tiate Benefits & Uses in Assamese- Tiate ar laabh aaru byavaharsamuh\nTiate ৰ পালি আৰু সেয়া কেনেদৰে ল'ব - Tiate Dosage & How to Take in Assamese - Tiate ar paali aaru xeya kenedore lobo\nTiate ৰ পাৰ্শ্চক্ৰিয়াসমূহ - Tiate Side Effects in Assamese- Tiate ar parshwakriyasamuh\nTiate সংক্ৰান্ত সতৰ্কতাবাণীসমূহ - Tiate Related Warnings in Assamese- Tiate xonkranta xatarkatabanisamuh\nঅইন দৰৱৰ সৈতে Tiateৰ গুৰুতৰ ক্ৰিয়া-প্ৰতিক্ৰিয়া - Severe Interaction of Tiate with Other Drugs in Assamese- Oinor xoite Tiate ar gurutor kriya-pratikriya\nTiate মতভেদসমূহ - Tiate Contraindications in Assamese- Tiate nishedhsamuh\nTiate ৰ বিষয়ে সততে সোধা প্ৰশ্নসমূহ - Frequently asked Questions about Tiate in Assamese- Tiate ar bikhoye satate xodha prashnasamuh\nখাদ্য আৰু মদৰ সৈতে Tiate ক্ৰিয়া-প্ৰতিক্ৰিয়া - Tiate Interactions with Food and Alcohol in Assamese- khadya aaru modor xoite Tiate kriya-pratikriya\nTiate ৰ লাভ আৰু ব্যৱহাৰসমূহ - Tiate Benefits & Uses in Assamese - Tiate ar laabh aaru byavaharsamuh\nTiate তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nTiate-ৰ উপাদানসমূহ - Tiate Active Ingredients in Assamese - Tiate-ar upadaansamuh\nTiate ৰ পাৰ্শ্চক্ৰিয়াসমূহ - Tiate Side Effects in Assamese - Tiate ar parshwakriyasamuh\nগৱেষণাৰ ভিত্তিত, Tiate ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nTiate সংক্ৰান্ত সতৰ্কতাবাণীসমূহ - Tiate Related Warnings in Assamese - Tiate xonkranta xatarkatabanisamuh\nTiate-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nTiate গ্ৰহণ কৰাৰ পিছত গৰ্ভৱতী মহিলাই বহুতো অসুবিধাৰ সমুখীন হৈছে। গতিকে চিকিতসকৰ পৰামৰ্শ অবিহনে কোনোপধ্যেই গ্ৰহণ নকৰিব।\nTiate-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nআপুনি যদি স্তন্যপায়ী মহিলা তেন্তে Taking Tiate গ্ৰহণে গম্ভীৰ পাৰ্শ্ব-প্ৰতিক্ৰিয়া কৰিব পাৰে। চিকিতসকে প্ৰয়োজনীয় বুলি কোৱাৰ পূৰ্বে Tiate গ্ৰহণ কৰিব নালাগে।\nবৃক্কত Tiate কি প্ৰভাৱ দেখা গৈছে?\nTiateৰ বৃক্ক ৰ ওপৰত মৃদু পাৰ্শ্ব-প্ৰতিক্ৰিয়া আছে।\nযকৃতত Tiate কি প্ৰভাৱ দেখা গৈছে?\nTiate গ্ৰহণ কৰাৰ পিছত কলিজা ত প্ৰতিকূল প্ৰভাৱ পৰিব পাৰে। আপুনি আপোনাৰ দেহত যদি কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা বন্ধ কৰক। কেৱল আপোনাৰ চিকিতসকে পৰামৰ্শ দিলেহে পুনৰ আৰম্ভ কৰিব।\nহৃদযন্ত্ৰৰ ক্ষেত্ৰত Tiate ৰ কি প্ৰভাৱ দেখা গৈছে?\nTiate গ্ৰহণ কৰাৰ পিছত হৃদয় ত প্ৰতিকূল প্ৰভাৱ পৰিব পাৰে। আপুনি আপোনাৰ দেহত যদি কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা বন্ধ কৰক। কেৱল আপোনাৰ চিকিতসকে পৰামৰ্শ দিলেহে পুনৰ আৰম্ভ কৰিব।\nঅইন দৰৱৰ সৈতে Tiateৰ গুৰুতৰ ক্ৰিয়া-প্ৰতিক্ৰিয়া - Severe Interaction of Tiate with Other Drugs in Assamese - Oinor xoite Tiate ar gurutor kriya-pratikriya\nTiate তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nTiate মতভেদসমূহ - Tiate Contraindications in Assamese - Tiate nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Tiate লোৱা অনুচিত যাতে -\nTiate ৰ বিষয়ে সততে সোধা প্ৰশ্নসমূহ - Frequently asked Questions about Tiate in Assamese - Tiate ar bikhoye satate xodha prashnasamuh\nএই Tiate-এ অভ্য়াস বা নিচাৰ সৃষ্টি কৰে নেকি?\nনহয়, আপনি Tiateৰ প্ৰতি আসক্ত নহয়।\nTiate আপোনাক টোপনি নলগায় বা তন্দ্ৰাচ্ছন্ন নকৰে। আপুনি মেচিন আদি চলাব পাৰে।\nহয়, চিকিত্সা পৰামৰ্শ অনুসাৰেহে Tiate লওক।\nনহয়, Tiateয়ে কোনোধৰণৰ মানসিক ৰোগৰ চিকিত্সা কৰিব নোৱাৰে।\nখাদ্য আৰু মদৰ সৈতে Tiate ক্ৰিয়া-প্ৰতিক্ৰিয়া - Tiate Interactions with Food and Alcohol in Assamese - khadya aaru modor xoite Tiate kriya-pratikriya\nখাদ্য আৰু Tiateৰ ক্ৰিয়া-প্ৰতিক্ৰিয়া\nগৱেষণাৰ অভাৱত, Tiate আৰু দৰৱে কেনেদৰে প্ৰভাৱ পেলাব তাৰ বিষয়ে কোৱাটো টান।\nমদ আৰু Tiateৰ মাজৰ প্ৰতিক্ৰিয়া\nমদ আৰু Tiate একেলগে সেৱন কৰাটোৱে আপোনাৰ স্বাস্থ্যত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে।


প্ৰতিমূৰ্তি নহয়, নীলোৎপল-অভিজিতৰ নামত বিদ্যালয় পাতিবলৈ আহ্বান অভিনেতা ৰাজীৱ ক্ৰ’ৰ\nকাৰ্বি আংলঙৰ পানজুৰি গাঁৱত প্ৰতিমূৰ্তিৰ সলনি নীলোৎপল-অভিজিতৰ নামত দুখন বিদ্যালয় স্থাপনৰ বাবে চৰকাৰক আহ্বান জনাইছে অভিনেতা ৰাজীৱ ক্ৰ’ই।\n‘যিহেতু সেই অঞ্চলটো বৰ্তমানো অন্ধবিশ্বাসৰ গ্ৰাসত পৰি আছে, তেন্তে তেওঁলোক দুজনৰ নামত চৰকাৰে এখন বিদ্যালয় স্থাপন কৰিব নোৱাৰে নেকি? মূৰ্তি আজি আছে, কালি নাই; কিন্তু বিদ্যালয় এখন স্থাপন কৰিলে স্মৰণীয় হৈ ৰ’ব,‘ ক’লে ক্ৰ’ই।\nদিচপুৰ প্ৰে’ছ ক্লাবত গুৱাহাটী সচেতন সমাজৰ উদ্যোগত ১৫ জুনত অনুষ্ঠিত শান্তি-সম্প্ৰীতি সভাত আমন্ত্ৰিত অতিথি হিচাপে উপস্থিত থাকি অভিনেতা ৰাজীৱ ক্ৰ’ই চৰকাৰক এই আহ্বান জনায়।\nক্ৰ’ই লগতে প্ৰশ্ন কৰে ‘ঘটনাস্থলীত মূৰ্তি বনোৱাৰ পিছত যদি কোনো দুষ্কৃতিকাৰীয়ে মূৰ্তিটো ভাঙি থৈ আহে, তেন্তে কাৰ্বি আৰু অনা কাৰ্বিৰ মাজত পুনৰ সংঘাতৰ সৃষ্টি নহ’বনে?’\nনীলোৎপল-অভিজিতে মৃত্যুক সাবটি লোৱা ৮ জুন দিনটো ‘অন্ধবিশ্বাস বিৰোধী দিৱস’ হিচাপে পালন কৰিবৰ বাবেও চৰকাৰৰ প্ৰতি তেওঁ আহ্বান জনায়।\n‘মোৰ জিলাতে নৃশংস ঘটনাটো ঘটাৰ বাবে মই লজ্জিত’ বুলি প্ৰকাশ কৰি তেওঁ কয় যে দুই এজন অপৰাধীৰ বাবে সমগ্ৰ কাৰ্বি জাতিটো বেয়া হ’ব নোৱাৰে।\nতেওঁ লগতে কয় ‘যিসকলে ছ’চিয়েল মিডিয়াৰ জৰিয়তে সমগ্ৰ কাৰ্বি জাতিটোক গালি পাৰি আছে, তেওঁলোক নীলোৎপল-অভিজিতৰ হত্যাকাৰীৰ সমানে দোষী। তেওঁলোকে তেনেধৰণৰ মন্তব্য দি কাৰ্বি জাতিটোক মনৰ পৰা হত্যা কৰি আছে।‘\nতেওঁ প্ৰশ্ন কৰে কেৱল অসমীয়া ভাষা কোৱাসকল অসমীয়া নে ভূপেনদাৰ ভাষাৰে নানা জাতি, উপজাতি আটাইবোৰ মিলি অসমীয়া?\n‘অসমীয়া-অনা অসমীয়াৰ মাজৰ বিভাজনৰ জলন্ত উদাহৰণ মই নিজে,‘ বুলি সদৰী কৰি তেওঁ কয় ‘ ১৯৮৮ চনত গুৱাহাটী চিকিৎসা মহাবিদ্যালয়ত মই নামভৰ্তি কৰিছিলো। ৰেগিঙৰ নামত মই অসমীয়া বুলি কোৱাৰ কাৰণে তিনিটাকৈ থাপৰ খাইছিলো মোতকৈ জ্যেষ্ঠ শ্ৰেণীৰ ছাত্ৰৰপৰা। মোৰ নাম সোধাত ৰাজীৱ ক্ৰ’ বুলি কওঁতে মোক পূৰ্ণহতীয়া চৰ সোধাইছিল। দ্বিতীয়, তৃতীয়বাৰো একে প্ৰশ্ন, একে উত্তৰ আৰু একে চৰ। মই নিজকে সংযত কৰি তেওঁলোকক মোক থাপৰ মৰাৰ কাৰণ সোধাত ক’লে তই ক্ৰ’ উপাধি লিখ, তই কেনেকৈ অসমীয়া হ’বি, তই কাৰ্বি আৰু আমি অসমীয়া।‘\n‘তথাপিও নিজকে বুজাই ৩০ বছৰ গুৱাহাটীত আছো আৰু ২৬ বছৰ ধৰি চিনেমাজগতৰ সৈতে জৰিত হৈ আছো,‘ বুলি উল্লেখ কৰি তেওঁ লগতে কয় যে কাৰ্বি ভাষাতকৈ অসমীয়া ভাষাত বেছিকৈ নাটক লিখিছো, বহুকেইখন নাটক পৰিচালনাও কৰিছো, লগতে অসমীয়া চিনেমাত অভিনয়ো কৰিছো।\n‘প্ৰথমতে মই এজন অসমীয়া, তাৰ পিছত এজন কাৰ্বি,‘ তেওঁ কয়।\n‘প্ৰিয়ংকা চোপ্ৰাক আনি কোটি কোটি টকা খৰচ কৰিব পাৰে চৰকাৰে, কিন্তু কান্থিলাংচুক পৰ্য্যটনস্থলী হিচাপে গঢ় দিব নোৱাৰে নেকি? যদি সেই জলপ্ৰপাতটো পৰ্য্যটনস্থলী হিচাপে গঢ় লৈ উঠে তেন্তে তাত থকা নিবনুৱা যুৱকসকলে দোকান, হোটেল আদি খুলি স্বাৱলম্বী হ’ব পাৰিব। স্বাৱলম্বী হ’লেই তেওঁলোকৰ অপৰাধপ্ৰৱণতা সলনি হ’ব,‘ অভিনেতাজনে মত।\nঅসমীয়া প্ৰতিদিন কাকতৰ জ্যেষ্ঠ সাংবাদিক প্ৰকাশ মহন্তই সভাপতিত্ব কৰা উক্ত সভাত আলফাৰ সাধাৰণ সম্পাদক অনুপ চেতিয়াই ডকমকা কাণ্ডক লৈ দুখ প্ৰকাশ কৰাৰ লগতে ৰাজীৱ ক্ৰ’ই দিয়া পৰামৰ্শসমূহৰ প্ৰতি সমৰ্থন আগবঢ়ায়।\nচেতিয়াই কয় ‘অপ-প্ৰচাৰ, উৰাবাতৰি বিয়পাৰ পিছতো চৰকাৰ তথা প্ৰশাসনে অৱহেলা কৰাৰ বাবেই এই ঘটনা সংঘটিত হ’ল।‘\nসোপাধৰাৰ লগতে অন্য অন্ধবিশ্বাস দূৰ কৰাৰ বাবে চৰকাৰক বিশেষ ব্যৱস্থা ল’বৰ বাবেও চেতিয়াই আহ্বান জনায়।


সমাজ বিজ্ঞান দশম শ্ৰেণী তৃতীয় অধ্যায় (ইতিহাস) | প্ৰশ্ন আৰু উত্তৰ Question and Answer\nউত্তৰঃব্ৰিটিছ শাসন প্ৰতিষ্ঠা হোৱাৰ পিছত অসমত টকা বা মুদ্ৰাৰ মাধ্যমত কৰ সংগ্ৰহ কৰা হৈছিল ǀ\n২)কোনচনত মফট মিলচ অসমলৈ আহিছিল ?\nউত্তৰঃ ১৮৫৩ চনত মফট মিলচ অসমলৈ আহিছিল\nউত্তৰঃ কেঞা সকল আছিল মাৰোৱাৰী সম্প্ৰদায়ৰ লোক ǀ\nউত্তৰঃ অসমত ১৮৫৭ চনৰ বিদ্ৰোহৰ নেতৃত্ব দিছিল মণিৰাম দেৱানে\nউত্তৰঃ আহোম ৰাজকোঁৱৰ কন্দৰ্পেশ্বৰ সিংহক ১৮৫৭ চনৰ বিদ্ৰোহত অসমৰ বিদ্ৰোহীসকলে পুনৰাই আহোম সিংহাসনত বহুৱাব খুজিছিল\n৬) মণিৰাম দেৱানক কোন বঙ্গালী মুক্তিয়াৰে সহায় কৰিছিল ?\nউত্তৰঃ মণিৰাম দেৱানক মধুমল্লিক বঙ্গালী মুক্তিয়াৰে সহায় কৰিছিল\nউত্তৰঃ মণিৰাম দেৱানৰ লগত পিয়লি বৰুৱা ফাঁচী কাঠত ওলমিব লগা হৈছিল ǀ\nউত্তৰঃ কেপ্টেইন হলৰইড চাহাবে মণিৰাম দেৱানৰ বিচাৰ কৰিছিল ǀ\nউত্তৰঃ অসমৰ ১৮৫৭ চনৰ বিদ্ৰোহৰ বিফলতাৰ দুটা কাৰণ হল-\nক) অসমৰ বিদ্ৰোহীসকলে প্ৰয়োজনীয় অস্ত্ৰ শস্ত্ৰৰ যোগান পোৱা নাছিল ǀ\nখ) ১৮৫৭ চনৰ বিদ্ৰোহীসকলৰ কাৰ্যপন্হাসমূহ গোপন হৈ থকা নাছিল ǀ\n১০) কোন কোন চনত টিকট কৰ আৰু আয়কৰ প্ৰৰ্ৱতন কৰা হৈছিল ?\nক) ১৮৫৮ চনত- টিকট কৰ\nখ) ১৮৬০ চনত- আয়কৰ\nখ) দুৰ্ভিক্ষ,প্ৰাকৃতিক দুৰ্যোগ আৰু মহামাৰীৰ সময়তো কৃষকসকলক একো ৰেহাই দিয়া হোৱা নাছিল ǀ\nউত্তৰঃ লেফটেনেন্ট ছিংগাৰ আছিল নগাওঁৰ সহকাৰী উপায়ুক্ত ।\n১৩) ফুলগুৰিৰ ধাৱা কেতিয়া সংঘটিত হৈছিল ?\nউত্তৰঃ ১৮৬১ চনত ফুলগুৰিৰ ধাৱা সংঘটিত হৈছিল ।\n১৪) ৰঙিয়াৰ কৃষক বিদ্ৰোহ কেতিয়া সংঘটিত হৈছিল ?\nউত্তৰঃ ১৮৯৩ চনত ৰঙিয়াৰ কৃষক বিদ্ৰোহ সংঘটিত হৈছিল ।\n১৫) লচিমা কত অৱস্হিত ?\nউত্তৰঃ উত্তৰ কামৰূপৰ সৰুক্ষেত্ৰী মৌজাত লচিমা অৱস্হিত ।\n১৬) লচিমাৰ কৃষক বিদ্ৰোহ কেতিয়া সংঘটিত হৈছিল ?\nউত্তৰঃ ১৮৯৪ চনত লচিমাৰ কৃষক বিদ্ৰোহ সংঘটিত হৈছিল ।\n১৭) পথৰুঘাটৰ কৃষক বিদ্ৰোহ কেতিয়া সংঘটিত হৈছিল ?\nউত্তৰঃ পথৰুঘাটৰ কৃষক বিদ্ৰোহ সংঘটিত হৈছিল ১৮৯৪ চনত ।\n১৮) ১৮৬১ চনত জয়ন্তীয়া বিদ্ৰোহৰ কোনে নেতৃত্ব দিছিল ?\nউত্তৰঃ উকিয়াং নবাই ১৮৬১ চনত জয়ন্তীয়া বিদ্ৰোহৰ নেতৃত্ব দিছিল\n১৯) ১৮৮১ চনৰ উত্তৰ কাছাৰৰ জনজাতীয় বিদ্ৰোহৰ কোনে নেতৃত্ব দিছিল ?\nউত্তৰঃ শম্ভুধন কছাৰী ১৮৮১ চনৰ উত্তৰ কাছাৰৰ জনজাতীয় বিদ্ৰোহৰ নেতৃত্ব দিছিল\n২০) টিকেন্দ্ৰজিৎক কোনে মৃত্যুদণ্ডৰে দণ্ডিত কৰিছিল ?\nউত্তৰঃ ব্ৰিটিছ চৰকাৰে টিকেন্দ্ৰজিৎক মৃত্যুদণ্ডৰে দণ্ডিত কৰিছিল\n২১) জে ডব্লিউ কুইন্টনক কোন চনত হত্যা কৰিছিল ?\nউত্তৰঃ ১৮৯১ চনত জে ডব্লিউ কুইন্টনক হত্যা কৰিছিল


for-kissing-in-public-during-coronavirus-restrictions-italian-couple-fined-skd– News18 Assam\nমাস্ক খুলি চুম্বন! বৃহৎ পৰিমাণৰ জৰিমনা ভৰিবলগীয়া হ’ল দম্পতীয়ে\nঅন্য মহিলাৰ সৈতে পৰকীয়া প্ৰেম! খঙৰ ভমকৰ পত্নীয়ে সঁজাত ভৰাই নৈত উটুৱাই দিলে স্বামীক\nকোৰোণা নহয়, ছোমালিয়াত এতিয়া ধুমুহাৰ গতিত বাঢ়িছে এক বিশেষ সংক্ৰমণ! জ্বৰ, গাৰ বিষৰ লগতে পুৰুষৰ কাৰণে নামিছে অন্য বিপদ!\nUpdated:October 20, 2020, 11:09 AM IST\nচুম্বনৰত দম্পতীৰ অভিযোগ, তেওঁলোকে যেতিয়া চুম্বন কৰিছিল, সেই সময়ত আশে–পাশে কোনো লোক নাছিল। সেয়েহে তেওঁলোকক অযথা জৰিমনা বিহা হৈছে।\nLast Updated: October 20, 2020, 11:09 AM IST\nইটালীৰ মিলানত ৰাজহুৱা স্থানত চুম্বন কৰাৰ বাবে এক দম্পতীক ৩৬০ পাউণ্ড (৩৪ হাজাৰ টকাৰো অধিক) জৰিমনা কৰা হয়। কাৰণ, এইদৰে মুকলিভাৱে এজনে আনজনক সাবটি ধৰা কাৰ্য কোভিড প্ৰট’কল ভংগ কৰে। ঘটনা ঘটিছে ৯ অক্টোবৰত। ৪০ বছৰীয়া এজন লোকে জীৱনসংগীক ৰাজপথত চুম্বন কৰিবলৈ গৈ খুলি পেলালে মাস্ক! তাৰ পিছতে বিপত্তি!\nচুম্বনৰত দম্পতীক ঘেৰি ধৰিলে ৪ আৰক্ষী বিষয়াই। তেওঁলোকে বাধ্য হৈ দেখুৱালে এংগেজমেণ্টৰ প্ৰমাণপত্ৰ, যিখন দেখিলে বুজা যায় যে তেওঁলোক আঢ়ৈ বছৰ ধৰি এজন আনজনৰ সংগী। সম্পৰ্কৰ প্ৰমাণপত্ৰ হিচাপে স্মাৰ্টফোনৰ ফটো, ভিডিঅ’ তথা মেছেজ দেখুওৱাৰ পিছতো আৰক্ষী বিষয়াসকল সন্তুষ্ট হোৱা নাছিল। কাৰণ তেওঁলোকৰ নথিত আছিল পৃথক পৃথক ঠিকনা।\nদুয়োজনৰ পৰিচয় জনাৰ পিছত আৰক্ষীয়ে ইটালী চৰকাৰৰ নিয়ম অনুসৰি ৩৬০ পাউণ্ড জৰিমনা বিহে। ইটালীত চৰকাৰী নিয়ম অনুসৰি সকলোৱে মাস্ক পৰিধান কৰাৰ লগতে এজনে আনজনৰ পৰা কমেও ১ মিটাৰ দূৰত্ব বজাই ৰাখিব লাগে। এই নিষেধাজ্ঞা যিয়ে একেলগে থাকে তেওঁলোকৰ ক্ষেত্ৰত প্ৰযোজ্য নহয়।\nFirst published: October 20, 2020, 11:07 AM IST\nমাতৃ মধু চোপ্ৰাৰ সৈতে নিজৰ সন্তানৰ ফটো শ্বেয়াৰ কৰিলে প্ৰিয়ংকাই!\nডালিম খায় নে? ডালিমৰ ৰসে কোৰোণাৰ ক্ষেত্ৰত চমৎকাৰ ফল দিয়ে, নতুন গৱেষণাৰ তথ্য\nযোৱা ২৪ ঘণ্টাত মৃত্যু হোৱা লোকৰ সংখ্যাই গঢ়িলে অভিলেখ\n‘বিশিষ্ট ব্যক্তিসকলৰ সত্‍কাৰ কৰি মই সুখী’- সুদীৰ্ঘ ৪০ বছৰে মৃতকৰ সত্‍কাৰ কৰা হীৰামন চৌধুৰীৰ বিষয়ে জানক\n‘অসমৰ সাহস হৈ পুনৰাই হাঁহা’- বিপিন চাউদাঙৰ কণ্ঠত ‘দুৰন্ত তৰুণ’\nঅসমৰ ভূমিত নগাৰ অগ্ৰাসনঃ যোৰহাট-মোককচাঙৰ আৰক্ষী প্ৰশাসনৰ বৈঠক, প্ৰশ্নৰ সঠিক উত্তৰ দিব নোৱাৰিলে নগা আৰক্ষী-প্ৰশাসনৰ দলে\nসুদীৰ্ঘ ৪০ বছৰে মৃতকৰ সত্‍কাৰ কৰা হীৰামন চৌধুৰীৰ বিষয়ে জানক\nখঙৰ ভমকৰ পত্নীয়ে সঁজাত ভৰাই নৈত উটুৱাই দিলে স্বামীক\nঅসমৰ ভূমিত নগাৰ অগ্ৰাসনঃ যোৰহাট-মোককচাঙৰ আৰক্ষী প্ৰশাসনৰ বৈঠক


সৰস্বতী পূজাৰ দিনা যুৱতীৰ সৈতে ভিডিও কলত গৌৰৱ গগৈ, ফোনৰ সিটো পাৰৰ পৰা কি ক'লে যুৱতীয়ে? gaurav-gogois-video-call-to-a-girl-who-won-iphone-under-congress-assam-basao-campaign– News18 assam\nসৰস্বতী পূজাৰ দিনা যুৱতীৰ সৈতে ভিডিও ক'লত গৌৰৱ গগৈ, ফোনৰ সিটো পাৰৰ পৰা কি ক'লে যুৱতীয়ে?\nএতিয়া ৰাজ্যজুৰি চলি আছে কংগ্ৰেছৰ অসম বচাও অভিযান। অসমৰ বিভিন্ন প্ৰান্তলৈ বাছেৰে যাত্ৰা কৰিছে সাংসদ গৌৰৱ গগৈয়ে।\nLast Updated : February 17, 2021, 10:11 IST\n'কি খবৰ? ভালে আছানে?' - হঠাত্ এগৰাকী যুৱতীলৈ ভিডিও ক'ল সাংসদ গৌৰৱ গগৈৰ। সৰস্বতী পূজাৰ দিনাই সাংসদগৰাকীয়ে ভিডিও ক'ল কৰা দেখি আচৰিত হৈ পৰিল যুৱতীগৰাকীও। পিছে ভিডিও ক'লত যুৱতীগৰাকীৰ সৈতে কি কথা পাতিলে সাংসদগৰাকীয়ে?\nএতিয়া ৰাজ্যজুৰি চলি আছে কংগ্ৰেছৰ অসম বচাও অভিযান। অসমৰ বিভিন্ন প্ৰান্তলৈ বাছেৰে যাত্ৰা কৰিছে সাংসদ গৌৰৱ গগৈয়ে। তাৰ মাজতে মঙলবাৰে গৌৰৱ গগৈয়ে ভিডিও ক'ল কৰিলে যুৱতীগৰাকীলৈ।\nSpoke to our first iPhone winner of the #AssamBachao initiative, Manaswita, throughavideo call, congratulating & appreciating her endeavour of voicing out one of the most relevant issues of woman safety throughavery well-elucidated entry to the contest.#AxomBasaonAhok pic.twitter.com/3qDCRy7Nn4\n— Gaurav Gogoi (@GauravGogoiAsm) February 16, 2021\nকংগ্ৰেছৰ নিৰ্বাচনী ইস্তাহাৰৰ বাবে ছচিয়েল মিডিয়াৰ জৰিয়তে ৰাইজৰ পৰামৰ্শ বিচাৰি বিভিন্ন বিষয় তথা সমস্যাৰ বিষয়ে দুই মিনিটৰ ভিডিও প্ৰস্তুত কৰি ছচিয়েল মিডিয়াযোগে প্ৰেৰণ কৰিবলৈ আহ্বান জনাইছিল দলটোৱে। লগতে শ্ৰেষ্ঠ ভিডিও’ সমূহৰ স্ৰষ্টাসকলক আই ফোনেৰে পুৰষ্কৃত কৰা হ'ব বুলি আশ্বাস দিয়া হৈছিল।\nআৰু মঙলবাৰে এনেদৰে ভিডিও প্ৰেৰণ কৰি প্ৰথমবাৰলৈ আইফোন জয় কৰিলে এগৰাকী যুৱতীয়ে। পিছত মানশ্ৰীতা নামৰ যুৱতীগৰাকীক ভিডিও ক'ল কৰি শুভেচ্ছা জনালে সাংসদ গৌৰৱ গগৈয়ে। যুৱতীগৰাকীয়ে মহিলাৰ সুৰক্ষাৰ সন্দৰ্ভত প্ৰেৰণ কৰিছিল ভিডিও।\nঅসমৰ প্ৰাসংগিক সমস্যাসমূহ দাঙি ধৰিবৰ বাবে #AssamBachao জৰিয়তে দলটোৱে 'অসম বচাওঁ আহক' নামেৰে এখন অনলাইন ভিডিঅ' প্ৰতিযোগিতা আয়োজন কৰে।\nখানাপাৰাৰ ২৩ বছৰীয়া মনস্বিতা মহন্ত,(কামৰূপ জিলা) প্ৰথম পুৰস্কাৰ হিচাপে iPhone12 ম'বাইল লাভ কৰিছে। আনহাতে আইআইটি গুৱাহাটীৰ ছাত্ৰ অভিনব বৰাই দ্বিতীয় পুৰস্কাৰ হিচাপে One plus ম'বাইল লাভ কৰিছে। শিৱসাগৰ জিলাৰ ইয়ান বাণ্টাৱা আৰু টি এন প্ৰানে তেওঁলোকৰ ভিডিঅ'ৰ বাবে নগদ পুৰষ্কাৰ লাভ কৰিছে।\nকংগ্ৰেছ ইস্তাহাৰ কমিটীৰ অধ্যক্ষ গৌৰৱ গগৈয়ে ভিডিঅ' কলৰ জৰিয়তে বিজয়ীসকলক অভিনন্দন জনাইছে।\nকংগ্ৰেছ দলে ১০ ফেব্ৰুৱাৰীত গুৱাহাটীত দলৰ কাৰ্যালয়ৰ পৰা এই অভিযান আৰম্ভ কৰিছিল। প্ৰতিযোগিতাত অংশগ্ৰহণ কৰিবলৈ, এজন ব্যক্তিয়ে যিকোনো মুখ্য ছচিয়েল মিডিয়া প্লেটফৰ্মত #AssamBachao লিখি ভিডিঅ'টো পোষ্ট কৰিবলৈ কোৱা হৈছিল আৰু তাৰ পিছত ভিডিঅ'টো www.AssamBachao.in ৱেবচাইটত গৈ জমা দিবলৈ কোৱা হৈছিল।\nFirst published: February 16, 2021, 20:06 IST\nAssam Basao CampaigncongressGaurav Gogoi Video Call


কেনেদৰে চলিছে অসমৰ শিক্ষা ব্যৱস্থা? বিৰোধীৰ সুৰতেই শিক্ষামন্ত্ৰীয়েও মানি ল’লে ব্যৰ্থতা!\nপূৰ্বৰ ‘সফল’ শিক্ষামন্ত্ৰী আজি মুখ্যমন্ত্ৰী হ’ল; পিচে, চৰকাৰী শিক্ষাৰ মানহে উন্নত নহ’ল\nৰাজ্যখনৰ শিক্ষা ব্যৱস্থা কেনেদৰে চলিছে? কেইবা হাজাৰো শিক্ষকৰ পদ খালী। বিৰোধীয়ে ইয়াকে লৈ পূৰ্বৰে পৰা অভিযোগ কৰি আহিছিল যদিও এইবাৰ শাসক পক্ষৰ পৰাই উঠিল প্ৰশ্ন।\nতাৎপৰ্যপূৰ্ণভাৱে এই অভিযোগ মানি লৈছে শিক্ষামন্ত্ৰী ডাঃ ৰণোজ পেগুৱে।\nবিধানসভাত শিক্ষামন্ত্ৰী ৰনোজ পেগুৱে জনায় যে মাধ্যমিক পৰ্যায়ত প্ৰশিক্ষিত শিক্ষকৰ অভাৱতেই শিক্ষাদান বাধাগ্ৰস্ত হৈছে।\nতেওঁ জানিবলৈ দিয়া মতে অসমত মাধ্যমিক পৰ্যায়ৰ বিদ্যালয়ত যিমানখিনি শিক্ষক আছে তাৰ ভিতৰত প্ৰশিক্ষিত শিক্ষক হৈছে মাত্ৰ ৩৮শতাংশ।\nশাসক পক্ষৰ বিধায়ক মৃণাল শইকীয়াই অভিযোগ উত্থাপন কৰি কয় যে শিক্ষক নিযুক্তি নোহোৱাৰ ফলত ৰাজ্যৰ চৰকাৰী বিদ্যালয়ত উপযুক্ত শিক্ষাদান হৈ উঠা নাই। আৰু ইয়াৰ বাবেই অভিভাৱকসকলে এতিয়া ব্যক্তিগত বিদ্যালয়ৰ পিনে ঢাপলি মেলিছে।\nবিজেপি মিত্ৰজোঁট ইউপিপিএলৰ গোবিন্দ বসুমতাৰীয়েও শিক্ষাৰ ক্ষেত্ৰত পাছ পৰি থকাক লৈ প্ৰশ্ন উত্থাপন কৰে।\nৰাজ্যৰ শিক্ষা বিভাগত ২২হাজাৰ ৯২১ টা খালী পদত নিযুক্তিৰ সিদ্ধান্ত লোৱা হৈছে। ইয়াৰ ভিতৰত ১০ হাজাৰ প্ৰাথমিক বিদ্যালয়ৰ বাবে আৰু বাকীখিনি মাধ্যমিক পৰ্যায়ৰ বাবে।\nএআইইউডিএফৰ বিধায়ক হাফিজ ৰফিকুল ইছলামে সদৰী কৰে যে ৰাজ্যৰ শিক্ষা বিভাগত ৫০হাজাৰৰো অধিক পদ খালী হৈ আছে আৰু ইয়াৰে বেছিভাগেই শিক্ষকৰ পদ। গুৱাহাটী বিশ্ববিদ্যালয়তো অধ্যাপকৰ পদ খালী থকাৰ কথা উল্লেখ কৰি ইছলামে দাবী কৰে যে চুবুৰীয়া ৰাজ্যসমূহৰ শিক্ষাৰ হাৰ অসমতকৈ বহু ভাল।\nআনহাতে, কংগ্ৰেছৰ বিধায়ক ভৰত নৰহে শিক্ষা বিভাগৰ কাম মানৱ সম্পদ গঢ়া যদিও এই বিভাগটোতেই কাম কৰা লোকৰ অভাৱ বুলি কটাক্ষ কৰে।\nইপিনে, শিৱসাগৰৰ বিধায়ক অখিল গগৈয়ে ৰাজ্যৰ শিক্ষা ব্যৱস্থাক লৈ চৰকাৰক সমালোচনা কৰাৰ লগতে দাবী কৰে যে অসমত বিদ্যালয় এৰা ছাত্ৰ-ছাত্ৰীৰ সংখ্যা আটাইতকৈ বেছি।\nতেওঁ উল্লেখ কৰে যে মাধ্যমিক পৰ্যায়ত দেশত ড্ৰপ আউটৰ হাৰ ১৬.১শতাংশ যদিও অসমত এই হাৰ ৩২.৩ শতাংশ। ৰাজ্যখনত উপযুক্ত শিক্ষক নথকাৰ বাবেই বিদ্যালয় এৰা ছাত্ৰ-ছাত্ৰীৰ সংখ্যা বৃদ্ধি পোৱা বুলি তেওঁ কয়।\nৰাজ্যখনৰ শিক্ষা ব্যৱস্থাক লৈ বিগত বহু বছৰ ধৰি কেবল পৰীক্ষা-নিৰীক্ষা কৰি অহা হৈছে যদিও বাস্তৱক্ষেত্ৰত তাৰ কোনো সুফল দেখা যোৱা নাই।\nবৰ্তমান অসমৰ মুখ্যমন্ত্ৰীগৰাকী বিগত সময়ত দীঘলীয়া সময়ৰ বাবে শিক্ষা মন্ত্ৰী হিচাপে কাৰ্যনিৰ্বাহ কৰিছিল আৰু এগৰাকী ‘সফল’ শিক্ষামন্ত্ৰী হিচাপে নিজকে প্ৰতিষ্ঠিত কৰাৰ ক্ষেত্ৰত কোনো ত্ৰুটী কৰা নাছিল।\nকিন্তু দৰাচলতে বাস্তৱ ছবিখনে অসমৰ শিক্ষা ব্যৱস্থাৰ যি স্বৰূপ দাঙি ধৰে সেয়া কোনো পধ্যেই সফলতাৰ মাত্ৰাৰে জুখিব নোৱাৰি।\nবৰ্তমান অসমৰ শিক্ষাৰ মান যে ৰাষ্ট্ৰীয় পৰ্যায়ৰ তুলনাত বহু পিছ পৰি আছে সেই কথা নিশ্চিত হোৱাৰ পাছত চৰকাৰে শিক্ষাৰ গুণগত মান উন্নত কৰাৰ বাবে কি পদক্ষেপ ল’ব সেয়া লক্ষ্যণীয় হৈ পৰিছে।\nঅৱশ্যেই গুণোৎসৱ নহয়, সকলোৰে বাবে গুণগত শিক্ষাহে সময়ৰ দাবী।